
CUVÎNT ÎNAINTE 


Către sfîrşitul lui octombrie 1642, mănunchiul de teologi 
sosiţi de peste hotare şi care se bucuraseră de ospitalitatea lui 
Vasile Lupu, sfirşiseră, la Iaşi, cercetarea şi îndreptarea unei 
Mărturisiri de credinţă ortodoxe venite de la Chiev. în noua 
sa alcătuire, lucrarea, tradusă în greceşte, a şi fost, de îndată, 
trimisă la Constantinopol pentru a căpăta întărirea cuvenită 
din partea Mjarii Biserici 

Manuscrisul, în limba latină 2 , sosit din ceea ce se numea 
pe atunci Rusia Mică, era opera Mitropolitului Chievului, Ga- 
liţiei şi a toată Rusia, Petru Movilă. Fecior, nepot şi frate de 
voievod, numărînd printre rudele sale apropiate şi un mitropo- 
lit al Moldovei şi Sucevei, Petru studiază, din fragedă vîrstă 
în Polonia, ţară cu care Movileşti! aveau strlnse şi trainice le- 
gături. Intrat, în vîrstă de treizeci de ani, în 1627, în cinul mo- 
nahicesc, ajunge repede igumen al vestitei mînăstiri, zisă din 

1. Cea mai informată şi exactă prezentare a împrejurărilor în care 
s-a iniţiat, s-a desăvîrşit şi difuzat prin tipar «Mărturisirea Ortodoxă» 
rămîne Introducerea Pr. Niculae M. Popescu la ediţia data împreună cu 
Diac. Gh. I. Moisescu : ’OpGo5o£o; 'OjioX?-yta Mărturisirea ortodoxă. Text grec 
inedit, ms. Parisinus 1205. Text român, ed. Buzău, 1691..., cu o precuvân- 
tare de Tit Simedrea, Mitropolitul Bucovinei, Bucureşti, 1942. Să se vadă 
şi Al. Elian, Contribuţia grecească la «Mărturisirea Ortodoxă » în «Bal- 
cania», V (1942), p. 79 — 135. Traducerea de faţă urmează textul grecesc 
al ediţiei de mai sus. 

2. Pentru ceea ce priveşte textul latin al Mărturisirii ca şi pentru 

toate problemele ridicate de Mărturisirea lui Movilă se va recurge cu 
folos la ed. Antoine Malvy et Marcel Viller, La Confession orthodoxe de 
Pierre Moghila M etropolite de Kiev (1653 — 1040). Texte latin inedit publie 
avec introduction et notes... în «Orientalia Christiana», voi. X, num. 39, 
Octobri et Decembri 1927, Roma— «Paris, 1927. * 

Peşteră, Lavra Pecerska — din Chiev, iar în 1633 este ales mi-» 
tropolitr urmînd să păstorească pînă ila sfîrşitul lui 1646, cînd 
se stinge din viată. Primele decade ale veacului al şaptespre^ 
zecelea sînt, pentru Biserica cîrmuită de Movilă, vremuri de 
restrişte din pricina progreselor ameninţătoare pe care le fă- 
cuse uniaţia, începînd încă din ultimii ani ai secolului prece- 
dent. Constituirea unei puternice Biserici uniate, cu o ierarhie 
deosebit de întreprinzătoare, propaganda îndrăzneaţă pe care 
aceasta o întreprinsese în rîndul ortodocşilor, îi determină pe 
aceştia din urmă să convoace, în toamna lui 1640, un sobor la 
Chiev, în dorinţa de a găsi mijloacele potrivite de stăvilire 
a pătrunderii învăţăturilor eterodoxe în rîndurile creştinilor 
pravoslavnici. Mitropolitul Movilă a şi adus cu sine ceea ce 
s-a numit mai tîrziu Exposltio fidei Ecclesiae Russorum, o Măr- 
turisire de credinţă ortodoxă, care a fost supusă discuţiilor din 
sinod. 

Toate învăţăturile dintr-însa au fost primite, mai puţin 
doua, care au prilejuit o dezbinare. Era vorba de poziţia pe 
care Biserica trebuia să o afirme, privind locu'l sufletelor după 
moarte şi, de asemenea, momentul prefacerii Darurilor, 
legat de cuvintele pe care sfinţitul slujitor le rosteşte în acelaşi 
timp. Hotărîrea definitivă urma să fie dată de Marea Biserică 
din Constantinopol, căreia i s-a şi cerut sprijinul. Purtînd o 
asemenea înaltă sancţiune, Mărturisirea de credinţă trebuia 
să fie un îndreptar de neştirbită dreaptă-credinţă pentru cre- 
dincioşii din Rusia chievană, aflată pe atunci sub coroana 
Poloniei, care avea toate motivele să sprijine o întindere a 
uniaţiei în teritoriile ce atîrnau de ea. Nu a fost totuşi vorba de 
o trimitere, nemijlocit, la Constantinopol, a acelei Expositio 
fidei (în limba latină, deci) — pe care Marea Biserică probabil 
nici nu ar fi acceptat-o. 

S-a hotărît, deci, ca proiectul încuviinţat — cu rezervele 
amintite — de sinodul din 1640 să fie supus unor dezbateri în- 
tre teologi, atît din Rusia Mică, cît şi din Constantinopol, pen- 
tru a se ajunge la forma definitivă, după care întărirea Marii 
Biserici rămînea doar o simplă formalitate. Întîlnirea teologi- 

lor trebuia să se petreacă într-o ţară ortodoxă, care să aibă 
relaţiile cele mai bune atît cu Chievul cît şi cu Patriarhia ecu- 
menică. S-a recurs astfel, după o oarecare ftitîrziere, la Mol- 
dova, unde ospitalitatea fastuoasă a lui Vasile Lupu, pe atunci 
cel mai de seamă sprijinitor al Marii Biserici, a îngăduit dele- 
gaţilor veniţi din Răsărit şi Miazăzi cele mai prielnice condiţii 
de lucru. 

Intr-adevăr, în toamna lui 1642 au şi sosit la Iaşi trei cle- 
rici din Chiev : Isaia Trofimovici Kozlovski şi Ignatie Oxeno- 
vici, igumeni ai unor mînăstiri, şi Iosif Kononovici, rectorul 
vestitei academii movilene din Chiev, cu limba de predare la- 
tină. Din Constantinopol soseau : fostul mitropolit al Niceii, 
Porfirie, şi predicatorul Marii Biserici, Meletie Sirigul, socotit 
cel mai de seamă teolog grec din veacul său. Nu a asistat la 
lucrări nici unui dintre ierarhii moldoveni, cum greşit mai 
cred încă unii cercetători, pentru că nu a fost vorba decît de 
ceea ce am numi azi o reuniune de experţi în probleme în care 
erau direct interesate numai cele două părţi : Chievul şi 
Constantinopolul. Izvoarele contemporane, de altfel, nu lasă 
nici un fel de îndoială în această privinţă. 

Delegaţii au căzut de acord asupra punctelor controver- 
sate, hotărînd, în spirit ortodox, că nu există pentru sufletele 
trecute din viaţă, un loc intermediar, echivalent Purgatoriului 
catolic, chiar lipsit de focul curaţitor şi, iarăşi, că prefacerea 
Darurilor se petrece odată cu rostirea invocării Duhului Sfînt, 
adică ceea ce numim Epicleza Euharistică. 

Meletie Sirigul ar fi dorit, se pare, ca această conferinţă 
teologică din Iaşi, de Ia Trei Ierarhi, să ia atitudine şi împo- 
triva catehismului apărut cu cîţiva ani în urmă sub numele pa- 
triarhului ecumenic, acum defunct, Chirii Luoaris, care prin 
caracterul său netăgăduit calvinizant stîrnise o adevărată fur- 
tună printre teologii noului Bizanţ. Un sinod constantinopolitan 
îl condamnase în 1638 şi tot pe atunci Meletie Sirigul începuse 
să lucreze da vestita ga lntîmpinare împotriva catehismului, 
care s-a tipărit însă mai tîrziu, în 1690, la Bucureşti. Sînt semne 
că rătăcirile puse — pe drept sau pe nedrept — în seama lui 

Luoaris pricinuiseră nelinişte şi printre ortodocşii din regatul 
polon, unde fostul patriarh era bine cunoscut. Un sinod, ţinut 
la Constantinopol, în mai 1642, osîndise din nou, punici cu 
punct, învăţăturile eterodoxe din catehismul lucarian. Totuşi, 
nici delegaţii Chievului şi se pare nici gazda, adică Voievodul 
moldovean, nu au încuviinţat o atare dezbatere ; aşa încît 
«Mărturisirea», în forma sa ultimă dobîndită la Iaşi, se deose- 
beşte printr-un -puţin obişnuit ton irenic, fără ascuţişuri pole- 
mice împotriva catolicilor sau protestanţilor. 

Lucrarea a fost apoi tradusă în limba greacă populară de 
însuşi Sirigul şi trimisă la Constantinopol, însoţită de o versi- 
une latină. Copii fidele după -amîndouă versiunile, greacă şi 
latină, ni s-au păstrat, şi ele se găsesc azi într-un manuscris 
al Bibliotecii Naţionale din Paris. 

Despre întărirea pe care patriarhul Partenie cel Bătrîn şi 
ceilalţi patriarhi apostolici din Răsărit au acordat-o în 1643 
«Mărturisirii» vom reveni mai jos. Să amintim însă că, în de- 
cembrie 1642, ieşea de sub teascurile de la Trei Ierarhi primia 
tipăritură grecească dată la lumină în Moldova, cuprinzînd 
— pe o foaie volantă — în registrul inferior, scrisoarea de mul- 
ţumire a delegaţilor greci şi ruteni către Vasile Lupu, pentru 
sprijinul căpătat, iar, în partea de sus, scrisoarea sinodală a 
patriarhului ecumenic, Partenie I, cuprinzînd condamnarea 
punct cu punct — la amintitul sinod din mai 1642 — a capitole- 
lor eterodoxe din catehismul lucarian. In mod surprinzător, 
actul este subscris, pe lingă membrii sinodului patriarhicesc şi 
înalţii demnitari ai Marii Biserici, şi de ierarhi ruşi şi moldo- 
veni : mitropolitul Varla-am, episcopii de Roman, Rădăuţi şi 
Huşi, precum şi de Serafim, igumenul de la Trei Ierarhi 3 . Sînt 
mulţi cercetătorii care au socotit greşit că gramata lui Partenie 
întăreşte hotar ir ile aşa-numitului sinod de la Iaşi (care de fapt 
s-a ţinut clteva luni mai tîrziu) şi că, implicit, ierarhii moldo- 
veni au semnat fiindcă participaseră la lucrările sinodului. 

3. O bună reproducere fotografică a tipăriturii, Ia N. Cartojan 
Istoria literaturii române vechi, voi. I, Bucureşti, 1940, pl. următoare p. 90 
Vezi şi importantele precizări ale lui Nic. M. Popescu, ed. cit., p. XXVIII 
n. 1. 

Cu aceasta sfîrşim ceea ce s-ar putea numi preistoria 
Mărturisirii Ortodoxe. Aceasta — într-o formă care nu ştim 
cu cît se deosebea de conceptul latin al lui Movilă, care nu 
ni s-a păstrat — merită însă cu prisosinţă să fie legată de nu- 
mele marelui ierarh, care a ini{iat-o şi, desigur, a şi redactat-o 
în cea mai mare măsură. 

Tratatele ortodoxe de Teologie Simbolică socotesc, în- 
deobşte, că, în veacul al şaptesprezecelea, au fost date la lu- 
mină trei Mărturisiri de credinţă principale şi anume — în 
ordinea alcătuirii lor — cea a lui Mitrofan Critopu'los, cea a 
lui Petru Movilă şi, ultima, Mărturisirea lui Dositei al Ieru- 
salimului. Credem că locul cîştigat de Mărturisirea lui 
Movilă în lumea ortodoxă şi în afara ei se desprinde mai lim- 
pede, dacă vom caracteriza pe scurt celelalte două Mărturi- 
siri, punînd în lumină ceea ce le deosebeşte, in chip vădit, de 
cea dintîi. 

Expunerea credinţei Bisericii Răsăritene, pe care o dato- 
răm lui Critopulos 4 , a luat naştere în împrejurări speciale. Tî- 
nărul protosinghel grec şi viitor patriarh al Alexandriei, ocro- 
tit de Chirii Lucaris, în cursul unei lungi călătorii de studii în 
Europa protestantă s-a oprit şi în orăşelul german Helmstădt, 
unde, în 1625, la cererea profesorilor luterani ai universităţii 
din localitate, a alcătuit un mic tratat de teologie dogmatică 
ortodoxă, completat cu un capitol asupra stării de atunci a 
Bisericii Răsăritene din imperiul otoman. într-un secol în care, 
în urma Contrareformei, polemicile dintre romano-catolici şi 
diferitele confesiuni protestante deveniseră deosebit de acerbe, 
se recurgea uneori, de către una sau cealaltă dintre părţile în 
dispută, la ortodocşi fără poziţii oficiale în sînul Bisericilor, 
pentru asemenea expuneri de credinţă a Bisericii Răsăritene, 
care le puteau sluji în susţinerea anumitor puncte controver- 

4. Pentru tot ceea ce priveşte Mărturisirea Iui Kritopulos să se vadă 
lucrarea temeinică a lui Ioan I. Ică, Mărturisirea de credinţă a Iui Mitrofan 
Kritopulos, însemnătatea ei istorică , dogmatică şi ecumenistă , în «Mitro- 
polia Ardealului», XVIII (1973), p. 209 — 471. Textul mărturisirii, in tradu- 
cerea românească — cea dinţii tălmăcire într-o limbă modernă — se află 
la p. 414—471. 

sate de doctrina. Mitrofan Critopulos, simplu protosinghel, a 
fost unul dintre aceştia şi anume solicitat de protestanţi. Cîteva 
•decenii mai tîrziu, marele învăţat moldovean, Nicolae Milescu, 
.pe atunci in exil, a fost solicitat, de data aceasta, de o perso- 
nalitate din lumea catolică, să întocmească o expunere, mai 
restrînsă, a învăţăturii ortodoxe, cu specială privire la Euharis- 
tie şi astfel s-a ajuns, în 1665, la alcătuirea cunoscutului 
Bnchiiidion sive Stella Orientalis Occidentali splendens 5 . 
Dacă scrierea lui Critopulos putea să apară favorabilă poziţii- 
lor protestante, expunerea lui Milescu înclina spre cele ro- 
mano-catolice, fără ca vreuna din ele să denatureze esenţa în- 
văţăturii de credinţă a Răsăritului. Ne găsim, astfel, în faţa 
unor expuneri cu caracter particular, care nu angajau Biserica ; 
acesteia nici nu i s-a cerut, de altfel, să le acorde sancţionarea 
sa olicinlă. Socotim, de aceea, că titlul de «Mărturisire de cre- 
dinţă», caro deseori li s-a dat, nu este cel mai potrivit şi poate 
da naştere la confuzii. Să mai amintim că aşa numita «Mărtu- 
risiri*» <i lui Mitrofan Critopulos, publicată pentru prima oară 
în Germania, în 1001, s-a bucurat do o slabă şi tîrzie răspîndire 
printre ortodocşi, deşi meritele ei, sub raport speculativ, nu 
pot fi puse la îndoială. O asimilare a cuprinsului ei de către 
pături mai largi ale credincioşilor ar fi fost, de altminteri, ane- 
voioasă, din pricina aparatului conceptual folosit de Critopulos 
şi a limbii puriste in care îşi prezintă expunerea. în sfîrşit, 
zelul ecu menişi al autorului, precum şi caracterul aşa-zis ironic 
al Mărturisirii sale, de care se vorbeşte uneori, merită să fie 
meditate în lumina constatărilor unui bun cunoscător al acti- 
vităţii viitorului patriarh, care relevă «punctul de vedere oare- 
cum limitat al Mărturisirii lui Critopulos, binevoitor fată de 
protestanţi şi înverşunat faţă de catolici» 6 . 

5. Vezi Al. I. Ciurea, Mărturisirea de credinţă a Spătarului Nicolae 
Milescu, «S/e/ia Orientalis Occidentali splendens», în «Ortodoxia», X 

‘<1958), p. 511—538. 

6. Cf. Ioan I. Ică, op. cit, p. 319. O apreciere judicioasă a Mărturisirii 
lui Critopulos a dat I. Michalcescu, Die Bekenntnisse und die wichtigsten 
Glaubenszeugnisse der griechisch — orientalisc/ien Kirche, Leipzig, 1904, 
p. 185. 

Mărturisirea de credinţă a lui Dositei al Ierusalimului a 
-apărut în împrejurări ce amintesc de cele care au dus la alcă- 
tuirea expunerii mai sus amintite a lui Nicolae Milescu şi 
anume datorită polemicii dintre jansenişti şi reformaţi în ju- 
jul catehismului imprimat la Geneva în 1629 şi 1633, sub nu- 
rsele lui Chirii Lucaris şi, în special, în problema transsub- 
stanţierii (după terminologia catolică), adică a prefacerii Da- 
rurilor, în Taina Euharistiei. Dositei, neîmpăcat adversar al 
Reformei, nu putea împărtăşi tezele vădit cterodoxe ale cate- 
hismului lucarian, dar — pe de altă parte — s-a străduit cu 
•orice prilej să conteste paternilatea lui Lucaris asupra cate- 
hismului genevez. 

Sinodul din Ierusalim, ţinut în 1672, va cuprinde, aşadar, 
in actele sale, datorită lui Dositei, atît încercarea de absol- 
vire a defunctului patriarh ecumenic de învinuirea de a fi 
profesat convingeri calviniste, cît şi o contestare, punct cu 
punct, a catehismului lucarian, printr-o Mărturisire de cre- 
dinţă construită exact ca o replică ortodoxă a acestuia. In- 
tr-adevăr, în 18 «decrete» sau articole şi 4 întrebări, atîtea 
cîte cuprindea şi catehismul lucarian 7 , Dositei expune, con- 
cis şi limpede, aspectele de căpetenie ale învăţăturii ortodo- 
xe. Lucrarea, sub multe privinţe remarcabilă, redactată în- 
tr-o limbă mai accesibilă decît cea folosită de Critopulos, a 
primit în cîteva rînduri consacrarea din partea ierarhiei ecle- 
siastice ortodoxe şi s-a bucurat, prin tipar, de o răspîndire 

7. Din literatura teologică în limba română privitoare la confrunta- 
rea dintre Dositei şi catehismul lucarian se poate folosi teza de licenţa 
a Iui Foţiu G. Balamaci, Confesiunea Iui Cyril Lucaris şi a Jur Dositei, 
patriarhul Ierusalimului, şi deosebirile dintre ele, Bucureşti, 1906. Ante- 
rior, Arhiereul Mcletie Gălăţoanu, în lucrarea sa Apărarea Ortodoxiei in 
seco/ul al XVlI-lea, Bucureşti, 1902, publicase textul grec şi latin al con- 
fesiunii lucariene, însoţit de traducerea românească. în continuare se re- 
producea textul original al Mărturisirii lui Dositei, cu scurte indicaţii, în 
limba română, care preced «decretele» şi întrebările Mărturisirii. Lucrarea 
Iui Meletie Gălăţcanu, alcătuită însă fără spirit critic, mal cuprinde şi 
cîteva piese, în original şi traducere, referitoare la Mărturisirea Ortodoxă 
a lui Movilă, despre care am făcut sau vom face menţiune, în cele ce 
urmează. Din bibliografia străină relevăm lucrarea lui Curt R. A. Georgi, 
Die ConJessio Dosiîhei ( lerusalem 1G72). Geschichte, lnhalt und Bedeutunq, 
Miinchen, 1940. 

considerabilă, mai mică totuşi decît a Mărturisirii lui Movilă* 
Ceea ce o deosebeşte de aceasta din urmă, este, în primul 
rînd, tonul hotărît polemic, antiprotestant, al argumentării,, 
care a dus, pe de o parte, la unele lacune şi limitări în ex- 
punere, iar pe de alta, la folosirea izbitoare a unei terminolo- 
gii şi chiar a unor concepte împrumutate scolasticii apusene, 
asupra cărora însuşi Dositei a crezut, mai tîrziu, că trebuie 
să revină H . 

«Mărturisirea Ortodoxă», pe care o dăm la lumină într-o- 
nouă tălmăcire, spre deosebire de Mărturisirile mai sus amin- 
tite este alcătuită sub formă catehetică şi cuprinde trei părţi, 
corespunzînd celor trei virtuţi teologale, cu 261 de întrebări 
şi răspunsuri. Aprecieri asupra cuprinsului s-au făcut în repe- 
tate rînduri, cu competenţă, de dogmatişti români şi străini 9 . 
Nu au lipsit nici rezerve ostile din partea unor teologi orto- 
docşi contemporani, care cu greu se pot justifica 10 . In gene- 
ral, însă, aprecierile au fost pozitive, uneori de-a dreptul elo- 
gioase. Deşi s-au putut ridica unele obiecţii cu privire la felul 
în care este organizată materia prezentată şi apartenenţa ei 
la diviziunile lucrării, precum şi oarecare uşoare neclarităţi 
sau posibile insuficienţe (în eclesiologie, de pildă), «Mărturi- 
sirea» lui Movilă rămîne «pururea un monument foarte pre- 
ţios al Ortodoxiei şi un ajutor cu totul neîntinat de rătăciri, 
pentru simbolică» n . Duhul irenic în care a fost redactată şi 
pe care l-am relevat va ajuta neîndoios să fie luată ca bază de 
plecare pentru o viitoare «Mărturisire unică» şi obligatorie, 
cum se doreşte, şi care va trebui să ţină seama de spiritul ecu- 
menist, care însufleţeşte în prezent lumea creştină. 

8. O preţioasă comparaţie între Mărturisirea lui Kritopulos şi cea a 
lui Dositei, la loan I. Ică, op. cit., p. 319 — 328. 

9. Vezi, acum în urmă, lucrarea citată a lui loan I. Ică, p. 310 — 319. 

10. Vezi Precuvîntarea lui Tit Simedrea, la ediţia amintită a lui Nic. 
M. Popescu şi Gh. I. Moisescu, p. VII — VIII şi loan I. Ică, op. cit., p. 317, 
n. 414. 

11. Opinia aparţine cunoscutului teolog grec H. Andrutsos, citat de 
loan 1. Ică, op. cil., p. 317 — 318 ; pentru unele rezerve ale acestuia din 
urmă, vezi ibidem, p. 315 — 316. 

O însuşire pe care nu o putem trece cu vederea este şi 
limba curat populară în care a fost tălmăcită, în greceşte, de 
Meletie Sirigul, ceea ce a fost relevat încă de patriarhii vea- 
cului al şaptesprezecelea, de Nectarie al Ierusalimului sau de 
Dionisie al Constantinopolului I2 . Structura gramaticală şi sti- 
lul, voit la nivelul oamenilor fără învăţătură deosebită, a aju- 
tat şi credem că va mai ajuta şi într-o traducere, la răspîndi- 
rea sa în straturile largi ale dreptcredincioşilor. 

Cit priveşte izvoarele, Mărturisirea Ortodoxă şi le-a cău- 
tat, în primul rînd în Sfînta Scriptură şi — într-o măsură mai 
mică — în scrierile sfinţilor părinţi. Sub raportul citatelor 
scripturare, nici una din Mărturisirile veacului al şaptespre- 
zecelea nu întrece ca număr pe cele din Mărturisirea lui 
Movilă. Este un adevărat florilegiu, care slujeşte nu numai 
rosturile catehetice ale lucrării, dar înseamnă şi un nepreţuit 
auxiliar pentru predicator, care găseşte trimiterile la Vechiul 
şi Noul Testament, ilustrînd şi întemeind enunţări dogmatice, 
grupate pe teme, şi Ie poate întrebuinţa cu folos mai ales în 
omiliile exegetice. Literatura patristică este şi ea utilizată, dar 
numărul citatelor este mult mai restrîns şi se află cu precă- 
dere în prima parte — «Despre credinţă» — a Mărturisirii. îi 
vom găsi, astfel, reprezentaţi pe sfinţii : Ciprian, Chirii al 
Ierusalimului, sfinţii capadocieni, Ioan Hrisostom, cu o omi- 
lie care i se atribuie (vezi P. I, 29), pe Pseudo-Dionisie Areo- 
pagitul, dar mai ales Ioan Damaschin, dogmatistul prin exce- 
lenţă al Bisericii Răsăritene, care este folosit, după cercetările 
învăţatului catolic Marcel Viller, în cel puţin cincizeci şi 
cinci de locuri din Mărturisire 13 , ceea ce dovedeşte că marele 
teolog, prin a sa Expunere a credinţei ortodoxe, este îndrep- 
tarul de frunte folosit de Movilă în alcătuirea sa. 

Oarecum surprinzătoare pare utilizarea (Part. I-a, într. 71) 
unui pasaj din aşa numitul Simbol atanasian sau Quicumque, 
text simbolic apusean din perioada post-augustiniană, atribuit, 

12. Amintim mai jos de gramatele lor din 1667, respectiv 1672, care 
trebuiau să slujească de precuvântări la unele ediţii ale Mărturisirii Or- 
todoxe. 

13. Vezi Marcel Viller, op. cit., p. 171—175. 

fără temei, lui Atanasie cel Mare 14 . în forma sa latină, în care 
s-a redactat şi s-a păstrat, Simbolul cuprinde pe Filioque. 
Mărturisirea ortodoxă, folosind o traducere grecească, înlă- 
tură însă formula purcederii Duhului Sfînt şi de la Fiul. în 
cîteva rînduri sînt menţionate sinoadele ecumenice, cu excep- 
ţia celui din Halkedon şi a sinodului al şaselea, ţinut la Con- 
stantinopol (sinodul quînisext este, însă, menţionat în două 
rînduri). O însemnătate deosebită se acordă, însă, primelor 
două (Partea I-a, într. 12), odată ce lor li se datorează Simbo- 
lul de credinţă numit niceo-constantinopolitan. Sinoadele lo- 
cale sînt şi ele amintite, la fel şi canonul apostolic 66 (Partea 
I-a, într. 88). 

Din literatura post-patristică, se remarcă folosirea exe- 
gezelor la Evanghelii, a lui Teofilact de Ohrida, arhiepiscop 
al Bulgariei, la răscrucea veacurilor XI şi XII, ale cărui scri- 
eri s-au bucurat de o deosebită preţuire în lumea slavă şi — 
mai tîrziu — s-au tradus şi în româneşte 15 . în sfîrşit, din a 
doua jumătate a secolului XVI, se menţionează (P. I, 98) unui 
din Răspunsurile patriarhului ecumenic Ieremia II, către 
teologii luterani din Tttbingen, cu privire la legătura dintre 
cele şapte Taine ale Bisericii şi cele şapte daruri ale Duhului 
Sfînt 1C . 

Singurul teolog romano-catolic pomenit în Mărturisire 
(Partea I-a, într. 71) este cardinalul Cesar Baronius (1538 — 
1607), care, în ale sale Annales ecclcsiastici, sub anul 809, 
aminteşte de cele două tabele ridicate de papa Leon III, pe 
care era gravat Simbolul do credinţă, în limbile greacă şi 
latină, fără adaosul Filioque 1T . 

14. Pentru Simbolul atanasian, zis şi «Quicumque», se poate, vedea 
1. Mihălcescu, La thcologie symbolique au point de vue de L'Eglisc Or- 
thocioxe Orientale, Bucarest-Paris, 1932, p. 36 — 41, unde se dă şi textul 
(latin) al Simbolului. Cf. şi Marcel Viller, op. cit., p. 139 — 142: Le symbo/e 
clit de Sainl Alhanase el LEgliae d'Oricnt. 

15. Pentru Teofilact do Ohrida şi opera sa exegetică, vezi PI. G. Beck, 
Kirche und iheologische Literalur im Bvzantinischen Reich, Miinchcn 3 
1959, p. 649 — 651. 

16. Date bogate asupra Răspunsurilor Patriarhului Ieremia II la Ioan 
1. lcă, op. cil., p. 301, 310. 

17. Vezi Marcel Viller, op. cil., p. 128 — 129: Leon III: £t Ie Filioque. 

Dacă fidelitatea Mărturisirii Ortodoxe fată de învăţă- 
tura Bisericii soborniceşti şi apostolice de Răsărit este în- 
deobşte recunoscută, s-a ridicat totuşi întrebarea dacă schema 
de organizare a materialelor folosite, uneori chiar aceste ma- 
teriale însele, precum şi modul de formulare a unor adevăruri 
dogmatice, nu poartă urmele unor influenţe primite din partea 
unor catehisme roman o -catolice, care circulau în vremea lui 
Movilă. S-a pornit de la însăşi împărţirea Mărturisirii Orto- 
doxe în trei mari diviziuni, corespunzînd celor trei virtuţi teo- 
logale şi care era urmată de numeroase catehisme occiden- 
tale care luau pildă de la Enchiridion de fide, spe et caritate ,, 
al Fericitului Augustin. 

Este greu de stabilit care anume catehisme au fost consul- 
tate de alcătuitorul Mărturisirii noastre. S-au făcut apropieri 
cu Catehismul roman ai Conciliului tridentin (1566), dar mai 
ales, cu Summa doctrinele christianae, a lui Petrus Canisius 
(1555) 18 şi asemănările au fost puse în lumină nu numai de 
teologi apuseni, ci şi de unii ortodocşi. Il vom aminti doar pe 
marele dogmatist român loan Mihălcescu (viitorul mitropolit 
Irineu, al Moldovei şi Sucevei) care, în 1904, arată că «Ase- 
mănarea dintre dispoziţia şi tratarea materiei din «Mărturisi- 
rea Ortodoxă» şi schema obişnuită a catehismelor romano- 
catolice poate să-şi găsească explicaţia în faptul că Petru 
Movilă a trăit multă vreme printre catolici» t9 . In afară de 
aceasta, Mcletie Sirigul, a cărui contribuţie la redactarea 
formei definitive a Mărturisirii a fost hotărîtoare, a stat şi el 
sub înrîurirea unor teologi de frunte apuseni, cum a fost car- 
dinalul Bell arm in (1542 — 1621). Să remarcăm, totuşi, că şi 
cei care socotesc de netăgăduit folosirea marelui catehism al 
lui Canisius de către Movilă, care ar fi cules dintr-însul şi o 
parte din numeroasele citate scripturare ce împodobesc Măr- 
turisirea, se simt îndatoraţi să arate că «Movilă nu copiază ci, 
în mod vădit se inspiră din catehismul latin» 20 . Afirmaţia este 

18. Vezi Marcel Viller, op. cit., p. XCI — CVI : Les sources latines de 
M oghila : Les catechismes catholiques. 

19. I. Mihălcescu, D;e Bekenntnisse..., p. 25. 

20. Vezi Marcel Viller, op. cit., p. CVI. 

mai cumpănită decît aceea a unui teolog rus contemporan, 
G. Florovsky, care declara, la congresul teologic din Atena, 
din 1936, că «Mărturisirea Ortodoxă este croită în întregime 
numai din stofă catolică» 2 }. 

Am socotit necesare aceste precizări pentru a risipi unele 
îndoieli care ar putea încolţi în cugetul unora din viitorii citi- 
tori ai Mărturisirii. O operă de cat@ieză şi pedagogie ortodoxă 
«are nu numai îngăduinţa, dar şi îndatorirea de a folosi expe- 
rienţa mai bogată a altor confesiuni creştine, pentru a împăr- 
tăşi, în chipul cel mai nimerit, adevărurile de credinţă pe care 
le mărturiseşte şi care rămîn neştirbit cele ale străvechii tra- 
diţii ortodoxe. O într-ajutorare interconfesională, cerută şi 
de împrejurările istorice şi locale în care se elaborează o Măr- 
turisire de credinţă, este, în felul ei, o manifestare în spirit 
ecumenic, care trebuie salutată după cuviinţă. 

în acest chip, alcătuirea lui Petru Movilă, chiar dacă, ra- 
portată la problemele şi exigenţele vremii noastre, poate do- 
vedi oarecari lipsuri sau formulări mai puţin clare, reprezintă 
şi azi un îndreptar de credinţă de o nepreţuită valoare. Ceea 
ce a reprezentat această carte în trecut pentru creştinătatea 
răsăriteană, dar şi pentru unii eterodocşi care doreau să cu- 
noască, în formularea ei cea mai autorizată, învăţătura de cre- 
dinţă a Bisericii Ortodoxe, merită să fie amintit. 

Prin scrisoarea sinodală din 11 martie 1643 22 , a patriarhu- 
lui Constantinopolei, Partenie I — căruia i se alătură ceilalţi 
Irei patriarhi ortodocşi din Răsărit, membrii sinodului Marii 
Biserici şi înalţii dregători ai patriarhiei ecumenice — , se în- 
tăreşte cu sancţiunea autorităţii supreme (un adevărat con- 
sensus Ecclesiae disper sae) textul grec al Mărturisirii Orto- 
doxe care, în toamna anului precedent, fusese trimis Patriar- 
hiei Ecumenice de exarhii ei, pe atunci încă aflători la Iaşi. 
Se relevă conformitatea învăţăturilor cuprinse într-însa cu 
dogmele şi cu canoanele Bisericii lui Hristos. 

21. Citat de Tit Simedrea, în Precuvintarea la ed. cit., din 1942, 
p. VII. 

22. Scrisoarea este publicată la finele traducerii de faţă a Mărturisi- 
Tii ortodoxe. 

In iulie 1672, patriarhul Dionisie al Constantinopolei, 
dînd binecuvîntarea pentru o nouă ediţie a Mărturisirii, care 
însă nu a ajuns să vadă lumina tiparului, îndeamnă creştinii 
ortodocşi să primească «cu laude această carte de învăţătură 
ortodoxă, căci este cucernică şi folositoare de suflet» şi-i sfă- 
tuieşte să păstreze cartea şi să nu părăsească «citania ei puru- 
rea mîntuitoare» 2;i . 

Sinodul din Ierusalim, din 1672 — cu prilejul căruia s-a 
elaborat o nouă Mărturisire, opera lui Dositei, este drept, cu 
un caracter mai special, pronunţat polemic — declară că, fără 
deosebire, întreaga Biserică a Răsăritului «a primit şi pri- 
meşte» Mărturisirea Ortodoxă din 1642 24 . în 1699, în luna fe- 
bruarie, de sub tiparniţa de la Snagov şi sub îngrijirea pe 
atunci a ieromonahului Antim Ivireanul, apare o nouă şi prea 
frumoasă ediţie a Mărturisirii, în originalul său grecesc. 

Dositei al Ierusalimului, în lunga lui epistolă către creş- 
tinii drept-credincioşi pusă în fruntea volumului şi în care, 
pe larg, ia apărarea lui Chirii Lucaris împotriva învinuirilor 
de eterodoxie, găseşte cîteva cuvinte de laudă şi pentru Măr- 
turisire, care se retipărea acum însoţită de un comentar al 
Învăţatului grec Visarion Macri, din Ianina, cea dintîi, adică 
alcătuirea lui Petru Movilă, trebuind să fie citită ca fiind «în- 
dreptar şi regulă pentru credinţa ortodoxă» 25 . Cu puţin îna- 
inte, în 1698, acelaşi Dositei, care îndruma fără preget viaţa 
religioasă din Ţările române, poruncea de curînd hirotonitu- 
lui episcop al Ardealului, Atanasie Anghel, să păzească cu 
stricteţe «dogmele, Tainele şi năravurile Bisericii Răsăritului, 
neclintite, care să văd că făţişat şi curat propoveduieşte 
Sfînta Scriptură, şi aiave învaţă purtătorii de Dumnezeu pă- 
rinţi ; iară însăşi cum pre scurt le dovedeşte acestea cartea 
ce să chiamă Pravoslavnica Mărturisire, care de curînd s-au 

23. Vezi Ma/T u/isirea Ortodoxă, ed. N. M. Popcscu şi Gh. I. Moi- 
sescu, p. 180. 

24. Citat de Marcel Viller, op. cit., p. LXIII. 

25. Vezi Emile Legrand, Bibliographie hcllenique du XV/Z-e sikcle, 
t. III, Paris, 1895, p. 75. 

2 — Mărturisirea de credinţă 

scos pre limba rumânească şi s-au şi tipărit rumâneştc» 2C . Era 
vorba, desigur, de traducerea din 1691 a logofătului Radul 
Greceanu asupra căreia ne vom opri în cele ce urmează. 

Să adăugăm că dovezi asemănătoare de înaltă preţuire 
se vor da şi de înalta ierarhie bisericească rusă, patriarhul 
Moscovei, Adrian, recomandînd, în 1696, Mărturisirea Orto- 
doxă ca pe o «carte de Dumnezeu insuflată» 27 . 

O privire cît de sumară a ediţiilor, în cîleva limbi, pe care 
această scriere le-a cunoscut este, poate, şi mai grăitoare. 
Prima ediţie, numai în limba greacă, s-a dat la lumină în 1667, 
în Olanda, prin purtarea de grijă a Marelui Dragoman, Pana- 
iotachi Nicusios, şi cu o precuvîntare a patriarhului de Ieru- 
salim Nectarie, din 1662, care evocă pe larg împrejurările în 
care a fost alcătuită şi apoi îndreptată, la Iaşi, Mărturisirea 
lui Movilă. O a doua ediţie se va datora profesorului din Up- 
psala, Laurentius Normannus, şi se va imprima la Lipsea, în 
1695 ; ea nu face totuşi decît să reproducă ediţia precedentă, 
adăugind şi traducerea sa latină. Despre cea de a treia ediţie, 
de la Snagov, din 1699, întocmită după un manuscris astăzi 
pierdut, s-a făcut menţiune mai sus. De atunci, ediţii şi tradu- 
ceri în diferite limbi, ale Mărturisirii Ortodoxe n-au încetat 
să apară- 8 . Mitropolitul Ti t Simedrea, în Precuvîntarea sa la 
ediţia din 1942 a Mărturisirii, enumera cele mai multe din 
aceste tipărituri 29 . Avem astfel mai multe traduceri slavono- 
ruse, începînd cu cea din 1685. De pe una din aceste traduceri,, 
textul a fost transpus în limba germană şi publicat în 1727, şi 
apoi încă de două ori, în acelaşi veac. Ediţii slavono-sîrbe, 
tipărite la Veneţia sînt imprimate în 1764 şi 1777. O traducere- 
bulgară apare în 1888 ; alta, în limba olandeză, în 1722. Cîteva 
traduceri engleze văd lumina tiparului, începînd cu 1762. O 

26. Citat de Tit Simedrea, Precuv intere, la ed. cit., N. M. Popescu 
şi Gh. I. Moisescu, p. IV. 

27. Citat de Marcel V-iller, op. cit., p. LXIII. 

28. Vezi Nic. M. Popescu, Introducere, la ed. cit., p. XXXI — XXXVI. 

29. Tit Simedrea, ioc. cit., p. V — VI. 

tălmăcire în limba maghiară apare la Pesta, în 1791. Merită să 
lie semnalată şi ediţia în patru limbi (greacă, latină, germană 
şi slavonă), imprimată la Moscova în 1781. 

Cît priveşte traducerile în româneşte, cea dinţii se dato- 
rcşte logofătului Radul Greceanu şi apare, în 1691, la Buzău, 
purtînd în frunte, pe lîngă obişnuitele stihuri la stema tării, 
o scrisoare de închinare către Voievodul Constantin Brînco- 
veanu şi o alta, «cătră cetitoriul pravoslavnic». Este cea dintîi 
tălmăcire a Mărturisirii într-o limbă naţională, şi a fost urmată, 
pîna în 1942, de nu mai puţin de şaisprezece ediţii româneşti, 
pe larg descrise de Gh. I. Moisescu, unul din editorii, care — * 
în acest din urmă an — reproduce traducerea lui Greceanu, ri- 
dicînd aşadar numărul ediţiilor româneşti la optsprezece 30 . 

Este limpede că, date fiind atît recomandările ierarhiei 
superioare bisericeşti, cît şi neobişnuita răspîndire a Mărtu- 
risirii, în veşmîntul atîtor limbi, opera lui Movilă şi-a cîştigat 
un loc neatins de nici o altă lucrare similară din cadrul teo- 
logiei simbolice ortodoxe. 

în mod firesc se ridică atunci întrebarea cu privire la sta- 
tutul său şi al altor Mărturisiri, în raport cu cărţile simbolice, 
în sensul strict al termenului, în măsura în care existenţa unor 
asemenea cărţi este recunoscută de Ortodoxie. în această pri- 
vinţă, poziţia teologiei ortodoxe româneşti a fost limpede 
formulată de N. Chiţescu, cu un sfert de veac în urmă. Ade- 
vărate texte simbolice sînt cele elaborate în epoca de consti- 
tuire a Bisericii şi care au fost formulate sau însuşite de un 
sinod ecumenic. «în fruntea lor — afirmă dogmatistul român 
— stă Simbolul niceoconstantinopolitan, rod incomparabil al 
color dintîi două sinoade ecumenice» 31 . Cît priveşte Mărturi- 
sirile de credinţă — în fruntea cărora stă, cum s-a văzut, Măr- 

30. Vezi Gh. I. Moisescu, cd. cit., p. XLIX — LXVI. Retipărirea tradu- 
cerii lui Greceanu din 1691 se cuprinde în p. 183 — 328 ale volumului. 

31. N. Chiţescu, însemnătatea Mărturisirilor de credinţă în cele trei 
muri confesiuni creştine, în «Ortodoxia», VII (1955), p. 485. 

turisirea Ortodoxă a lui Petru Movilă — acestea sînt «opere 
create, după concepţia ortodoxă, pe temeiul celor două iz- 
voare ale Descoperirii dumnezeieşti, Sfînta Scriptură şi 
Sfînta Tradiţie, şi aprobate de ierarhia superioară a Bisericii, 
în împrejurări istorice speciale, Ca atare, ele sînt deosebite 
atît de simplele tratate de dogmatică, cit şi de catehisme ; 
în acelaşi timp, ele nu fac parte din Tradiţia dumnezeiască. 
Ele formează însă unul dintre principalele capitole ale Tradi- 
ţiei bisericeşti şi sînt parte integrantă a marelui curent dina- 
mic al Tradiţiei creştine» 32 . 

Preţioase îndreptare sau călăuze pentru creştinul ortodox 
dornic să-şi asimileze învăţătura de credinţă a Bisericii, în 
laturile sale esenţiale, Mărturisirile nu au putut totuşi căpăta 
sancţiunea supremă a unui sinod ecumenic sau pan-ortodox. 
Ele se validează în măsura în care se conformează învăţăturii 
oficiale a Bisericii, întemeiată pe Sfintele Scripturi şi pe Tra- 
diţia dumnezeiască, mai ales cea formulată în epoca sinoade- 
lor ecumenice. 

Ceea ce s-ar putea dovedi că rămîne în afara acestei în- 
văţături «este supus legii discriminării» 33 . Oricum, Mărturisi- 
rile de credinţă apărute — cum s-a spus — în «împrejurări is- 
torice speciale» pot fi depăşite de formulări noi, care să pri- 
vească adevărurile veşnice ale învăţăturii creştine dintr-un 
unghi impus de situaţia Bisericii în epoca noastră şi care, cu 
unele completări sau clarificări suplementare, să poată deveni 
obligatorii pentru toată lumea ortodoxă 34 . 

Pînă atunci însă Mărturisirea Ortodoxă, opera unui ro- 
mân şi ; — ; îfi forma sa definitivă — • cristalizată pe pămînt ro- 

32. ţbicfşrţij p. 488. 

33. Jbidem, p. 498. 

34. Cf. toanei. Ică, op. cit., p. 385 — 391 : Problema necesităţii compu - 
nerii unei Mărturisiri de credinţă ortodoxe unice. 

mânesc, rărnîne o neegalată carte de învăţătură şi de zidire 
sufletească creştină. 

Citeva lămuriri asupra felului în care a fost lucrată 
tălmăcirea de faţă ni se par necesare. Traducerea s-a făcut 
după textul grecesc din ediţia N. M. Popescu şi Gh. I. Moi- 
sescu, apărută în 1942. S-a urmărit o redare cît mai scrupu- 
loasă a formei originale, cu toate repetările sau sllngăciile de 
exprimare ale ei, în dauna, eventual, a unei formulări mai în- 
grijite, româneşti. 

Trimiterile existente în ediţiile anterioare au fost verifi- 
cate cu grijă, pentru Vechiul şi Noul Testament, după urmă- 
toarele ediţii mai recente ale Sfintei Scripturi. Pentru Vechiul 
Testament (mai puţin Psaltirea) s-a recurs la Biblia sau Sfinta 
Scriptura, tipărită acum a doua oară... cu aprobarea Sfintului 
Sinod, Bucureşti, 1975. Cît priveşte Noul Testament şi Psal- 
tirea, îndreptar ne-a fost : Noul Testament cu Psalmii, tipărit 
sub Îndrumarea $i cu purtarea de grijă a Prea Fericitului Pă- 
rinte Iustin , Patriarhul Bisericii Ortodoxe Române, cu aproba- 
rea Sfintului Sinod, Bucureşti, 1979. 

Citatele scnpturare reproduc — în traducerea de faţă — 
întocmai textul celor două ediţii româneşti amintite, chiar 
dacă în originalul grec se găsesc, în foarte puţine cazuri, 
uşoare abateri, pricinuite, credem, fie din scăpări de condei, 
fie din folosirea unor ediţii ale textelor testamentare mai pu- 
ţin riguroase decît cele care au stat la baza noilor traduceri 
româneşti. Micile deosebiri sînt întîlnite mai ales în Vechiul 
Testament, pentru care originalul grec al Mărturisirii foloseşte 
scrupulos traducerea Septuagintei, ceea ce nu se întîmplă în- 
totdeauna în noile tălmăciri româneşti. Pentru un singur citat, 
din Iov, 19,25 — 27 (Partea I-a, într. 121), deosebirea fiind mai 
mare, am socotit potrivit să urmăm şi noi, în traducere, tex- 
tul Septuagintei. 

Trimiterile la textele patristice le-am făcut — după pilda 
ediţiilor mai noi ale Mărturisirii — referindu-ne la bine cu- 
noscuta colecţie a abatelui I. P. Migne, Patrologiae cursus 
completus. Ser ies graeca f t. I — CLXI, Paris, 1857 — 1866, 
indicînd, după abrevierea P.G., numărul volumului şi ai co- 
loanei despărţite prin virgulă. O excepţie am făcut pentru 
două citate dintr-o omilie atribuită lui Ioan Hrisostom şi edi- 
tată abia la începutul secolului nostru şi care, deci, nu putea 
figura în Patrologia lui Migne (Partea a II-a, într. 29). Dam 
aici, după A. Malvy, trimiterea respectivă : textul a fost 
publicat de S. Haidacher, în Zeitschrift iur Katholische Theo- 
logie, 31 (1907), p. 163, r. 32 şi p. 164, r. 27 ^ 

Trebuie să observăm că paginile reproduse de Mărturi- 
sire din operele sfinţilor părinţi nu concordă întotdeauna cu 
textul oferit de Patrologia lui Migne sau cu alte ediţii mai 
recente. Faptul se datoreşte, probabil, unor ediţii defectuoase 
care au stat la îndemîna redactorilor tălmăcirii greceşti a 
Mărturisirii sau, poate, unor confuzii şi impreciziuni datorite 
aceloraşi. Aşa bunăoară citatul din Simbolul zis atanasian 
(Partea I-a, într. 71) corespunde numai în parte cu textul din 
P.G. 28, 1584, iar fragmentul din Chirii al Ierusalimului (Par- 
tea I-a, într. 50 şi n. 129) nu poate fi identificat ca atare în 
Cateheza XIII, ci se apropie, doar, sub raportul cuprinsului, 
de P.G. 38, 816. 

AL. ELIAN 


35. Vezi A. Malvy, op. cil., p. 84, n. 1. 



MĂRTURISIREA ORTODOXA 
A CREDINŢEI BISERICII 
SOBORNICEŞTI ŞI APOSTOLEŞTI 
RĂSĂRITENE 


ÎNTREBAREA I 

Ce trebuie să păzească creştinul 
drept-credincios şi sobornicesc pen- 
tru a moşteni viata cea de veci ? 

RĂSPUNS 

Dreaptă credinţă şi fapte bune, fiindcă cine le ţine pe 
aceste două este bun creştin şi are nădejde temeinică în 
mîntuirea cea veşnica, după cum mărturiseşte Sfînta Scrip- 
tură : Vedeţi dar că din iapte este Îndreptat omul, iar nu 
numai din credinţă 1 şi cuvîntul de mai jos : Căci precum 
trupul fără de suflet mort este , astfel şi credinţa fără de fapte 
moartă este 2 . Iar, în altă parte, dumnezeiescul Pavel spune 
deopotrivă : Avind credinţă şi cuget bun, pe care unii iepd- 
dindu-le au căzut din credinţă 3 şi, intr-alt loc : Pâstrînd taina 
credinţei in cuget curat 4 . 

1 . Iac. 2, 24. 

2. Iac. 2, 26. 

3. I Tim. 1, 18. 

4. I Tini. 3, 9. 

ÎNTREBAREA II 

De ce trebuie creştinul mai Intîi să 
creadă şi apoi să sâvlrşească fapte 
bune ? 

RĂSPUNS 

Fiindcă este cu neputinţă să fie cineva plăcut lui Dum- 
nezeu fără credinţă, după cum spune Pavel : Fără credinţă, 
dar, nu este cu putinţă să fim plăcuţi lui Dumnezeu, căci cine 
se apropie de Dumnezeu trebuie să creadă că El este şi că Se 
face râsplătitor celor care II caută 5 . Ca să placă deci creşti- 
nul lui Dumnezeu şi pentru ca faptele sale să-i fie bine 
primite, mai întîi trebuie sa aibă credinţă în Dumnezeu şi, în 
al doilea rînd, să-şi îndrepte viata sa, potrivit cu credinţa. 

ÎNTREBAREA III 

Aceste două îndatoriri din ce se 
alcătuiesc ? 

RĂSPUNS 

Din cele trei virtuţi teologice, adică credinţa, nădejdea 
şi dragostea, potrivit cărora vom împărţi şi cele trei părţi ale 
Mărturisirii, astfel îneît în -cea d intîi să mărturisim despre 
articolele credinţei, într-a doua despre nădejde şi despre 
Rugăciunea domnească şi despre Fericiri, iar într-a treia, 
despre dumnezeieştile porunci, în cere se cuprinde dragostea 
cea către Dumnezeu şi către aproapele. 


5. Evr. ll, 6. 





PARTEA ÎNTÎIA 

A MĂRTURISIRII ORTODOXE 
A BISERICII RĂSĂRITENE 

DESPRE CREDINŢĂ 


ÎNTREBAREA IV 

Ce este credinţa ? 

RĂSPUNS 

Credinţa este (după fericitul Pavel) : încredinţarea celor 
nădăjduite, dovedirea lucrurilor celor nevăzute. Prin ea cei 
din vechime au dat buna lor mărturie 6 . Sau, în aşa chip : 
Credinţa ortodoxă, sobornicească şi apostolească este să 
credem din inimă şi din gură să mărturisim un Dumnezeu, 
în trei ipostase, după învăţătura aceluiaşi Pavel, care spune : 
căci cu inima sa crede spre dreptate , iar cu gura sa mărturi- 
seşte spre mintuire 7 . Pe lingă aceasta, creştinul ortodox trebuie 
să socotească drept lucru adeverit şi neîndoios că toate arti- 
colele de credinţă ale Bisericii soborniceşti şi ortodoxe ne 
sînt lăsate de Domnul nostru Iisus Hristos, în Biserică, prin 
mijlocirea apostolilor Săi, iar sinoadele ecumenice le-au tîlcuit 


6. Evr. 11, 1. 

7. Rom. 10, 10. 

şi le-au cumpănit. Şi să creadă într-însele, după cum porun- 
ceşte Apostolul, cînd grăieşte : Deci, dar , fraţilor, stati neclin- 
tiţi şi ţine fi predaniile pe care le-ati învăţat , fie prin cuvînt, 
fie prin epistola noastră 8 . Iar, într-alt loc : Fraţilor, vă laud că 
în toate vă aduceţi aminte de mine şi ţineţi predaniile precum 
vi le-am dat 8 . Din aceste cuvinte este vădit că articolele 
credinţei au întărirea şi dovada că sînt, parte din Sfînta 
Scriptură, parte din predania bisericească şi din învăţătura 
soboarelor sfinţilor părinţi. Care lucru făcîndu-1 învederat, 
sfinţitul Dionisie astfel grăieşte : Căci temeiul ierarhiei noastre 
sînt cuvintele dumnezeieştii predanii •, prea cinstite cuvinte 
le numim, cite ni s-au încredinţat de sfinţii noştri învăţători, 
de Dumnezeu insuflaţi, în scrierile lor sfinte şi în cărţile lor 
teologice, dar şi cele în care povăţuitorii noştri au fost călău- 
ziţi de bărbaţii sfinţiţi, printr-o învăţătură de taină, nemate- 
rială şi apropiată cumva de ierarhia cerească, de la cuget la 
cuget, prin mijlocirea cuvîntului trupesc, dar nematerial, adică 
nescris ,0 . învăţăturile noastre sînt, deci, de două feluri. Pe 
unele le mijloceşte scrierea : cele care se cuprind în cărţile 
teologice ale Sfintei Scripturi, iar altele sînt învăţăturile 
lăsate prin viu grai de către apostoli şi acestea s-au tîlcuit de 
către soboare şi de sfinţii părinţi ; şi pe acestea două se în- 
temeiază credinţa. Şi nu se cuvine să fie închisă doar în 
ascunzişul inimii, ci să se şi vestească cu gura şi să se mărturi- 
sească, fără teamă şi fără şovăire, după cum spune şi sfinţitul 
Psalmist : Crezut-am, pentru aceasta am grăit 11 . Şi noi: cre- 
dem, pentru aceasta şi grăim. 

ÎNTREBAREA V 

Cîte sînt articolele de credinţă 
sobornicească şi ortodoxă ? 

8. II Tes. 2, 15. 

9. I Cor. 11, 2. 

10. P.G. 3, 376. 

11. Ps. 115, 1. 

RĂSPUNS 

Articolele de credinţă sobornicească şi ortodoxă sînt 
douăsprezece, potrivit cu simbolul celui dintîi sinod de la 
Nioeea şi al celui de al doilea, de la Constanlinopol, în care, 
în aşa chip s-au înfăţişat toate cîte ţin de credinţa noastră, 
încît nu se cade să credem nici mai multe, nici mai puţine, 
nici în alt chip, decît cum au înţeles acei părinţi. Numai că, 
unele din aceste articole sînt desluşite şi se înţeleg de la sine, 
•şi altele cuprind intr-însele lucruri tainice, şi de la acestea 
«capătă înţeles şi celelalte. 

ÎNTREBAREA VI 

Care este cel dinţii articol cil cre- 
dinţei ? 

RĂSPUNS 

Cred într-unul Dumnezeu Tatăl, atotţiitorul, făcăto- 
rul Cerului şi al pămîntului, văzutelor tuturor şi nevă- 
zutelor. 

ÎNTREBAREA VII 

Ce fel de învăţătură se cuprinde in 
acest articol al credinţei ? 

RĂSPUNS 

Acest articol al credinţei cuprinde două învăţături. Intîi, 
să creadă cineva şi să mărturisească, cum că este un Dumne- 
zeu, în Treime proslăvit, şi că în dumnezeire Tatăl este 
începutul şi rădăcina Fiului şi a Duhului Sfmt. în al doilea 
rînd învaţă că însuşi Dumnezeu cel in Treime a făcut din 
nefiinţă toate cele văzute şi nevăzute, după cum Psalmistul, 
mărturisind, grăieşte : Că El a zis şi s-au făcut , că El a poruncit 
şi s-au zidit 12 . 


12. Ps. 148, 5. 

ÎNTREBAREA viii 

Ce încredinţare trebuie să am despre 
Dumnezeu ? 

RĂSPUNS 

Trebuie să crezi că este un Dumnezeu, întru Sfînta Treime, 
potrivit cu Scriptura, care spune : Un Dumnezeu şi Tatăl 
tuturor, Care este peste toate şi prin toate şi intru toţi 13 . Care, 
ca unul ce este bun şi prea bun, cu toate că este întru Sine 
desăvîrşit şi slăvit, cu toate acestea a făcut dintru nefiinţă 
lumea, pentru ca şi alte fiinţe să se împărtăşească din bunătatea 
Sa. Dar ce anume este Dumnezeu în fiinţa Sa f aceasta este cu 
neputinţă să se ştie die vreo făptură, nu numai văzută, dar şi 
nevăzută, adică nici de înşişi îngerii, fiindcă nu este defel vreo 
asemănare între ziditor şi zidire. Şi prin urmare : Este de ajuns 
pentru cucernicia [noastră] (după cum mărturiseşte Chirii al 
Ierusalimului) să ştim că avem un Dumnezeu, Dumnezeu Care 
este şi este in veci, pururi asemenea şi acelaşi cu El Însuşi f 
afară de Care nu este alt Dumnezeu ,4 . După cum grăieşte 
însuşi Dumnezeu, prin proorocul Său : Eu (sini Dumnezeu) Cel 
dinţii şi Cel de pe urmă şi nu este alt dumnezeu afară de 
Mine 15 . Iar Moise, către poporul israelit, cu îndemn astfel 
grăieşte : Ascultă, Israele, Domnul Dumnezeul nostru este 
singurul Domn 16 . 

ÎNTREBAREA IX 

Dar dacă Dumnezeu este Unul, se 
pare că ar trebui să fie şi o singură 
persoană ? 

RĂSPUNS 

Nu trebuie, fiindcă Dumnezeu este Unul în fire şi fiinţă, 
dar în trei chipuri, după cum este limpede din învăţătura a în- 
suşi Mîntuitorul nostru, Care a spus apostolilor Săi : Merglnd, 

13. Ef. 4, 6. 

14. P.G. 33, 548. 

15. Is. 44. 7. 

16. Deut. 6, 4. 

Învăţaţi toate neamurile, botezîndu-le in numele Tatălui şi al 
Fiului şi al Siîntului Duh 17 . Din aceste cuvinte se vede că în- 
tr-o singură dumnezeire sînt trei persoane, Tatăl, Fiul şi Duhul 
Sfînt. Tată, Care mai înainte de veci naşte pe Fiul din în- 
săşi fiinţa Sa şi purcede pe Sfîntul Duh ; Fiu, născut din Tatăl, 
înainte de veci, de o fiinţă cu El ; Duh Sfînt, înainte de veci pur- 
cezînd din Tatăl, de o fiinţă cu Tatăl şi cu Fiul. Tîlcuind aceas- 
ta, dumnezeiescul Damaschin grăieşte astfel: Fiul şi Duhul 
Sfînt II arată pe Tatăl ca singura obirşie 18 . Şi, într-un loc, ace- 
laşi spune: Fiul este din Tatăl, prin mijlocirea naşterii; Duhul 
Sfînt şi El este din Tatăl, dar nu prin mijlocirea naşterii, ci prin 
purcedere 19 . Şi Grigorie Teologul, la cuvintele Apostolului că- 
tre romani : Pentru că de la EI şi prin El şi intru El sint toate 20 , 
grăieşte astfel : Cel dinţii (adică : de la Ei) trebuie să-l punem 
In seama Tatălui, cei de-al doilea — in seama Fiului, şi cel 
de-al treilea - - in seama Sfintului Duh, ca să se ştie că este o 
Treime in dumnezeire 21 . Şi, pe lingă acestea, fiindcă deopo- 
trivă şi întocmai şi fără nici o abatere ne botezăm în numele 
Tatălui şi al Fiului şi al Sfîntului Duh. Deci, ceea ce este Tatăl 
şi firea Sa, tot aceea este şi Fiul, şi Sfîntul Duh. Dar, desigur, 
Tatăl este, după fire, Dumnezeu adevărat şi veşnic, făcător al 
tuturor făpturilor văzute şi nevăzute, la fel este deci şi Fiul 
şi Sfîntul Duh şi sînt de o fiinţă între Ei, după învăţătura evan- 
ghelistului Ioan, care spune : Căci trei sint care mărturisesc 
in Cer : Tatăl, Cuvintul şi Sf intui Duh şi Aceştia trei una sint 22 . 
La aceste cuvinte numai aceasta trebuie amănunţit, cum că 
Tatăl este obîrşia dumnezeirii Fiului şi a Sfîntului Duh ,• 
aceste două persoane sînt din Acela, Acela însă, din nimeni. 
Aşa am fost învăţaţi de Însuşi Adevărul cel veşnic, de Mîntui- 
toruil nostru Iisus. Aşa am primit învăţătură de la sfinţii apos- 
toli. Iar sinoadele ecumenice şi locale, ca şi învăţătorii Bisericii 

17. Mt. 28, 19. 

18. P.G. 94, 829. 

19. P.G. 94. 821. 

20. Rom. 11, 36. 

21. P.G. 36, 348. 

22. 1 In 5, 7. 

altfel nici n-au învăţat, nici n-au lăsat sau întărit, decît In 
acest chip şi această învăţătură o ţine deopotrivă Biserica 
noastră drept-credincioasă şi sobornicească. Pentru această 
credinţă, sfinţii mucenici şi-au vărsat sângele şi şi-au schimbat 
viaţa de aci, cu moartea. în acelaşi chip trebuie să credem şi 
noi neclintit şi sa păzim această credinţă fără greş şi cu tarie- 
şi sa murim pentru ea (cînd nevoia o cere), pentru nădejdea în 
mîntuirea noastră, cu ajutorul şi al faptelor noastre bune, pen- 
tru care vom avea răsplată veşnică în ceruri. 

ÎNTREBAREA X 

Aş ciori să pricep într-un chip mai- 
limpede taina Sfintei Treimi. 

RĂSPUNS 

Prin nici o asemănare nu este cu putinţă să se învedereze 
desăvîrşit acest lucru şi să se înfăţişeze desluşit minţii noastre 
în ce chip Dumnezeu este unul în fiinţă şi trei în ipostase. Şi 
cum că, prin nici o asemănare nu se poate cunoaşte, o mărturi- 
seşte însuşi Dumnezeu, numit Iehova, prin proorocul Său, care- 
spune : Cu cine Mă veţi pune alături şi Mă veţi face egal , cu 
cine Mă veţi asemăna, ca să fiu deopotrivă ? 23 aşa încît nici 
o minte, nu numai omenească, dar nici îngerească, nu poate- 
să înţeleagă, nici limbă să tîlcuiască. De aceea trebuie să spu- 
nem, împreună cu Apostolul : Noi surpăm iscodirile minţii şi 
toată trufia care se ridică împotriva cunoaşterii lui Dumnezeu 
şi tot gindul il robim spre ascultarea lui Hrislos 24 . Credem, fără. 
vreo îndoială, că Dumnezeu şi Tatăl, fiinţînd din veac şi pînă. 
în veac, şi Care, iarăşi, nu-Şi trage fiinţa de la nimeni, naşte pe 
Fiul şi purcede pe Duhul Sfînt. Despre care marele Atanasie- 
mai pe larg invăţînd, a grăit în Simbolul sau şi astfel, crezmd, 
nu căutăm mai departe, fiindcă cel ce ia în cercetare şi isco- 
deşte măreţia dumnezeiască este oprit de Scriptură, care 
spune : Cele mai presus de tine nu le căuta şi cele mai tarii 

23. Îs. 46, 5. 

24. II Cor. 10, 5. 

decît tine nu Ie iscodi. Cele ce s-au poruncit ţie , acelea cu cu- 
viinţă le cugetă, că nu-ţi slnt de nevoie cele ascunse, fn mul- 
tele tale îndeletniciri nu te ţine de lucrurile zadarnice 25 . Ne 
este de ajuns, deci, atît : cum că Sfînta Scriptură a Legii celei 
vechi, înfăţişîndu-ne un singur Dumnezeu, ni-L tălmăceşte în 
trei persoane, zicînd : A zis Dumnezeu : «să facem om după- 
chipul şi asemănarea Noastră» 26 şi : Iată Adam s-a făcut ca 
unul dintre Noi 27 , şi haidem dar să Ne pogorîm şi să ameste- 
căm limbile lor, ca să nu se mai înţeleagă unul cu altul 2S . La 
fel a arătat şi proorocul, cînd a spus : Şi strigau un (înger) că- 
tre altul zicînd : Sfînt, sfînt, sfînt este Domnul Savaot, plin 
este tot pămîntul de slava Lui 29 . Şi sfinţitul Psalmist a grăit : 
Cu cuvîntul Domnului cerurile s-au întărit şi cu duhul gurii 
Lui toată puterea lor 30 . Despre aceasta grăieşte mai pe larg şi 
Sfînta Scriptură şi învăţătorii Bisericii. 

ÎNTREBAREA XI 

Care sînt însuşirile lui Dumnezeu t 

RĂSPUNS 

După cum Dumnezeu este nepătruns, tot aşa şi însuşirile 
Sale sînt nepătrunse ; dar cît putem culege din Sfînta Scrip- 
tură şi de la învăţătorii Bisericii, într-atît avem puterea şi să 
înţelegem şi să grăim. Şi dc aceea trebuie să ştim că însuşirile 
dumnezeieşti ţin unele de persoană şi altele de fiinţa. 

ÎNTREBAREA XII 

Cure sini însuşirile lui Dumnezeu 
după persoane ? 

răspuns 

însuşirile după persoane, în cele dumnezeieşti, sînt acelea 
după care Persoanele Sfintei Treimi Se deosebesc, aşa îneît 

25. Inţ. Sir. 3, 20—22. 

26. Pac. 1, 26. 

27. Fac. 3, 22. 

28. Pac. 11, 7. 

29. Is. 6, 3. 

30. Ps. 32, 6. 

una să nu poată fi o alta. Adică persoana Tatălui nu este per- 
soana Fiului, fiindcă Tatăl nu este născut din cineva, pe cînd 
Finii este născut din Tatăl, după fire, mai înainte de veci, po- 
trivit cu Scriptura, care spune : Din pîntece, mai Înainte de 
luceafăr Te-am născut 31 . A fi Tatăl, aşadar, şi a fi Fiul şi a fi 
Duhul Sfînt [adică] : nenaştenea şi naşterea şi purcederea, 
deosebesc persoanele în cele dumnezeieşti, dar nu fiinţa, care 
nicicînd nu se împarte întru sine, ci numai se desparte de 
creaţie. Iar una şi aceeaşi persoană nu poate să fie a celui 
născut, împreună cu a celui nenăscut. La fel trebuie să gîndim 
şi despre Duhul Sfînt, Care purcede din fiinţa şi firea Tatălui, 
fără începătură, adică din veci şi este de o fiinţă cu Tatăl şi cu 
Fiul, dar Se desparte de Tatăl, prin însuşirea Sa personală, 
fiindcă purcede din Acela. Şi, iarăşi, Se desparte de Fiul, 
fiindcă nu este din Tatăl prin chipul naşterii, după cum este 
Fiul, ci prin chipul purcederii, din însuşi Tatăl, şi sînt de o 
fiinţă între Ei şi Fiul şi Duhul Sfînt, pentru că şi aceste două 
persoane sînt din aceeaşi şi însăşi firea Tatălui şi sînt de o 
fiinţă cu Tatăl, odată ce sînt din firea Lui. Pentru care Grigorie 
Teologul grăieşte astfel : Aceasta (ine deopotrivă de Fiul şi 
de Duhul Sfînt, că şi una şi cealaltă persoană, din aceste două, 
sînt din Tatăl, iar însuşirea Tatălui este aceasta, că este ne- 
născut , iar a Fiului, că este născut şi a Duhul Sfînt, că este 
purces 32 . O însuşire personală a Fiului mai este şi toată icono- 
mia întrupării, pe care nu şi-a luat-o nici Tatăl, nici Duhul 
Sfînt. în acest chip ne învaţă să credem şi să mărturisim 
Sfînta Biserică, cea sobornicească şi apostolească, un Dumne- 
zeu după fire în Treimea (persoanelor). Pentru care citeşte ce 
s-a hotărît la cel dintîi sinod ecumenic de la Niceea şi la cel 
de-al doilea, de la Constantinopol. 

ÎNTREBAREA XIII 

Care sînt însuşirile lui Dumnezeu, 

care (in de fiinţă ? 

31. Ps. 109, 3. 

32. P.G. 35, 1221. 

RĂSPUNS 

însuşirile lui Dumnezeu care ţin de fiinţa Sa sînt acelea 
care se potrivesc la fel şi Tatălui, şi Fiului, şi Sfîntului Duh, 
anume : a fi Dumnezeu, a fi veşnic, fără de început, fără de 
sfirşit, bun, atotputernic, ziditor, mai-înainte-ştiutor, atoate- 
veghetor, la toate de faţă şi pe toate împlinindu-le, nemărgi- 
nit, atoateştiutor, al celor ascunse şi al celor văzute şi — ca să 
spun pe scurt — afară de acele însuşiri personale, de care am 
vorbit : nenaşterea, sau a fi Tatăl şi obîrşia ; naşterea, sau a 
fi Fiul întrupat ? purcederea, sau a fi Duhul Sfînt ; orice se 
spune despre Dumnezeu, toate acelea sînt însuşiri ale fiinţei 
dumnezeieşti, pe care le au, deopotrivă, şi cele trei persoane, 
fără vreo deosebire. 

ÎNTREBAREA XIV 

De ce, în primul articol al credinţei , 
Iăsîndu-se la o parte celelalte însu- 
şiri, au pus numai pe aceea de atot- 
(iitor ? 

RĂSPUNS 

Deoarece cu acest cuvînt se tîlcuieşte mai amănunţit în- 
suşirea lui Dumnezeu, fiindcă nici o făptură nu se poate numi 
atotputernică, iar aceasta, din două pricini. Mai întîi, fiindcă 
nu-şi are de la ea însăşi firea sa, ci de la ziditorul ei. în al doi- 
lea rînd, fiindcă nu poate şi ea, în nici un chip, să facă o făp- 
tură din nimic. Aceste două însuşiri se potrivesc numai atot- 
puternicului Dumnezeu. Cum că Dumnezeu este atotputernic, 
El însuşi ne arată, spunînd în Apocalipsă : Eu sînt Alfa şi 
Omega, zice Domnul Dumnezeu, Cel ce este, Cel ce era şi Cel 
ce vine, Atoffiitorul 33 . La fel grăieşte şi arhanghelul: Că ia 
Dumnezeu nimic nu este cu neputinţă 34 . Şi această atotţinere 
şi atotputernicie a lui Dumnezeu este statornicită de însăşi 
vrerea şi bunăvoinţa Sa : îneît, adică, să nu facă tot ceea 
ce poate ; ci numai ceea ce voieşte, aceea şi poate şi 

33. Apoc. 1, 8. 

34. Lc. 1, 37. 

iaca După cum spune sfinţitul Psalmist : Dumnezeul nos- 
tru e în cer ; în cer şi pe pâmînt toate cit a voit a făcut 35 . 
Putea să facă zeci de mii de lumi ca aceasta, dar nu 
a voit. Trebuie, apoi, înţeleasă această atotputernicie a 
lui Dumnezeu cum că este întru desăvîrşire, departe 
de orice neîmplinire şi neputinţă, cum se învederează cu 
o pildă : Dumnezeu nu poate să fie rău, sau să păcătuiască, sau 
să Se mintă pe Sine sau să Se tăgăduiască, cum spune Pavel y6 , 
fiindcă aceasta este lucru al nedesăvîrşirii. Şi dacă Dum- 
nezeu ar fi vrut să fie rău, sau să înşele, sau sa Se tăgădu- 
iască pe Sine, n-ar fi fost atotputernic, fiindcă acestea, prin 
ele însele, sînt semne ale lucrurilor nedesăvîrşite. Dumnezeu 
este deci atotputernic prin voinţa şi bunătatea Sa, cea întru 
totul desăvîrşită, după cum o slăveşte Proorocul cîntăreţ, cînd 
grăieşte : Cine este Dumnezeu mare ca Dumnezeul nostru ? 
Tu eşti Dumnezeu care faci minuni. Cunoscută ai făcut către 
popoare puterea Ta 37 , Şi, în sfîrşit, se cheamă atotputernic şi 
atotţiitor fiindcă toate stau în puterea Lui şi lumea a făcut-o 
fără nici o greutate şi fără vreo osteneală, numai cu vo- 
inţa Sa. 


ÎNTREBAREA XV 

Şi dacă Dumnezeu este necuprins şi 
se află pretutindeni , de ce se spune 
că locuieşte în ceruri şi în alte lo- 
curi de pe pămînt , mai deosebite ? 

RĂSPUNS 


Nu că cerul sau Sionul sau vreun alt loc ar mărgini cum- 
va dumnezeirea cea fără materie şi fără trup, fiindcă Dumne- 
zeu nu are vreun ioc, ci El este loc pentru Sine. Dar fiindcă 
în aceste locuri El lucrează mai cu deosebire, iar lucrările şi 
harul Său se arată mai învederat şi mai des, pentru aceasta 
se zice că locuieşte într-însele. De pildă : în ceruri (cum spune 
sfinţitul Damaschin), căci în acestea se află îngerii care fac 


35. Ps. 113, 11. 

36. Vezi Evr. 6, 18 şi II Tim. 2, 13. 

37. Ps. 76, 13. 

voia Lui şi-L slăvesc veşnic ; pe pămînt, fiindcă aci, datorită 
trupului Său, a avut legături cu oamenii ; in sfînta Biserică , 
fiindcă acolo , in chip deosebit, harul Său se dăruieşte cre- 
dincioşilor şi slava Sa se vesteşte. Deopotrivă, şi fiecare loc 
in care se arată in vreun chip harul lui Dumnezeu se cheamă 
loc al Său 3S . 

ÎNTREBAREA XVI 

Şi dacă zici că este o însuşire numai 
a lui Dumnezeu să cunoască toate, 
adică pe cele ascunse şi pe cele în- 
vederate, cum de le-au cunoscut 
şi proorocii şi îngerii ? 

RĂSPUNS 

Dumnezeu cunoaşte prin Sine însuşi toate cele ascunse 
şi din adîncuri ale oamenilor şi ale îngerilor, nu numai atunci 
cînd gîndesc la ele, dar încă înainte de zidirea lumii, după 
cum grăieşte Scriptura : Ochii Domnului de zece mii de ori 
sint mai luminoşi decît soarele şi privesc ia toate căile oame- 
nilor şi vad toate părţile cele ascunse 30 . Iar, în alt loc : A cu- 
noscut Domnul toată ştiinţa şi a căutat la semnul veacului. 
Vestind cele ce au trecut şi cele ce vor veni şi descoperind 
urmele celor ascunse 40 . Şi Ioan, în Apocalipsă : Eu sînt Cel 
care cercetez rărunchii şi inimile, şi voi da vouă fiecăruia 
după faptele voastre u . Îngerii însă şi oamenii, dacă vreodată 
ştiu cele ascunse din viitor, le ştiu din dumnezeiască desco- 
perire, după cum stă mărturie Scriptura, -cînd grăieşte : El 
descoperă cele mai adinei şi cele mai ascunse lucruri 42 . Cum 
i-a descoperit lui Elisei ceea ce sluga lui, Ghehazi, luase în- 
tr-ascuns, pe drum, de la Neeman 43 . Iar lui Petru apostolul, 

313. P.G. 94, 852. 

39. Int. Sir. 23, 27. 

40. Inţ. Sir. 42, 25. 

41. Apoc. 2, 23. 

42. Dan. 2, 22. 

43. Vezi IV Regi 5, 26. 

despre Anania şi Safira 44 . Şi o asemenea ştiinţă au avut încă 
şi toţi proorocii. 

ÎNTREBAREA XVII 

Mai sint cumva şi alte însuşiri , pe 
care numai Dumnezeu le are ? 

RĂSPUNS 

însuşirile lui Dumnezeu sînt nenumărate. Dar cele des- 
pre care am vorbit mai sus, ca unele ce sînt de folos pentru 
m intuire, sînt de ajuns ca să ne arate ce trebuie să ştim des- 
pre Dumnezeu. Pentru aceasta, tu, lăsînd la o parte pe cele- 
lalte, crede statornic şi neclintit că este un (singur) Dumne- 
zeu, în Treimea Persoanelor, atotputernic, Care Se află pre- 
tutindeni şi le ştie pe toate, neschimbat în fire şi veşnic. 

ÎNTREBAREA XVIII 

Fiindcă , în acest articol , este pus 
cuvintul acesta : făcător, oare Dum- 
nezeu este făcătorul tuturor lucru- 
rilor ? 

RĂSPUNS 

Fără nici o îndoială, Dumnezeu este făcător al tuturor 
făpturilor văzute şi nevăzute. Şi înainte de orice a făcut toate 
puterile cerului din nefiinţă, cu socotinţa Sa, ca pe nişte cîn- 
tăreţi aleşi ai slavei Sale. Şi a zidit acea lume, pătrunsă numai 
de minte, care L-a cunoscut bine pe Dumnezeu, după harul 
care i s-a dat, şi care se supune cu desăvîrşire voinţei Sale. 
Apoi s-a zidit de Dumnezeu, din nefiinţă, lumea aceasta vă- 
zută şi materială. Iar apoi, Dumnezeu a făcut pe om, îndoită 
alcătuire din suflet, nematerial şi înzestrat cu judecată, şi din 
trup material, ca să se cunoască de la un om, cu îndoită 
alcătuire, cum că El însuşi este făcătorul celor două lumi, al 
celei nemateriale şi al celei materiale. Şi, din această pricină, 
omul se numeşte : lume mică 45 , fiindcă poartă în sine chipul 
lumii celei mari. 

44. Vezi Fapte 5, 1 — 10. 

45. Vezi P.G. 94, 873. 

ÎNTREBAREA XIX 

Odată ce Dumnezeu a plăsmuit în- 
tîi pe Îngeri , ce trebuie să credem 
despre ei ? 

RĂSPUNS 

îngerii sînt duhuri, .plăsmuite de Dumnezeu dintru nefi- 
inţa în fiinţă, ca să-L slăvească în cîntări pe Dumnezeu şi să-L 
slujească. Apoi ca să servească şi în lumea aceasta, oameni- 
lor, călauzindu-i spre împărăţia lui Dumnezeu. Li se încredin- 
ţează, de asemenea, paza cetăţilor, a împărăţiilor, a ţărilor, a 
inînăstirilor, a bisericilor şi oamenilor, clerici şi mireni. O 
pildă pentru aceasta avem în Faptele Apostolilor, unde scrie : 
/ar un Înger al Domnului, în timpul nopţii, a deschis uşile tem- 
niţei şi, scoţlndu-i, le-a zis : Mergeţi şi, stlnd, grăiţi poporului 
in templu toate cuvintele vieţii acesteia 46 . Şi iarăşi : Un Înger 
al Domnului a venit deodată (...) şi a zis lui Petru : Incinge-te 
şi incaltă-te cu sandalele (...) Pune haine pe tine şi vino după 
mine 47 . Şi, după puţin : Şi Petru, venindu-şi in sine, a zis : 
Acum ştiu cu adevărat că Domnul a trimis pe îngerul Său şi 
m-a scos din mina Iui Irod, şi din toate cile aştepta poporul iu- 
deilor 48 Deopotrivă îngerii îi păzesc şi pe cei mici, după în- 
văţătura Mîntuitorului nostru, Care a spus : Că zic vouă : Că 
ingerii lor, în ceruri, pururea văd fa[a Tatălui Meu, Care este 
in ceruri 49 . Ei mai poartă încă, înaintea Măreţiei dumnezeieşti, 
rugăciunile şi milosteniile noastre şi celelalte fapte bune. Nu 
fiindcă Dumnezeu, chipurile, n-ar căta, la milosteniile noas- 
tre şi n-ar auzi rugăciunile noastre, ci fiindcă aceia mijlocesc 
pentru noi. Şi, în Legea cea veche, înainte să fie dată legea 
Iui Moise, îngerii învăţau pe străbunii noştri legea şi voia 
lui Dumnezeu şi le arătau calea mîntuirii, precum mărturi- 
seşte sfinţitul Dionisie. Şi, mai tîrziu, după ce s-a dat legea, 
i-au învăţat, călăuzindu-i spre bine. Şi Scriptura înseamnă acest 

4(5. Fapte 5, 10—20. 

47. Fapte 12, 7—8. 

48. Fapte 12, 11. 

49. Mt. 18, 10. 

fapt, spimînd că îngerii s-au arătat proorocilor şi le-au spus 
dinainte cele ce se vor întîmpla ,* precum lui Iosif, cînd înge- 
rul i-a dat de veste să ia aminte la hotărîrea lui Irod, zicînd : 
Scoală-te, ia Pruncul şi pe mama Lui şi fugi In Egipt şi stai 
acolo pinâ ce-/i voi spune, fiindcă Irod are să caute Pruncul 
ca să-L ucidă r, °. De asemenea şi cînd Iosif se temea să slu- 
jească Fecioarei, îngerul Domnului l-a îmbărbătat şi i-a dat 
învăţătură. Ei mai descoperă şi lucrările dumnezeieşti, după 
cum la vremea naşterii lui Hristos au descoperit păstorilor că 
Hristos S-a născut în Betleem. Şi, după porunca lui Dumnezeu, 
stînd alături de fiecare om, îl feresc de orice primejdie şi a- 
lungă pe vrăjmaşul sufletelor noastre care, fără milă, pedep- 
seşte pe om, cînd înţelege că Dumnezeu i-a îngăduit. Şi cum 
că îngerul ne păzeşte, ştim limpede din ceea ce spune Scrip- 
tura pentru cel ce nădăjduieşte în Domnul : Că Îngerilor Săi 
va porunci pentru tine ca să te păzească in toate căile tale . 
Pe miini te vor inălia ca nu cumva să împiedici de piatră pi- 
ciorul tău 51 . 

ÎNTREBAREA XX 

In cite trepte se Împart Îngerii ? 

RĂSPUNS 

După cum spune Dionisie 52 , se împart în nouă cete, iar a- 
cestea, în trei trepte. Iar în prima treaptă se afla aceia care 
sînt mai aproape de Dumnezeu, precum Tronurile, Heruvimii 
şi Serafimii ,* într-a doua treaptă sînt Stăpîniile, Domniile şi 
Puterile, iar într-a treia — îngerii, Arhanghelii, începătoriile. 
Şi ei sînt în asemenea chip orînduiţi, încît îngerii cei mai de 
jos primesc de la cei mai de sus luminarea şi binefacerile 
dumnezeieşti. Aceşti îngeri au rămas în harul lui Dumnezeu 
pe vecie, odată ce nu s-au întovărăşit cu Lucifer, ca să se 
împotrivească lui Dumnezeu. Şi pentru aceasta, căpătînd acest 
har nu pot sa greşească niciodată, şi nu datorită firii lor, ci 

50. Ml. 2, 13. 

51. Ps. 90, 11—12. 

52. Vezi P.G. 3, 200 

harului lui Dumnezeu. Şi cele ce s-au arătat sînt de-ajuns 
pentru cunoaşterea îngerilor, în măsura în care o cere ros- 
tul scurtei învăţături ortodoxe de faţă. Şi noi, ştiind că îngerii 
ne ajută şi mijlocesc pentru noi, să-i chemăm în orice rugă- 
ciune a noastră, ca să-L roage pe Dumnezeu pentru noi, şi 
mai cu seamă, pe acel înger care este păzitorul nostru. 

ÎNTREBAREA XXI 

Ce trebuie să credem despre îngerii 
cei răi ? 

RĂSPUNS 

Cum că îngerii cei răi au fost făcuţi buni de către Dum- 
nezeu, fiindcă tot ce a făcut Dumnezeu a făcut bine. Dar 
aceia, cu însăşi a lor voinţa au ajuns răi, după cum mărturi- 
seşte Domnul nostru despre căpetenia lor, cînd zice : El, de 
Ici început a fost ucigător de oameni şi nu a stat întru ade- 
văr, pentru că nu este adevăr întru el. Cînd grăieşte minciuna , 
grăieşte dintru ale sale, căci este mincinos şi tatăl minciu- 
nii 5S . Aceştia sînt începătorii a toată răutatea, defăimători ai 
măreţiei dumnezeieşti, înşelători ai sufletelor omeneşti — şi ei 
şi uneltele lor — după cum ne face predanie Biserica, spunînd : 
Fiii treji , privegheaţi . Potrivnicul vostru, diavolul, umblă, răc- 
nind ca un leu, căutînd pe cine să înghită 5 *. Cu toate acestea, 
se cade sa ştim că demonii nu-şi pot folosi puterea lor fa{a 
de vreun om sau şi ele altă făptură, fără ca Dumnezeu să în- 
găduie. Şi la aceasta, martoră este Scriptura, cînd spune : 
Iar demonii îl rugau, zicînd : Dacă ne scoli afară, trimite-ne 
în turma de porci. Şi El îe-a zis: Duce[i-vă 55 . De asemenea 
se cade să ştie fiecare şi aceasta : că nu pot sili pe om să 
păcătuiască ; numai cu ispita îl amăgesc. Fiindcă omul este 
stăpîn pe sine şi acestei cîrmuiri de sine nici însuşi Dumne- 
zeu nu-i aduce vreo silnicie sau vreo ananghie. Şi, odată ce 

53. In 8, 44. 

54. I Pt. 5, 8. 

55. Mt. 8, 31. , 

ei sînt osîndiţi pe veci, nu vor ajunge niciodată să primească 
harul dumnezeiesc, după cum s-a spus : Duccţi-vă de la Mine, 
blestemaţilor , în focul cel veşnic , care este gătit diavolului 
şi înger ii or lui 56 . 

ÎNTREBAREA XXII 

Ce trebuie să credem despre cele - 
lalte făpturi ? 

RĂSPUNS 

Cum că Dumnezeu le-a făcut pe toate din nimic, prin po- 
runca Lui şi, la urmă, l-a alcătuit pe om şi l-a făcut stăpîn pes- 
te toată făptura care se află sub cer, zicînd : Sa facem om 
după chipul şi după asemănarea Noastră, ca să stâpinească 
peştii marii, păsările cerului , animalele domestice, toate vie 
tătile ce se tîrăsc pe pămlnt şi tot pămintul Acelaşi lucru 
îl spune şi sfinţitul Psalmist : Pusu-l-ai pe dînsul peste lucrul 
manilor Tale, toate le-ai supus sub picioarele lui. Oile şi boii, 
toate ; incă şi dobitoacele cimpului ; păsările cerului şi peştii 
mării, cele ce străbat cărările mărilor 58 . Şi, mai sus : Micşo- 
ratu-l-ai pe dinsul cu puţin faţă de îngeri, cu slavă şi cu 
cinste l-ai încununat pe el 59 . Dar, fiindcă omul n-a păzit po- 
runca lui Dumnezeu, în rai, eînd era nevinovat, ci a luat şi 
a mîncat din fructul oprit, pentru aceasta a fost lipsit de vred- 
nicia lui şi de starea pe care o avea în vremea nevinovăţiei 
sale. Şi, izgonit din rai, a ajuns aşa cum îl zugrăveşte pro- 
orocul, cînd spune : Omul, în cinste fiind, n-a priceput ; ală- 
turatu-s-a dobitoacelor celor fără de minte şi s-a asemănat 
lor 00 . Şi a auzit cuvintele; Căci pămînt eşti şi în pămînt te 
vei întoarce 61 . 

56. Mt. 25, 41. 

57. Fac. 1, 26. 

58. Ps. 8, 6—8. 

59. Ps. 8, 5. 

60. Ps. 48, 12. 

61. Fac. 3, 19. 

ÎNTREBAREA XXIII 

Care era starea de nevinovăţie a 
omului, adică de curăţie şi de lipsă 
de păcat a Iui ? 

RĂSPUNS 

De două feluri este starea lipsei de răutate, adică a nevi- 
novăţiei (după sfîntul Vasile). întîia este o înstrăinare de bu- 
năvoie de la păcate, cînd — adică — omul se Îndepărtează 
cu însăşi voinţa sa do la greşeli, datorită deprinderii pe care 
o are şi obişnuinţei îndelungate cu faptele bune. A doua este 
neştiinţa şi necunoaşterea răului, adică atunci cînd nu cu- 
noaşte şi nici n-a încercat întru nimic răul, fie din pricina 
vîrstei sale, fie din alte pricini. Şi, potrivit cu acest al doilea 
fel, erau nevinovăţia şi lipsa de răutate în Adam, înainte să 
păcătuiască, sădite într-însul potrivit cu toată desăvîrşirea şi 
dreptatea, atît în privinţa minţii, cît şi a voinţei. In minte se 
cuprinde toată ştiinţa, iar în voinţă, toată blîndeţea şi bună- 
tatea. Deoarece, cunoscînd Adam prea bine pe Dumnezeu (în- 
trucît, în vremea aceea, îi era îngăduit şi i se cuvenea), odată 
co-L cunoştea pe Dumnezeu, cunoştea toate lucrurile împre- 
ună cu El. Şi de aceasta avem dovadă, între altele, cînd s-au 
adus la Adam toate vieţuitoarele ca să le dea nume. Şi le-a 
numit pe fiecare dintr-însele, ceea ce s-a întîmplat fiindcă le 
cunoştea firea lor, nu dintr-altă învăţătură, ci doar fiindcă 
gîndea şi cugeta la Dumnezeu şi la bunătăţile Lui. Cît des- 
pre voinţă, aceasta se supunea întotdeauna judecăţii, cu toate 
că era pururi slobodă şi omul avea putere să ipăcătuiască sau 
să nu păcătuiască. După cum se spune în Scriptură : Să nu 
zici : Domnul m-a depărtat, că cele ce El ie-a unt nu le vei 
face. Să nu zici : El m-a înşelat ; n-are EI lipsă de omul păcă- 
tos . Toată urîciunea o urăşte Domnul, şi nu este iubită ce- 
ior care se tem de Dmsul . El din început a făcut pe om şi l-a 
lăsat in mina sfatului său. De vei vrea, vei ţine poruncile şi 
credinţa şi vei face cele bine-plâcute. Pus-a înaintea ta foc 

şi apă şi ia ori care vei vrea, vei întinde mina ta. înaintea 
oamenilor este viata şi moartea şi oricare le va plăcea li se 
va da G2 . Şi după puţin : Nimănui n-a poruncit să lucreze ne- 
legiuit şi nimănui n-a dat libertate să păcătuiască G *. Aşadar, 
intr-o astfel de stare de nevinovăţie şi lipsă de păcat se afla 
«omul, asemenea îngerilor. Cum însă a greşit, călcînd porunca, 
îndată, chiar acolo, în rai, a căpătat starea de păcat şi a ajuns 
muritor. Căci aşa ne încredinţează Scriptura, zicînd : Plata 
păcatului este moartea (5i . Şi atunci, pe dată a pierdut desă- 
vârşirea judecăţii şi a cunoştinţei, iar voinţa s-a plecat mai 
mult spre rău dccît spre bine. Şi astfel, odată ce el a încercat 
răul, starea de nevinovăţie şi de lipsă de răutate s-a schimbat 
în starea de păcat, şi omul desăvîrşit s-a înjosit întru atîta, 
incit să spună, împreună cu David : Iar eu silit vierme şi nu 
om 05 . 


ÎNTREBAREA XXIV 

Sint oare toţi oamenii supuşi aces- 
tui păcat ? 

RĂSPUNS 

După cum toţi oamenii se aflau în starea de nevinovăţie, 
in Adam, tot astfel, şi după ce a greşit, toţi au greşit într-însul, 
şi au rămas în starea de păcat. De aceea sînt supuşi nu numai 
păcatului, dar şi pedepsei datorată păcatului. Care pedeapsă 
se cunoaşte prin această hotărîre a lui Dumnezeu : Căci, in 
ziua in care vei mînca din el, vei muri negreşit 1 6fl . Pome- 
nind de aceasta, grăieşte şi Apostolul : Precum printr-un om 
a intrat păcatul in lume şi prin păcat moartea, aşa şi moartea 
a trecut ia toţi oamenii, pentru că toţi au păcătuit in el 67 . 

62. Inţ. Sir. 15, 11—17. 

63. Inţ. Sir. 15, 20 

64. Rom. 6, 23. 

65. Ps. 21, 6. 

66. Fac. 2, 17. 

67. Rom. 5, 12. 

Din care pricină, încă din pîntecele maicii noastre ne zămis- 
lim şi ne naştem cu acest păcat, cum spune sfinţitul Psal- 
mi st : Că iată, întru fărădelegi m-am zămislit şi în păcate m-a 
născut maica mea Şi păcatul acesta se numeşte strămoşesc, 
întîi, fiindcă, înainte de el, omul nu era întinat de nici un alt 
păcat, cu toate că diavolul era stricat de păcatul lui, din în- 
demnul căruia a odrăslit şi în om păcatul acesta numit stră- 
moşesc. Acestuia îi este supus şi Adam care l-a săvîrşit şi 
noi, care coborîm dintr-însul. Apoi, fiindcă omul nu se ză- 
misleşte decît în păcat. 

ÎNTREBAREA XXV 

Odată ce Dumnezeu ştia că Adam 
va greşi , de ce 7-a plăsmuit ? 

RĂSPUNS 

Nu numai despre păcatul lui Adam, dar şi despre răuta- 
tea Luceafărului, înainte de a-1 plăsmui ştia prea bine. Şi des- 
pre fiecare gînd, cît de mic, şi despre fiecare făptură ştia ce 
avea să cugete şi să săvîrşească. Cu toate acestea, El n-a 
voit ca păcatul omenesc sau viclenia diavolului să biruiască 
bunătatea dumnezeiască. Ca să învedereze, deci, mai mult 
bunătatea Sa, l-a făcut bun pe acel înger, dar acesta, cu în- 
săşi voinţa şi hotărîrea lui s-a făcut rău ; deopotrivă l-a fă- 
cut şi pe om, care a greşit din îndemnul aceluia. Cu toate 
acestea, cît priveşte pe om, Dumnezeu a chibzuit ca, odată 
cu păcatul acestuia, să strălucească şi mai puternic bunătatea 
Lui, odată ce avea să trimită pe Unul Născut Fiul Său în valea 
aceasta a păraîntului, să ia trup de la Prea Curata Fecioară 
cu împreună-lucrarea Sfîntului Duh, ca să răscumpere pe om 
şi să-l ridice în împărăţia Sa cu şi mai mare slavă decît era 
în rai, pentru ruşinarea diavolului. Şi, pentru aceasta, acel 
păcat nu L-a împiedicat pe Dumnezeu să plăsmuiască pe om. 


68. Ps. 50, 6. 

ÎNTREBAREA XXVI 

Dacă Dumnezeu a cunoscut toate , 
înainte de a le da fiinţă , oare le-a 
şi hotărît, deopotrivă , dinainte , să 
■ fie bune şi rele şi să nu ajungă alt- 
minteri de cum au ajuns ? 

RĂSPUNS 

Dumnezeu, înainte de facerea lumii, a cunoscut toate lu- 
crurile, dar numai pe cele bune le-a hotărît dinainte (cum zice 
sfinţitul Damaschin), fiindcă ar fi fost împotriva bunătăţii dum- 
nezeieşti dacă le-ar fi hotărît dinainte pe cele rele. Iar rău 
a socotit că este numai păcatul, deoarece nimic rău nu se 
află, la drept vorbind, în lume, fără numai păcatul, care este 
călcarea legii dumnezeieşti şi a voii dumnezeieşti. Iar cele- 
lalte, cu care Dumnezeu ne pedpseşte pentru păcatele noas- 
tre, precum ciumă, foamete, războaie, boli şi altele asemenea 
lor se numesc rele, cu privire la noi, fiindcă ne aduc suferinţe 
şi necazuri de care să ne ferim. înaintea lui Dumnezeu însă 
ele nu slnt rele, fiindcă au puterea binelui, odată ce, pedepsin- 
du-ne cu acestea, ne îndeamnă spre bine. Şi cînd Scriptura 
spune : Se intimplă vreo nenorocire in cetate fără ca Domnul 
să nu o fi pricinuit ? 69 , ea numeşte nenorocire dreapta pe- 
deapsă a lui Dumnezeu. Şi, iarăşi, Dumnezeu hotărăşte dina- 
inte, potrivit cu înţelepciunea şi dreptatea Sa, numai acele 
lucruri care nu stau în puterea noastră să se întîmple. Dar 
acele lucruri bune care stau în puterea noastră să se pe- 
treacă Ie hotărăşte, venind şi El, cu bunăvoia Sa, în sprijinul 
voinţei noastre. Care fapt nu nimiceşte firea cîrmuirii de sine. 

ÎNTREBAREA XXVII 

Ce este cirmuirea de sine ? 

RĂSPUNS 

Cîrmuirea de sine a omului este o voinţă slobodă şi nea- 
tîrnată. Şi se naşte din socotinţă, adică din judecată, ca să 


69. Amos 3, 6. 

săvîrşească binele sau răul. Fiindcă făpturile înzestrate cu 
judecată trebuie să aibă o fire cîrmuitoare şi să o folosească 
în chip slobod, sub călăuzirea minţii. Şi această minte, cînd 
omul se afla în starea de nevinovăţie, adică înainte de a pă- 
cătui, era nostricăcioasă în desăvîrşirea ei, iar datorită pă- 
catului s-a stricat. Dar voinţa, deşi a rămas nevătămată, pu- 
ţind să dorească binele sau răul, a ajuns totuşi, la unii oa- 
meni, mai şovăitoare şi înclină spre rău ; iar la alţii, spre 
bine. Pentru care, Marele Vasile grăieşte astfel : Prin însăşi 
voia şi hotârîrca sa, fiecare poate fi, fie sămînfă sfîntâ , fie 
dimpotrivă 70 . Auzi ce spune Pavel : Căci eu v-am născut prin 
Fvanghelie in Iisus Hristos 7f . Şi cuvintele acelea pe care le 
spune : Celor ci(i L-au primit, care cred în numele Lui, le-a 
dat putere ca să se facă fii ai lui Dumnezeu 72 . Acest sfînt das- 
căl arată că, deşi voinţa omenească a suferit de pe urma pă- 
catului strămoşesc, cu toate acestea şi acum, în vremea de 
faţă, stă în hotărîrea fiecăruia să fie bun şi fiu al lui Dum- 
nezeu, sau rău şi fiu al diavolului. Toate acestea stau în mîi- 
nile şi în puterea omului. Iar faţă de ce este bun, harul dum- 
nezeiesc vine într-ajutor ; dar el îl întoarce pe om şi de la 
rău, fără să silnicească cîrmuirea de sine a omului. 

ÎNTREBAREA XXVIII 

Odată ce oamenii se nasc in stare 
de păcat, oare numai trupul este din 
sâmîn/a lui Adam sau, împreună cu 
el, şi sufletul ? 

RĂSPUNS 

Trupul omenesc se trage din sămînţa lui Adam, dar su- 
fletul vine de la Dumnezeu, cum spune Scriptura : Domnul, 
Care întinde cerurile ca un cort, Care pune temelie pâmîn- 
tului şi Care zideşte duhul omului în lăuntrul său 7 *. Iar, într- 

70. P.G. 30, 612. 

71. 1 Cor. 4, 15. 

72. In 1, 12. 

73. Zah. 12, 1. 

altă parte : Şi ca pulberea să se întoarcă în pămînt cum a fost , 
iar sufletul .sa se întoarcă la Dumnezeu, Care l-a dat 74 . Pe 
lîngă acestea, dacă sufletul ar fi fost din sămînţa omului, ar 
muri laolaltă cu trupul şi s-ar risipi în pămînt. în Scrip- 
tură vedem, dimpotrivă, acolo unde Hristos, vorbind cu tîlha- 
rul, pe cruce, a spus : Adevărat grăiesc ţie, astăzi vei fi cu 
M ine în rai Fiindcă trupul lui a rămas .pe cruce, iar su- 
fletul său, ca duh fără de moarte, a mers în rai, împreună cu 
Hristos. Dacă însă ar fi fost din sămînţa de om, ar fi murit 
pe cruce, împreună cu trupul. Apoi, cum s-ar fi putut ade- 
veri cuvintele Domnului nostru, Care spune : Au n-aţi citit ce 
vi s-a spus vouă de Dumnezeu, z icînd : Eu sînt Dumnezeul lui 
Avraam şi Dumnezeul lui lsaac şi Dumnezeul lui lacov ? Nu 
este Dumnezeul morţilor, ci al viilor n . Ceea :ce trebuie înţe- 
les nu pentru trup, ci pentru suflet, fiindcă trupurile morţilor 
s-au risipit în pămînt. Dar cuvîntul se adevereşte pentru su- 
flet care, odată ce este viu, stă în orice vreme înaintea lui 
Dumnezeu. Dar, dacă şi el ar fi din însăşi sămînţa din care 
este şi trupul, ar muri împreună. Iar sufletul se dă de către 
Dumnezeu, după ce trupul s-a înfiripat şi ajunge în stare să-l 
primească. Şi cînd este dat, se revarsă în tot trupul, cum 
face focul în fierul înfierbîntat. Dar, printr-o socoteală mai 
deosebită, se află în cap şi în inimă. 

ÎNTREBAREA XXIX 

Dacă Dumnezeu este A-toate-iăcă - 
tor , trebuie, aşadar, să Se îngrijeas- 
că de toate ? 

RĂSPUNS 

Acesta este adevărul. De la mic la mare, pe toate le cu- 
noaşte cu de-amănuntul şi de toate Se îngrijeşte, de fiecare 
din cîte a făcut. Precum putem să cunoaştem din cuvintele 
lui Hristos, Care spune : Au nu se vînd două vrăbii pe un 

74. Ecl. 12, 7. 

75. Lc. 23, 43. 

76. Mt. 22, 31—32. 

ban ? Şi nici una clin ele nu vei cădea pe pămint fără ştirea 
latălui vostru. La voi insă şi perii capului, toţi sint numă- 
raţi 77 . Această pronie se arată şi în vechea Scriptură, prin. 
glasul lui Da vid, cînd spune : Ochii tuturor spre Tine nădăj- 
duiesc şi Tu le dai lor hrană la bună vreme. Deschizi Tu mina 
7 a şi saturi pe loji cei vii de bunăvoinţă ™. 

ÎNTREBAREA XXX 

Oare acelaşi lucru sint, intru cele 
dumnezeieşti, preştiinţa, mai inain- 
te-hotârîrea şi pronia ? 

RĂSPUNS 

Preştiinţa, mai înainte-hotărirea şi pronia sînt lucrări 
deosebite întru cele dumnezeieşti. Fiindcă pronia are legă- 
tură cu lucrurile ce au fost create. Dar preştiinţa şi mai îna- 
inte-hotărirea sînt la Dumnezeu mai înainte să ia fiinţă toate 
cele create, deşi în chipuri deosebite. Preştiinţa este o cu- 
noaştere a celor ce vor să fie, fără o îngrădire a felurilor, fără 
sa se hotărască ce anume are să fie. Iar înainte-hotărirea, po- 
trivi t cu preştiinţa, este o orînduire a felurilor, adică Undu- 
ieşte ce anume urmează să ia fiinţă, dar numai ce este bine,, 
nu şi ce este rău. Fiindcă, dacă ar rindui şi răul, ar fi împo- 
triva bunătăţii fireşti a lui Dumnezeu. De aceea, pe drept cu- 
vîut putem spune, după înţelegerea noastră, că, la Dumnezeu, 
in rindui întîi stă preştiinţa şi apoi înainte-hotărirea. Apoi, 
după creaţie, urmează şi pronia celor create. De aceasta, A- 
postolul ne-a învăţat în chip limpede, cînd a spus : Căci pe 
<ci pe care i-a cunoscut mai înainte, mai inainte i-a şi hotă- 
rit (...). Iar pe care i-a hotârit mai inainte, pe aceştia i-a şi 
chemat ; şi pe care i-a chemat, pe aceştia i-a şi Îndreptat ? 
iar pe care Ta Îndreptat, pe aceştia i-a şi mărit 79 . Şi o ase- 


77. Mt. 10, 29. 

78. Ps. 144, 15. 

79. Rom. 8, 29 şi 30. 

menea socotinţă se cuvine să se facă numai pentru om, fiindcă 
celelalte făpturi (în afara îngerilor, care se află într-o stare 
sigură şi fără primejdie) nu Un de mai înainte-hotărîre, fiindcă 
nu au cârmuirea de sine şi de aceea într-însele nu se află nici 
un păcat şi orice fac, fac potrivit cu firea lor, şi de aceea nici 
nu se pedepsesc, nici nu se preamăresc. 

ÎNTREBAREA XXXI 

Din acest articol al credinţei, ce alta 
mai aflăm despre Dumnezeu şi des- 
pre făpturi ? 

RĂSPUNS 

Orice lucru bun poţi cugeta, pune-1 în întregime pe sea- 
ma lui Dumnezeu, bunul cel mai înalt, ca fiindu-i pricină şi 
începătură. Şi orice este rău, să ştii că acesta este străin şi 
departe de El, nu după loc, ci după fire. Cit priveşte făptura, 
în măsura în care ce s-a făcut de El este lucru bun, şi ea este 
bună. Dar cu această deosebire că, atunci cînd făptura înzes- 
trată cu judecată şi cârmuire de sine se îndepărtează de Dum- 
nezeu, ea este rea ; nu pentru că aşa ar fi fost plăsmuită, ci 
datorită faptelor sale nesocotite. însă făptura lipsită de ju- 
decată, care nu are cârmuire de sine, este bună, în tot chipul, 
în firea ei. 

ÎNTREBAREA XXXII 

Care este al doilea articol al cre- 
dinţei ? 

RĂSPUNS 

Şi într-unul Domn Iisus Hristos, Fiul lui Dumnezeu, 
Unul-Născut, Carele din Tatăl s-a născut mai înainte de 
toţi vecii. Lumină din lumină, Dumnezeu adevărat din 
Dumnezeu adevărat \ născut, nu făcut, cel de o fiinţă 
cu Tatăl, prin Carele toate s-au făcut. 

ÎNTREBAREA XXXIII 

Ce învaţă pe ortodocşi acest arti- 
col al credinţei ? 

RĂSPUNS 

Două lucruri tălmăceşte : întîi, că Fiul lui Dumnezeu, Iisus 
Hristos, este Dumnezeu veşnic, născut din însăşi firea Tatălui, 
deopotrivă cinstit şi deopotrivă slăvit cu Tatăl, cum iEl însuşi 
a spus despre Sine : Şi acum , preas făveşte-Mâ Tu, Părinte , la 
l ine însuţi, cu slava pe care am avut-o la Tine , mai înainte 
de a ii lumea 80 . Apoi, în acest articol se găseşte învăţătura 
aceasta, că — adică — Iisus Hristos este nu numai făcătorul 
lucrurilor, dar al însuşi timpului şi al veacului, în care au luat 
naştere fiinţele, după cum a grăit Apostolul : Prin Care a fă- 
cut şi veacurile S K. Iar despre fiinţe, Ioan Evanghelistul spune : 
lumea prin El s-ci făcut, dar lumea nu L-a cunoscut 82 . 

ÎNTREBAREA XXXIV 

Aceste două cuvinte , care sînt puse 
in acest articol : Iisus Hristos, 
ce înseamnă ele ? 

RĂSPUNS 

Iisus înseamnă Mîntuitor, precum a tălmăcit arhanghe- 
lul, grăind către Iosif : Ea va naşte Fiu şi vei chema numele 
Lui Iisus, căci El va mîntui poporul Său de păcatele lui 83 . 
Şi de aceea, după o îndreptăţită socotinţă, numele acesta nu 
se poate da vreodată, în nici un chip, în lumea aceasta altcuiva 
docît Domnului şi Mîntuitorului nostru, Care a slobozit în- 
treg neamul omenesc din robia diavolului. Iar Hristos înseam- 
nă uns, deoarece, în legea cea veche, cei unşi se chemau 
hristoşi, adică preoţii, împăraţii şi proorocii. întru aceste trei 
slujiri a fost uns Hristos şi nu în chip obişnuit, cum au fost 
alţii, ci în chip deosebit de toţi ceilalţi unşi, cum spune des- 

80. In 17, 5. 

81. Evr. 1, 2. 

82. In 1, 10. 

83. Mt. 1, 21. 

pre El Psalmistul : Iubit-ai dreptatea şi ai urli fărădelegea ? 
pentru aceasta Te-a uns pe Tine Dumnezeul Tău , cu untde- 
lemnul bucuriei , mai mult decît pe părtaşii Tăi 84 . Şi această 
ungere trebuie înţeleasă în legătură cu Sfîntul Duh, că a fost 
uns de Duhul cel Sfînt, după spusa proorocului Isaia : Duhut 
Domnului este peste Mine, că Domnul M-a uns să bineves - 
lese săracilor Aceste cuvinte Hristos le înţelege despre 
Sine, cînd zice : Astăzi s-a împlinit Scriptura aceasta, in ure- 
chile voastre 86 . Hristos îi întrece pe părtaşii săi, în trei înalte 
vrednicii şi măreţii covîrşitoare. Iar cea dinţii este preoţia, 
după rînduiala lui Melchisedec, despre care Apostolul astfel 
grăieşte : Iar de Dumnezeu a fost numit : Arhiereu după rin- 
duiala lui Melchisedec 8 \ Tot el, într-alt loc, îl numeşte pe 
Hristos preot, pentru că S-a adus pe Sine jertfă lui Dumnezeu 
şi Tatăl, şi spune : Care, prin Duhul cel veşnic, S-a adus Jur 
Dumnezeu pe Sine jertfă fără de prihană 88 , şi, mai jos : tlris- 
tos a fost adus odată jertfă ca să ridice păcatele multora 89 . 
A doua măreţie deosebită şi înălţime covîrşitoare este împă- 
răţia Sa, pe care a arătat-o arhanghelul Gavriil, cînd i-a dat 
vestirea mîntuitoare Preacuratei Fecioare, zicînd : Şi Domnul 
Dumnezeu li va da Lui tronul lui David, părintele Său, şi va 
impărăţi peste casa lui Iacov in veci şi împărăţia Lui nu va 
avea sfîrşit 90 . De asemenea şi magii, la vremea Naşterii Sale, 
purtînd daruri, au dat mărturie pentru împărăţia Sa, zicînd ; 
Unde este regele iudeilor, Cel ce S-a născut ? 91 . Aceasta 
o dovedeşte şi ce s-a scris deasupra osîndei Sale, la vremea 
morţii : lisus Nazarineanuî, împăratul iudeilor 92 . Şi pentru a 

84. Ps. 44, 9. 

85. Is. 61, 1. 

86. Lc. 4, 21. 

87. Evr. 5, 10. 

88. Evr. 9, 14. 

89. Evr. 9, 28. 

90. Lc. 1, 32. 

91. Mt. 2, 2. 

92. In 19, 19. 

treia covlrşitoare vrednicie, Moise a dat proorocie, de ia 
Dumnezeu, zicînd : Prooroc din mijlocul tău şi al fraţilor tăi, 
ca şi mine, iţi va ridica Domnul Dumnezeul tău 93 . Această mă- 
reţie a Lui s-a făcut cunoscută prin Sfinta Sa învăţătură, prin 
care Şi-a tălmăcit şi dumnezeirea Sa, precum şi cîte altele 
erau îndestulătoare pentru mîntuirea oamenilor, după cum în- 
suşi a spus : Le-am făcut cunoscut numele Tău 94 . Şi, mai sus : 
Cuvintele pe care Mi le -ai dat le-am dat lor, iar ei le-au pri- 
mit şi au cunoscut cu adevărat că de la Tine am ieşit şi au 
crezut ca Tu Al -ai trimis 9 \ Iar slujirea de prooroc (care era 
a treia înaltă vrednicie) Hristos a arătat-o cînd a grăit dina- 
inte ce va avea să fie, nu prin vreo descoperire oarecare, ci 
clin însăşi cunoştinţa Sa, ca Dumnezeu şi om adevărat. 

ÎNTREBAREA XXXV 

Din ce pricină Fiul lui Dumnezeu se 
cheamă : Unul-Născut? 

RĂSPUNS 

Sfînta Scriptură învaţă desluşit că Fiul lui Dumnezeu este 
Unul-Născut, cînd spune : Am văzut slava Lui, slavă ca a U- 
nuia-nâscut din Tatăl 96 şi, mai jos : Fiul cel Unul-Născut, Care 
este In sinul Tatălui 97 . Şi Se cheamă Unul-Născut, fiindcă unul 
singur este, după fiinţă, Fiu al lui Dumnezeu. Ceilalţi, cîţi se 
numesc fii ai lui Dumnezeu, capătă numele acesta după har 
şi după înfiere, nu după fire, aşa cum sînt toţi credincioşii şi 
aleşii lui Dumnezeu. Iar harul acesta al înfierii se dă prin 
mijlocirea lui Hrislos, cum spune Scriptura : Celor ci{i L-au 
primit care cred in numele Lui le-a dat putere să se facă fii 
ai Iui Dumnezeu 98 . 

93. Deut. 18, 15. 

94. In 17, 26. 

95. In 17, 8. 

96. In 1, 14. 

97. In 1. 18. 

98. In 1, 12. 

ÎNTREBAREA XXXVI 

Ce înseamnă aceste două cuvinte : 
lumină din lumină ? 

RĂSPUNS 

Pentru înţelegerea lor trebuie să ştim că lumina este de 
două feluri, una creată şi alta necreată. Şi, pentru lumina 
creată, Scriptura spune : Şi a zis Dumnezeu : «Să fie lumină !» 
Şi a fost lumină. Şi a văzut Dumnezeu că este bună lumina 
şi a despărţit Dumnezeu lumina de întuneric Iar despre lu- 
mina necreată, proorocul spune : Nu vei mai avea soarele ca 
lumină în timpul zilei şi strălucirea lunii nu te va mai lu- 
mina ; ci Domnul va fi pentru tine o lumină veşnică şi Dum- 
nezeul tău va fi slava ta. Soarele tău nu va mai asfinţi şi luna 
nu va mai descreşte ; ci Domnul va fi pentru tine lumină veş- 
nică 10 °. Şi această lumină se înţelege, aci, -că este cea ne- 
creată, după cum se vădeşte din cuvintele articolului de fată, 
care spune : Dumnezeu adevărat din Dumnezeu adevărat, năs- 
cut nu făcut. Lumina cea creată, însă, a fost făcută din nimic. 
Dar lumina cea născută, adică Fiul, este din fiinţa Tatălui. 
Pentru aceasta, Apostolul grăieşte astfel : Care, fiind strălu- 
cirea slavei şi chipul fiinţei Lui şi care fine toate cu cuvlntul 
puterii Sale, după ce a săvîrşit, prin El însuşi, curăţirea păca- 
telor noastre, a şezut de-a dreapta slavei, întru cele prea-înal- 
te lo1 . Tot iaşa şi El grăieşte despre Sine : Eu sînt lumina lumii, 
cel ce /mi urmează Mie nu va umbla în întuneric, ci va avea 
lumina vieţii 102 . Iar lumină din lumină se spune fiindcă are 
în sine toată fiinţa Tatălui, după cum, cînd o lumină se aprinde 
de la alta, cuprinde în sine toată firea aceleia. Tot astfel, a- 
ceste cuvinte care se află în articolul de faţă : prin Care toate 
s-au făcut, trebuie înţelese că, după cum Fiul este de o fi- 
inţă cu Dumnezeu şi Tatăl, tot astfel este şi Făcător şi nu s-au 
făcut printr-însul ca printr-un serv sau printr-o unealtă ; cum 

99. Fac. 1, 3—4. 

100. Is. 60, 19 

101. Evr. 1, 3. 

102. In 8, 12. 

scrie Scriptura: (n lume era şi lumea prin El s-a /dcuf 103 , 
adică de Dînsul. 

ÎNTREBAREA XXXVII 

Care este al treilea articol al ere - 
dinţei ? 

RĂSPUNS 

Care pentru noi oamenii şi pentru a noastră mîntu- 
ire S-a pogorît din ceruri şi S-a întrupat de la Duhul Slînt 
şi din Maria Fecioara şi S-a făcut om. 

ÎNTREBAREA XXXVIII 

Ce Învaţă acest articol al credinţei ? 

RĂSPUNS 

Patru lucruri învaţă. Intîi, că Fiul lui Dumnezeu, pentru 
mîntuirea noastră, S-a coborît din ceruri, după făgăduinţa Sa, 
în pîntecele Preacuratei Fecioare Maria, cum însuşi spune 
despre Sine : Şi nimeni nu s-a suit la cer, declt Cel ce S-a 
coborit din cer, Fiul omului 104 . Şi S-a coborît din cer, nu ca 
să schimbe locul, fiindcă, odată ce este Dumnezeu, Se află 
pretutindeni şi pe toate le împlineşte, ci fiindcă aşa a bine- 
plăcut Măreţiei Sale să Se smerească pe Sine luînd firea 
omenească. Jl al doilea rînd, acest articol învaţă că Domnul 
nostru Iisus Hristos a luat adevărata fire omenească şi nu 
una părelnică sau închipuită. Şi atunci trupul Său s-a plăs- 
muit în pîntecele Preafericitei Fecioare, cînd ea a răspuns 
îngerului şi a zis : Iată roaba Domnului, Fie mie după cuvintul 
tău 1 105 Atunci, de îndată S-a făcut om desăvîrşit, cu toate mă- 
dularele Sale, şi cu suflet care gîndeşte, unite cu Dumnezeu. Şi, 
într-unul şi acelaşi ipostas, a fost Dumnezeu adevărat şi om 
adevărat. Şi neprihănita Fecioară a fost cunoscută drept Maica 
lui Dumnezeu, după cum Elisaveta a grăit către ea : Şi de unde 

103. in i, io. 

104. In 3, 13. 

105. Lc. 1, 38. 

mie aceasta, ca sâ vină la mine Maica Domnului meu ? 109 De 
asemenea este nevoie să ştim şi aceasta, că nici firea dumne- 
zeiască nu s-a schimbat în cea omenească, nici cea omenească 
în cea dumnezeiască, ci fiecare fire a rămas întreagă într-un 
singur ipostas, cu toate însuşirile ei în afară de păcat, cît pri- 
veşte firea omenească. 

ÎNTREBAREA XXXIX 

Ce învaţă în al treilea rind acest ar- 
ticol al cred ini ei ? 

RĂSPUNS 

Cum că întruparea Iui Hristos s-a făcut prin lucrarea Sfîn- 
tului Duh ; că, aşa cum Fecioara înainte de zămislire era 
fecioară, tot aşa şi în timpul zămislirii şi după zămislire a ră- 
mas fecioară, şi chiar la naştere, păstrînd neştirbită pecetea 
fecioriei sale, incit, şi după naştere ea este, în veacuri fără de 
sfîrşit, fecioară. 

ÎNTREBAREA XL 

Ce alta mai cuprinde acest articol ? 

RĂSPUNS 

In privinţa Preacuratei Fecioare Maria, Maica Domnului. 
Pe aceasta, odată ce s-a învrednicit să împlinească o atare 
taină, toţi ortodocşii sînt datori să o slăvească după cuviinţă 
şi sa o cinstească pe ea ca Maică a Domnului nostru Iisus Hris- 
tos sau, mai bine zis, ca pe Născătoarea de Dumnezeu. De 
aceea, Biserica i-a făcut o cîntare, alcătuit din cuvintele ar- 
hanghelului şi ale sfintei Elisaveta, punînd şi de la ea puţine 
altele, în chipul acesta : Născătoare de Dumnezeu, Fecioară , 
bucură-te, cea plină de dar, Mărie , Domnul este cu tine. Bine- 
cuvântată eşti tu Intre femei şi binecuvîntat rodul pîntecului 
tău, fiindcă ai născut pe Mîntuitorul sufletelor noastre . 


106. Lc. 1, 43. 

ÎNTREBAREA XLI 

Ce trebuie să gîndim despre aceste 
cuvinte de întîmpinare ? 

RĂSPUNS 

Mai întîi trebuie să crezi că aceste cuvinte de întîmpinare 
îşi au începutul şi rădăcina de la însuşi Dumnezeu, şi au fost 
aduse din ceruri, pe pămînt, de arhanghel, deoarece arhanghe- 
lul nu s-ar fi încumetat să le rostească, dacă Dumnezeu nu i-ar 
li poruncit. Iar cuvintele pe care le-a spus sfînta Elisaveta, de 
la Duhul Sfînt le-a grăit, ceea ce este vădit, fiindcă evanghe- 
listul zice : Şi Elisaveta s-a umplut de Duh Siînt şi cu glas mare 
a strigat : Binecuvintată eşti tu între femei şi binecuvîntat este 
rodul pîntecelui tău 107 . Iar cuvintele pe care le-a adăugat Bise- 
rica şi acestea sînt de la Duhul Sfînt. Şi însăşi Biserica, potri- 
vit cu puterea pe care o are, porunceşte să slăvim foarte adesea 
pe Fecioara cu această cîntare, în vremea rugăciunii. 

ÎNTREBAREA XLII 

Ce învăţătură se află în aceste cu- 
vinte de întîmpinare ? 

RĂSPUNS 

In aceste cuvinte de întîmpinare se află pomenirea întru- 
pării Fiului lui Dumnezeu şi a binefacerilor pe care ni le-a 
dăruit printr-însa. De asemenea ele ne împărtăşesc şi această 
învăţătură, că — adică — Cuvîntul lui Dumnezeu, Cel fără de 
început, pogorîndu-Se din cer, nu aducea cu Sine trupul, ci 
l-a luat în pîntecele Preasfintei Fecioare, din preacuratul ei 
sînge, cu lucrarea Sfîntului Duh. Şi S-a născut dintr-însa ca din 
adevărata Sa maică. Aşa trebuie să credem, cu tărie şi cu ade- 
vărat. Iar pe cei care spun 1C8 că Iisus a coborît din cer trupul 
pe care l-a purtat şi l-a trecut prin Sfînta Fecioară ca printr-un 
jgheab, Biserica i-a socotit eretici şi i-a osîndit. De asemenea, 
în aceeaşi cîntare se află şi învăţătura care ne îndrumează să 

107. Lc. 1. 41. 

108. Vezi P.G. 33. 468. 

o numim pe Fecioara Născătoare-de-Dumnezcu. Fiindcă ea L-a 
născut pe Dumnezeu, după firea cea omenească şi că, din- 
tr-însa, S-a născut Hristos, Dumnezeu desăvîrşit şi om desă- 
vîrşit. Se mai află încă, în această cîntare, la cuvîntul care 
pe Fecioară o numeşte cea plină de hor, şi această învăţătură : 
că ea este părtaşă a harului dumnezeiesc mai mult decît 
orice altă făptură, fiindcă este Maica lui Dumnezeu. Şi de 
aceea Biserica o înalţă mai presus de heruvimi şi serafimi. 
Iar acum, ea este mai presus de toate cetele îngereşti, stînd 
la dreapta Fiului său, în toată cinstea şi slava, cum spune 
Psalmistul : Şezut-a împărăteasa de-a dreapta Ta, îmbrăcată 
în haină aurită şi prea înfrumuseţată 109 . Fiecare creştin 
ortodâX- trebuie $ă rostească această cîntare cu evlavie, cerînd 
mijlocirea Fecioarei, căci mult poate rugămintea Maicii pentru 
îmbunarea Fiului. Şi cine vrea să se arate cucernic faţă de ea, 
să citească acatistul, paraclisele şi celelalte cîntări, alcătuite 
întru slava sa. 

ÎNTREBAREA XLIII 

Care este al patrulea articol al cre- 
dinţei ? 

RĂSPUNS 

Şi S-a răstignit pentru noi in vremea lui Ponţiu Pilat 
şi a pătimit şi S-a îngropat. 

ÎNTREBAREA XLIV 

Ce învaţă acest articol ? 

RĂSPUNS 

Şase lucruri ne învaţă. Întîi că, potrivit cu acea fire ome- 
nească pe care Cuvîntul a luat-o de la Fecioara Maria, potrivit 
cu aceea El a pătimit pe cruce pentru noi, în toată puterea 
cuvîntului şi cu adevărat. Şi a murit cu adevărat ceea ce se 
vede din Sfînta Scriptură, care spune : Şi Iisus, strigînd cu 


109. Ps. 44, 11. 

glas tare t a zis: Părinte , in miinile Tale Încredinţez duhul 
Meu. Şi aceasta zicînd, şi-a dat duhul 1 ™. Şi cinstitul Său 
sînge cu adevărat l-a vărsat pentru noi şi prin el ne-a răscum- 
părat, cum spune Apostolul : Mai înainte rînduindu-ne în a Sa 
iubire spre Înfierea Intru El prin lisus Hristos... Intru El avem 
răscumpărarea, prin singele Lui şi iertarea păcatelor, după bo- 
găţia harului Lui 1U . 

ÎNTREBAREA XLV 

Care este al doilea (punct) pe care 
II cuprinde articolul acesta ? 

RĂSPUNS 

Cum că a pătimit, fără de păcat, pentru păcatele noastre, 
precum spune apostolul Petru: Ştiind că nu cu lucruri strică- 
cioase, cu argint sau cu aur, a{i fost răscumpăraţi din viata 
voastră, deşartă, lăsată de la părinţi, ci cu scumpul slnge al lui 
Ilristos, ca al unui miel nevinovat şi neprihănit l12 . Asemenea 
şi Botezătorul Ioan mărturiseşte că, odată ce lisus este nevi- 
novat şi fără păcat, a pătimit pentru păcatele noastre. De 
aceea spune : Iată Mielul iui Dumnezeu, Cel ce ridică păcatul 
lumii li; *. Şi a pătimit de bună voie, cum Singur spune : Putere 
am Eu ca sâ-î pun [suiletul Meu] şi putere am, iarăşi, ca să-l 
iau II4 . 


ÎNTREBAREA XLVI 

Ce Învaţă, in ai treilea rind, acest 
articol ? 

RĂSPUNS 

Că Hristos a suferit pe cruce după trup şi nu după dumne- 
zeire, fiindcă dumnezeirea n-a suferit, nici n-a fost pironită pe 
cruce, nici n-a primit scuipări şi palme, nici n-a murit ,* şi că 
numai cu trupul a suferit ne arală Apostolul, cînd spune : Acum 

110. Lc. 23, 46. 

111. Ef. 1, 5 şi 7. 

112. I Pt. 1, 18. 

113. In l, 29. 

114. In 10, 18. 

v-a împăcat , prin moartea (Fiului Său) în trupul cărnii Lui, ca 
să vă pună înaintea Sa sfinţi, fără de prihană şi nevinovaţi 11 5 . 
Dumnezeirea însă, dacă a luat firea omenească, nicicînd nu s-a 
despărfit de ea, nici în vremea patimilor şi a morţii pe cruce, 
nici după moarte, cu toate că sufletul s-a despărţit de trup. 
Dar dumnezeirea nu s-a despărţit niciodată, nici de trup, nici 
de suflet. De aceea, la vremea morţii, ipostasul lui Hristos a 
fost unul şi acelaşi. 

ÎNTREBAREA XLVII 

Ce învaţă, în al patrulea rînd, acest 
articol ? 

RĂSPUNS 

Că moartea lui Hristos s-a petrecut în chip mai deosebit 
de cum a fost a tuturor celorlalţi oameni, pentru aceste pri- 
cini : întîi, pentru povara păcatelor noastre, după cum zice 
proorocul despre El : Dar El a luat asupră-Şi durerile noastre 
şi cu suferinţele noastre S-a împovărat . Şi noi Îl socoteam pe- 
depsit, bătut şi chinuit de Dumnezeu. Dar EI fusese străpuns 
pentru păcatele noastre şi zdrobit pentru fărădelegile noas- 
tre 116 . Şi alt prooroc, grăind ca din partea lui Hristos : O, voi 
trecătorilor, priviţi şi vedeţi dacă este vreo durere ca aceea 
care mă copleşeşte I17 . în al doilea rînd, fiindcă, pe cruce, El 
a împlinit preoţia, aducîndu-Se pe Sine jertfă iui Dumnezeu 
şi Tatăl, pentru răscumpărarea neamului omenesc, cum spune 
despre El Apostolul : Care S-a dat pe Sine preţ de răscumpă- 
rare pentru toţi 118 . Şi, în altă parte : Hristos ne-a iubit pe noi 
şi S-a dat pe Sine pentru noi, prinos şi jertfă lui Dumnezeu, 
Intru miros cu bună mireasmă 119 . Iar intr-alt loc : Pentru noi, 
Hristos a murit cînd noi eram încă păcătoşi ,2 °. De asemenea, 
acolo, pe cruce, a desăvîrşit mijlocirea dintre Dumnezeu şi 

115. Col. 1, 22. 

116. Is. 53, 4. 

117. Plîng. 1, 12. 

118. I Tim. 2, 6. • •S 

119. Ef. 5, 2. 

120. Rom. 5, 8. 

oameni, cum acelaşi Apostol grăieşte despre El : Şi printr - 
Insul toate cu Sine să le împace, fie cele de pe pămînt , fie cele 
din ceruri , făcind pace prin El, prin sîngele crucii Sale m . Iar, 
in altă parte : Ştergind zapisul ce era asupra noastră, care ne 
era potrivnic cu rinduielile lui, şi î-a luat din mijloc , pironin- 
■du~l pe cruce 122 . 

ÎNTREBAREA XLVIII 

Ce i nvaţă, in al cincilea rînd, artico- 
lul acesta ? 

RĂSPUNS 

Despre punerea în mormînt a Domnului nostru Iisus Hris- 
tos. Că, după cum a pătimit pe cruce, în toată puterea cuvîn- 
tului şi cu adevărat, tot aşa a şi murit cu adevărat, şi cu ade- 
vărat a fost pus în mormînt, într-un loc de vază. Şi aceasta 
s-a întîmplat nu fără pricină, ci ca să nu aibă cineva, mai 
tîrziu, bănuieli cu privire la adevărata Lui înviere din morţi. 
Fiindcă dacă s-ar fi înmormîntat în vreun loc ascuns şi, cum 
se spune, pe furiş, iudeii ar fi avut prilej să-L defaime pe 
Hristos. Aşadar, pentru mai mare încredinţare şi slavă a cinsti- 
tei învieri a lui Hristos, s-au ridicat iudeii şi au mers la Pilat, 
zicînd : Porunceşte ca mormlntul să iie păzit pină în a treia 
zi. Şi el a răspuns : Aveţi strajă ; mergeţi şi întăriţi cum ştiţi. 
Jar ei, ducindu-se, au întărit mormîntul cu strajă , pecetluind 
piatra 123 . Această strajă a iudeilor a mărturisit foarte făţiş că 
Hristos a înviat din morţi, fiindcă în vremea aceea ei se te- 
meau, cum spune Scriptura : Şi iată s-a făcut cutremur mare, 
că îngerul Domnului, coborînd din cer şi venind, a prăvălit 
piatra şi şedea deasupra ei. Şi de frica Iui s-au cutremurat cei 
ce păzeau şi s-au făcut ca morţi 124 . Aceştia, mai tîrziu, mergînd 
în cetate, au vestit arhiereilor toate cele întîmplate. Şi pentru 
aceasta au fost nevoiţi să rostească şi acele cuvinte pe care 

121. Col. 1, 20. 

122. col. 2, 14. 

123. Mt. 27, 64—66. 

124. Mt. 28, 2. 

le-a spus femeilor îngerul Domnului : Ştiu că pe Iisus cel răs- 
tignit II căutaţi . Nu este aici ; căci S-a sculat precum a zis ; 
veniţi de vedeţi locul unde a zăcut. Şi degrabă mergînd, spu- 
neţi ucenicilor Lui că S-a sculat din morţi 125 . Pentru această 
pricină deci, mormîntul lui Hristos este bine ştiut, ca să fie de 
încredinţare pentru toţi cum că ucenicii Lui nu L-au răpit, nici 
nu L-au înmormîntat în loc ascuns, cum au răspîndit zvonul 
iudeii cei vicleni, dînd bani ostaşilor. Această bănuială a risi- 
pit-o însă mormîntul în care zăcuse, pecetea pietrei, împreună 
cu straja iudeilor. La fel şi Iosif şi Nicodim, care erau oameni 
de cinste între iudei. Şi, iarăşi, giulgiul în care au înfăşurat 
trupul neînsufleţit al Domnului nostru şi marama care se afla 
pe capul Său şi a rămas în mormînt, după învierea Sa. Toate 
acestea dovedesc că trupul n-a fost răpit de ucenicii Lui, ci a 
înviat. Odată cu această învăţătură trebuie să se înţeleagă şi 
lucrul acesta, că, după proorocie, era nevoie ca mormîntul Lui 
să fie în cinste, cum a fost şi este pînă astăzi. Căci proorocul 
spune : Şi sălaşul Lui va ii plin de slavă 126 . Şi cine se va duce 
la el, cu credinţă şi dragoste în Hristos, dobîndeşte mare ier- 
tare de păcate, apropiindu-se printr-însul de Hristos. 

ÎNTREBAREA XLIX 

Printre cele spuse, aş dori să aflu 
despre sufletul lui Hristos , in ce loc 
s-a aflat după moartea Lui şi Îna- 
inte de înviere ? 

RĂSPUNS 

Sufletul lui Hristos, odată ce s-a despărţit de trup, a fost 
mereu reunit cu dumnezeirea, şi cu dumnezeirea s-a pogorît în 
iad, deşi în acest articol nu ni se aminteşte cu nimic despre 
aceasta. Numai că faptul ne este încredinţat de toate cîntă- 
rile bisericeşti care vorbesc despre aceasta, cum că Hristos 
S-a pogorît în iad cu sufletul şi cu dumnezeirea. Şi, mai cu 


125. Mt. 28, 5—7. 

126. Is. 11, 10. 

deosebire, în acel tropar al Bisericii care spune : In mormînt 
cu trupul, în iad cu sufletul ca un Dumnezeu , în rai cu tîlharul 
şi pe scaun ai fost, Hristoase, împreună cu Tatăl şi cu Duhul , 
toate împlinindu-le. Cel ce eşti necuprins . Iar din iad a izbăvit 
sufletele sfinţilor protopărinţi şi le-a dus în rai, împreună cu 
care a adus şi pe tîlharul cel ce, pe cruce, crezuse Într-Insul. 

ÎNTREBAREA L 

Despre ce vorbeşte şi ne învaţă a- 
cest articol, în al şaselea r'ind ? 

RĂSPUNS 

Deoarece articolul acesta face pomenire de crucea lui 
Hristos, pe care Hristos a murit şi ne-a mîntuit pe noi, dă 
prilej, astfel, să facem şi noi amintire de cruce. Pentru care 
aşa vorbeşte apostolul Pavel : Iar mie să nu-mi fie a md lăuda , 
decît numai în crucea Domnului nostru lisus Hristos, prin care 
lumea este răstignită, şi eu pentru lume ! 127 Iar în altă parte : 
Căci cuvîntul crucii, pentru cei ce pier, este nebunie ; iar pen- 
tru noi , cei ce ne mlntuim, este puterea lui Dumnezeu 128 . Aşa 
îneît, pentru pricini însemnate, crucea trebuie să fie cinstită 
de către noi, ca un semn al lui Hristos, căreia i s-a dat putere 
să alunge duhurile rele, fiindcă pe ea s-a vărsat sîngele Fiului 
lui Dumnezeu şi pe ea a murit. Pentru aceasta, sfîntul Chirii 
al Ierusalimului astfel grăieşte : Cînd ne însemnăm cu semnul 
cinstitei cruci , atunci diavolul, înţeiegînd că Domnul Hristos 
pe ea fost pironit pentru mîntuirea noastră şi pentru nimicirea 
puterii diavoleşti , nu poate să rămînă de fată, nici să sufere 
puterea ei. Ci se îndepărtează de noi şi nu ne mai ispiteşte, mai 
ales că atunci obişnuim să chemăm numele lui Hristos 129 . De 
aceea trebuie să ne facem foarte des cruce, fiindcă des simţim 
şi ispitele diavolului, pe care nu le putem alunga în alt chip, 
decît cu crucea dătătoare de viaţă, şi cu chemarea numelui lui 

127. Gal. 6, 14. 

128. I Cor. 1, 18. 

129. Cf. P.G. 38, 816. 

Iisus Hristos. Şi nu numai că le alungăm de la noi, dar şi de* 
la toate lucrurile noastre, cum sînt : mîncări, băuturi, vase şi 
celelalte. De aceea, acelaşi Chirii ne învaţă, zicînd : Fă semnul 
cinstitei cruci , cind mănînci, cinci bei, ci nd şezi , c ind stai în 
picioare , cind vorbeşti sau cind te preumbli , şi mi-fi începe - 
nici o treabă fără să faci semnul cinstitei cruci, acasă, pe drum,, 
ziua şi noaptea şi în orice loc 130 . 

ÎNTREBAREA li 

Cum trebuie să ne însemnăm cu: 
semnul cinstitei şi de-via}ă-făcătoa~ 
rei cruci ? 

RĂSPUNS 

Crucea trebuie să o faci cu mîna dreaptă, ducîndu-ţi la/ 
frunte cele trei degete mari, şi să spui : în numele Tatălui — şi 
atunci cobori mîna la piept — în acelaşi chip şi zici : şi al 
Fiului, şi de acolo la umărul drept, zicînd : şi al Sfîntului Duh 
şi ducînd-o pînă la cel stîng şi, după ce te-ai însemnat cu 
semnul acesta al crucii, trebuie să sfîrşeşti cu acest cuvînt : 
amin. Sau şi — cînd îţi faci crucea — poţi să zici : Doamne- 
Iisuse Hristoase, Fiul lui Dumnezeu, miluieşte-ină pe mine,, 
păcătosul, amin. 

ÎNTREBAREA LII 

Care este al cincilea articol al cre- 
dinţei ? 


RĂSPUNS 

Şi a înviat a treia zi, după Scripturi. 
ÎNTREBAREA LIII 


130. Ibid. 

RĂSPUNS 

Ne învaţă două lucruri : întîi, că Domnul nostru Iisus 
Hristos, cu puterea dumnezeirii Sale a înviat din morţi, cum 
ora scris despre El la prooroci şi în psalmi. Apoi, că a înviat 
cu însuşi trupul cu care S-a născut şi a murit. 

ÎNTREBAREA LIV 

După care Scripturi Hristos trebuia 
să pătimească, să moară şi să in~ 
vieze a treia zi ? 

RĂSPUNS 

Scripturile sfinte sînt de două feluri : unele, ale Legii 
celei vechi, şi altele, ale celei noi. Cele dinţii au prezis că 
Hristos va veni şi în ce chip avea să mîntuiască neamul 
omenesc, adică să sufere, să primească moartea şi să învieze 
clin morţi. Şi, după aceste scripturi, Hristos trebuise să le 
împlinească pe toate. Potrivit cu scripturile Legii celei noi, 
s-a adeverit că le-a împlinit şi că a venit, aşa cum stătea 
scris despre El. După cum însuşi grăieşte despre Sine : Cd 
Fiul Omului merge precum este scris despre EI lsl . Iar după 
învierea Sa din morţi, a grăit către doi ucenici cu care a 
călătorit : Nu trebuia , oare, ca Hristos să pătimească acestea 
şi să intre in slava Sa ? Şi, inccpind de la Moise şi de la toţi 
proorocii, le-a tilcuit lor, din toate Scripturile, cele despre 
El m . Iar cum că Scriptura cea veche trebuie să aibă pentru 
noi greutate şi încredinţare, mărturiseşte Apostolul, vorbind 
despre ea : Şi avem c uvîntul proorocesc mai Întărit, la care 
bine faceţi luind aminte, ca la o făclie ce străluceşte In loc 
Întunecos, pină clnd va străluci ziua şi Luceafărul va răsări 
In inimile voastre m . Şi cum că s-a petrecut aşa, potrivit cu 
dceste Scripturi, ne încredinţează toţi evangheliştii ; iar 
Apostolul spune : Că Hristos a murit pentru păcatele noastre t 


131. Mc. 14, 21. 

132. Lc. 24, 26—27. 

133. II Pt. 1, 19. 

după Scripturi ; şi că a iost îngropat şi a înviat a treia zi, 
după Scripturi ; şi că S-a arătat Iui Cheia, apoi celor doispre- 
zece. In urmă S-a arătat deodată ia peste cinci sute de fraţi, 
dintre care cei mai mulţi trăiesc pînă astăzi, iar unii au şi 
adormit. După aceea S-a arătat lui Iacov, apoi tuturor 
apostolilor . Iar la urma tuturor, ca unui născut înainte de 
vreme, mi S-a arătat şi mie 134 . învierea lui Hristos a preîn- 
chipuit-o şi Iona, proorocul; semnul acestuia, Domnul nostru 
Iisus Hristos îl pune în legătură cu Sine, cînd grăieşte iu- 
deilor : Neam viclean şi desîrînat cere semn, dar semn nu i 
se va da, decît semnul lui Iona proorocul, că precum a fost 
Iona în pîntecele chitului trei zile şi trei nopţi, aşa va fi Fiul 
« Omului în inima pămîntului trei zile şi trei nopţi 185 . 

ÎNTREBAREA LV 

Care este al şaselea articol al cre- 
dinţei ? 

RĂSPUNS 

Şi S-a suit la ceruri şi şade de-a dreapta Tatălui. 

ÎNTREBAREA LVI 

Ce ne tălmăceşte acest articol al 
credinţei ? 

RĂSPUNS 

Articolul acesta ne învaţă patru lucruri : întîi, că [Hris- 
tos] cu însuşi trupul în care a pătimit cu adevărat şi a înviat 
din morţi, tot cu acela S-a suit la ceruri şi a şezut la dreapta 
Tatălui, cu slavă şi laudă. Apoi că, numai ca om S-a suit la 
cer, deoarece ca Dumnezeu a fost pururi în cer, ca şi pretutin- 
deni. In al treilea rînd învaţă cum că firea omenească pe care 
a luat-o de la Fecioara Maria, niciodată n-a părăsit-o, ci cu 
aceasta va veni iarăşi să judece, după cum îngerii , au spus 
apostolilor : Acest lisus care S-a înălţat de la voi Ia cer, astfel 


134. I Cor. 15, 3—8. 

135. Mt. 12, 39. 

va şi veni, precum L-a/i văzut mergind la cer 13C . în al patrulea 
rînd, Învaţă că Hristos Se află numai în cer, şi nu pe pămînt, 
după chipul trupului pe care l-a purtat şi cu care S-a întovă- 
răşit pe pămînt. Insă, după chipul tainic în care Se află în 
dumnezeiasca împărtăşanie, Se află şi pe pămînt acelaşi Fiu 
al lui Dumnezeu, Dumnezeu şi om, după prefacerea Darurilor, 
odată ce fiinţa pîinii se preschimbă în fiinţa sfîntului trup, iar 
fiinţa vinului, în fiinţa cinstitului Său sînge. Pentru aceasta 
trebuie să slăvim şi să ne închinăm sfintei împărtăşanii, deo- 
potrivă ca şi însuşi Mîntuitorului nostru, Iisus, 

ÎNTREBAREA LVII 

Care este al şaptelea articol al cre- 
dinţei ? 

RĂSPUNS 

Şi iarăşi va să vină cu slavă, să judece viii şl mor- 
ţii, a Căruia împărăţie nu va avea sfîrşit. 

întrebarea lviii 

Ce ne învaţă acest articol al cre- 
dinţei ? 

RĂSPUNS 

Trei lucruri : întîi că Hristos Se va întoarce, ca să judece 
viii şi morţii, după cum însuşi spune, prin cuvîntul Său : Cînd 
va veni Fiul Omului intru slava Sa, şi toţi sfinţii Îngeri cu El 137 . 
Şi va veni atît de repede, precum fulgerul iese de la răsărit 
şi se arată plnă la apus, aşa va ii şl venirea Fiului Omului 138 . 
Iar de ziua şi de ceasul acela nimeni nu ştie, nici îngerii 139 . 
Totuşi, mai înainte vor avea să se Intîmple lucrurile acestea : 
să se propovăduiască Evanghelia la toate neamurile ? să vie 
Antihrist; să se facă mari războaie, foamete, ciumă şi altele 

136. Fapte, 1, 11. 

137. Mt. 25, 31, 

138. Mt. 24, 27, 

139. Mt. 24, 36. 

asemănătoare şi — ca să spun pe scurt — va veni o foarte 
mare strîmtorare, după cuvintele Domnului, Care a spus : 
Căci va fi atunci strîmtorare mare, cum n-a fost de la începu- 
tul lumii pînă acum şi nici nu va mai fi 140 . Despre această ju- 
decată vorbeşte lămurit Apostolul, cînd spune : Eu te îndemn 
deci stăruitor în fata lui Dumnezeu şi a lui Hristos Iisus, Care 
va să judece viii şi morţii, la arătarea Lui şi în împărăţia 
Lui 141 . 


ÎNTREBAREA LIX 

Ce ne învaţă, în al doilea rînd, ar- 
ticolul acesta ? 

RĂSPUNS 

Că, la Judecata din urmă, oamenii vor da seama de gîn- 
durile, de cuvintele şi de faptele lor, după cum spune Scrip- 
tura : Vă spun că pentru orice cuvînt deşert, pe care-l vor 
rosti, oamenii vor da socoteală în ziua judecăţii 142 . Şi Apos- 
tolul zice : De aceea, nu judecaţi ceva înainte de vreme, pînă 
ce nu va veni Domnul, Care va lumina cele ascunse ale întu- 
nericului şi va vădi sfaturile inimilor. Şi atunci fiecare va 
avea de la Dumnezeu laudă 14S . 

ÎNTREBAREA LX 

Ce învaţă, în al treilea rînd, arti- 
colul ? 

RĂSPUNS 

Că, în ziua aceea, fiecare va lua desăvîrşită şi veşnică 
răsplată pentru faptele sale. Fiindcă unii vor auzi hotărîrea 
aceasta : Veni[i, binecuvîntaţii Tatălui Meu, moşteniţi împără- 
ţia cea pregătită vouă de la întemeierea lumii 144 . Iar alţii vor 

140. Mt. 24, 21. 

141. II Tim. 4, l. 

142. Mt. 12, 36. 

143. I Cor. 4, 5. 

144. Mt. 25, 34. 

auzi hotărârea ceastălaltă : Duceţi^vă de la Mine , blestemaţi - 
lor , în locul cel veşnic , care este gătit diavolului şi îngerilor 
lui 145 . Unde viermele lor nu moare şi focul nu se stinge l46 . 

ÎNTREBAREA LXI 

Oare, la vremea aceea , toţi oame- 
nii laolaltă vor da socoteală pentru 
viaţa lor, sau fiecare , ciad moare, dă 
socoteală pentru viaţa lui şi oare 
este o judecată deosebită ? 

RĂSPUNS 

După cum, în ziua aceea a Judecăţii din urmă, nu se cere 
vreo socoteală de la fiecare, deosebit, fiindcă toate lucrurile 
sînt cunoscute îndeaproape lui Dumnezeu şi fiecare, în ceasul 
morţii sale, îşi cunoaşte păcatele, tot astfel, mai cu seamă 
după moarte, fiecare îşi va cunoaşte plata pentru faptele sale. 
Fiindcă, odată ce şi faptele lui vor fi învederate, tot aşa şi 
hotărîrea lui Dumnezeu va fi vădită pentru el. Grigorie Teo- 
logul spune : Mă încred în cuvinfeie înţelepţilor, cum că fie- 
care suflet bun şi iubitor de Dumnezeu, cînd scapă de aici, din 
trupul de care a fost legat , ajunge îndată să simtă şi sd pri- 
vească Binele care 11 aştepta, ca unul care s-a curăţit şi lepă- 
dat de ceea ce 11 întuneca (sau nu prea ştiu cum să vă numesc 
acest lucru), se veseleşte şi se bucură de o desfătare minunată 
şi porneşte voios către stăpînul său, ca şi cum ar fugi .dintr-o 
temniţă apăsătoare, din viaţa de aci. Şi scuturlnd chingile 
care-1 î nfăşurau şi cu care erau coborîte aripile gîndirii, se 
bucură de pe acum — ca Intr-o închipuire — de fericirea ce 
i-a fost gătită. Puţin mai tirziu, recăpătîndu-şi — din pămîntul 
care i-1 dăduse şi i-1 încredinţase — trupul cu care se născuse 
şi cu care laolaltă cugetase la cele de dincolo, va moşteni, 
împreună cu trupul (Intr-un chip pe care Dumnezeu îl ştie, 
Cel care le unise şi le desfăcuse), slava de acolo 117 . Tot aşa 

145. Mt. 25, 41. 

146. Mc. 9, 46. 

147. P.G. 35, 781—784. 

trebuie să gîndim şi despre sufletele păcătoşilor, cum că — 
dimpotrivă — şi ele cunosc şi ştiu pedeapsa care îe aşteaptă 
şi, cu toate că nici cei drepţi, nici cei păcătoşi nu capătă plata 
desăvîrşită a faptelor lor înainte de Judecata de apoi, cu toate 
acestea nu se află, toate, într-una şi aceeaşi stare, nici nu sînt 
trimise în acelaşi loc. De aci se vede limpede că asemenea lu- 
cru nu se întîmplă înaintea Judecăţii din urmă, fără o jude- 
cată deosebită. Există, aşadar, o judecată deosebită. Şi cînd 
spunem că Dumnezeu nu cere de la noi socoteală pentru viaţa 
noastră, acest lucru trebuie înţeles cum că socoteala aceasta 
nu se dă după felul nostru de înţelegere. 

ÎNTREBAREA LXII 

Oare sufletele sfinţilor se află după 
moarte pe aceeaşi treaptă ? 

RĂSPUNS 

Deoarece sufletele nu pleacă din lumea aceasta intr-o 
aceeaşi stare de har, tot astfel şi după plecarea lor din lume 
nu se vor găsi pe aceeaşi treaptă de fericire, potrivit cu învă- 
ţătura lui Hristos care spune : în casa Tatălui Meu multe loca- 
şuri sint 148 şi, în altă parte : Iertate sint păcatele ei cele multe, 
căci mult a iubit. Iar cui se iartă puţin, puţin iubeşte l49 . La 
fel şi Apostolul spune că : Va răsplăti fiecăruia după faptele 
lui 150 . 

ÎNTREBAREA LXIII 

Ce trebuie să credem despre aceia 
care mor in mini a lui Dumnezeu ? 

RĂSPUNS 

Cum că, după Judecata din urmă, se vor afla, pe veci, 
unii sub o pedeapsă mai mare, iar alţii sub una mai mică, după 
cum s-a spus 1 în Scriptură : Iar sluga aceea care a ştiut voia 


148. In 14, 2. 

149. Lc. 7, 47. 

150. Rom. 2, 6. 

stăpînului şi nu s-a pregătit , nici n-a făcut după voia Lui, va 
fi bătută mult, şi cea care n-a ştiut, dat a făcut lucruri vred- 
nice de bătaie, va fi bătută puţin 1M . 

ÎNTREBAREA LXIV 

Mor, oare, şi oameni care să se afle 
la mijloc, intre cei mintuiţi şi cei 
osîndiţi ? 

RĂSPUNS 

Nu se află oameni într-o asemenea stare. Dar, desigur, 
mulţi păcătoşi se vor slobozi din lanţurile iadului, nu cu pocă- 
inţa sau mărturisirea lor, după cum spune Scriptura : Şi in iad 
cine Te va lăuda pe Tine ? 152 , iar în alt loc : Nu morţii Te vor 
lăuda pe Tine, Doamne, nici toţi cei ce se pogoară în iad 15S . 
Prin facerile de bine ale celor vii, însă, şi prin rugăciunile Bi- 
sericii pentru ei şi, mai ales, prin jertfa cea fără de sînge pe 
care Biserica o aduce în fiecare zi, laolaltă, pentru cei vii şi 
pentru cei morţi, după cum şi Hristos a murit pentru ei. Şi că 
asemenea suflete nu se liberează prin ăle însele, arată Teofi- 
lact 154 , la al cincilea capitol de la Luca, tălmăcind cuvîntul 
lui Hristos, Care a spus că are putere pe pămînt să ierte păca- 
tele : Vezi, că pe pămînt se iartă păcatele. Cit slntem, deci, pe 
pămint, putem să ştergem păcatele noastre, totuşi, după ce 
părăsim pămîntul, nu mai putem noi înşine să ştergem pă- 
catele noastre, căci uşa s-a închis ,55 . Şi, la al douăzeci şi doi- 
lea capitol de la Matei, tălmăcind cuvîntul : Legaţi -l de pi- 
cioare şi de mîini 15f \ îl pune în legătură cu puterile lucrătoare 
ale sufletului şi zice : Căci în veacul acesta de acum trebuie 
să fâptuieşti şi să lucrezi ceva , jar în cel viitor sînt legate toate 
puterile lucrătoare ale sufletului şi nu mal poţi face ceva bun, 
ca sâ-1 pui în cumpănă cu păcatele 157 . Iar la capitolul al două- 

~ îsirix. 12, 47. 

152. Ps. 6, 6. 

153. Ps. 113, 25. 

154. P.G. 123, 764. 

155. Vezi Lc. 5, 24. 

156. Mt. 22, 13. 

157. P.G. 123, 388. 

zeci şi cincilea din aceeaşi Evanghelie : Vreme de căinţă şi 
lucrare nu mai este după trecerea din viaţa de aici 158 După 
aceste cuvinte este limpede că, după moarte, sufletul nu se 
poate libera, nici pocăi. Şi numai dumnezeieştile liturghii, ru- 
găciunile şi milosteniile, care se fac pentru el de cei în viaţă, 
îi folosesc cel mai mult şi pot face ceva ca să-l slobozească 
din legăturile iadului. 

ÎNTREBAREA LXV 

Ce părere trebuie să avem despre 
milosteniile şi facerile de bine care 
se săvirşesc pentru cei răposaţi ? 

RĂSPUNS 

Despre aceasta însuşi Teofilact ne învaţă, la al douăspre- 
zecelea capitol de la Luca, atunci cînd tălmăceşte cuvîntul lui 
Hristos, Care a spus : Temeţi-vă de acela care, după ce a ucis, 
are puterea să arunce In gheena 159 . El scrie astfel : Căci, ia 
seama că n-a zis : temeţi-vă de acela care după ce a ucis arun- 
că in gheena, ci : care are puterea să arunce . Căci nu oriclnd 
morţii păcătoşi sînt aruncaţi in gheena, ci aceasta stă doar in 
puterea lui Dumnezeu, incit El poate să-i şi ierte. Aceasta 
spun : pentru prinoasele şi pomenile care se fac pentru cei 
adormiţi, care nu cu puţin ajută pe cei care au murit in grele 
păcate. Deci nu Întotdeauna după ce li ucide li şi aruncă in 
gheena, ci doar are puterea să-i arunce. Deci să nu Încetăm 
să ne străduim — prin milostenii şi rugăciuni — să Îmbunăm 
pe Cel care are puterea să arunce, dar nu se foloseşte totdea- 
una de această putere, ci poate să şi ierte 16 °. Aşadar, din în- 
văţătura Sfintei Scripturi şi din tîlcuirea acestui părinte, tra- 
gem această încheiere că trebuie, în orice împrejurare, să ne 
rugăm pentru cei adormiţi şi să aducem jertfe fără de sînge, 
făcînd şi milostenii, fiindcă morţii nu pot face asemenea lu- 
cruri prin ei înşişi. 

158. P.G. 123, 425. 

159. Lc. 12, 5. 

160. P.G. 123, 880. 

ÎNTREBAREA LXVI 

In ce chip trebuie să gîndim despre 
iocul cu râlitor ? 

RĂSPUNS 

Nici o Scriptură nu vorbeşte de el, că — adică — s-ar 
găsi o pedeapsă vremelnică pentru suflete, după moarte. Mai 
mult : părerea lui Origen, în această privinţă, a fost osîndită 
de Biserică, la al doilea sinod din Constantinopol. Mai este 
încă învederat că, după moarte, sufletul nu poate să primească 
nici o Taină a Bisericii şi, dacă ar putea, prin el însuşi, să-şi 
răscumpere păcatele sale, ar putea şi să fie părtaş la Taina 
pocăinţei. Este limpede că aceasta stă în afara învăţăturii or- 
todoxe. Biserica, pe bună dreptate, aduce pentru ei jertfa cea 
fără de sînge şi înalţă rugăciuni către Dumnezeu pentru ier- 
tarea păcatelor lor. Dar nu că ei ar suferi vreo pedeapsă şi, 
prin aceasta, să se curăţească. Iar cît priveşte născocirile unor 
oameni care spun despre suflete că, atunci cînd pleacă nepo- 
căite din lume, se pedepsesc în frigări, în ape şi în bălţi, Bise- 
rica nu le-a primit niciodată. 

ÎNTREBAREA LXVII 

Care loc este anume hotărlt pentru 
sufletele acelora care mor in harul 
lui Dumnezeu ? 

RĂSPUNS 

Sufletele acelor oameni care pleacă din lumea aceasta 
aflîndu-se în harul lui Dumnezeu, cu pocăinţă pentru păcatele 
lor, au drept loc mîinile lui Dumnezeu, fiindcă aşa grăieşte 
Sfînta Scriptură : Sufletele drepţilor sînt in mina lui Dumne- 
zeu şi chinul nu se va atinge de ele 161 . De asemenea, locul 
acestora se mai numeşte rai, precum Hristos, Domnul nostru, 
a spus de pe cruce, tîlharului: Adevărat grăiesc tic, astăzi vei 
li cu Mine in rai 1C2 . Se mai cheamă şi sinul lui Avraam, după 

161. Inţ. Sol. 3, 1. 

162. Lc. 23, 43. 

cum este scris : Şi a murit săracul şi a fost dus de către îngeri 
în sinul lui Avraam 163 > Şi : împărăţia cerurilor, după cuvîntul 
Domnului, care spune : Şi zic vouă că mulţi de la răsărit şi de 
la apus vor veni şi vor sta la masă cu Avraam, cu Isaac şi cu 
lacov, în împărăţia cerurilor 164 . Pentru aceasta, cel care va 
numi acest loc cu vreun nume din cîte am pomenit nu gre- 
şeşte ; numai să cugete că sufletele sînt în harul lui Dumne- 
zeu şi în împărăţia cerească şi — precum glăsuiesc cîntările 
bisericeşti — în cer, 

ÎNTREBAREA LXVIII 

Dar acele suflete care au părăsit tru- 
purile şi se găsesc în minia dumne- 
zeiască , unde se află ? 

RĂSPUNS 

Locul lor poartă felurite nume. Mai întîi se cheamă iad, 
în care a fost alungat diavolul, după izgonirea din cer, cum 
grăieşte proorocul ■ Asemenea cu Cel Preaînalt voi fi (a spus 
diavolul) ; şi acum tu te pogori în iad , în cele mai de jos ale 
adîncului 165 . în al doilea rînd, se numeşte foc veşnic, fiindcă 
Scriptura ispune : Duceţi-vă de la Mine, blestemaţilor, în focul 
cel veşnic, care este gătit diavolului şi îngerilor lui 106 . De ase- 
menea [se cheamă] întuneric : Iar pe sluga nevrednică arun- 
ca/i'-o întru întunericul cel mai din afară. Acolo va fi plînge- 
rea şi scrîşnirea dinţilor 167 . Se mai numeşte, încă, şi cu alte 
nume, dar toate vor să spună că este loc al osîndei şi al mîniei 
dumnezeieşti, în care coboară sufletele celor care au plecat 
de aici urgisiţi de Dumnezeu şi deznădăjduiţi. Un lucru însă 
este vrednic să fie ştiut de fiecare : că sufletele drepţilor, deşi 
se află în ceruri, cu toate acestea nu au primit cununa cea 
desăvlrşită, înainte de Judecata din urmă. Şi nici sufletele 

163. Lc. 16, 22. 

16,4. Mt. 8, 11. 

165. Îs. 14, 14. 

166. Mt. 25, 41. 

167. Mt. 25, 30. 

celor osînditi nu suferă o pedeapsă desăvîrşită. Dar după Ju- 
decata din urmă sufletele, împreună cu trupurile, vor căpăta,, 
pe deplin, cununa slavei sau pedeapsa. 

ÎNTREBAREA LXIX 

Care este al optulea articol al ere-. 

dinte! ? 

RĂSPUNS 

Şi întru Duhul Sfînt, Domnul de-vlaţă-făcătorul, Ca- 
rele din Tatăl purcede, Cela ce împreună cu Tatăl şi cu 
Fiul este închinat şi slăvit, Carele a grăit prin prooroci. 

ÎNTREBAREA LXX 

Ce Învaţă acest articol al credinţei ?' 

RĂSPUNS 

Trei lucruri : întîi, că Duhul cel Sfînt este Dumnezeu, de 
o fiinţa cu Tatăl şi cu Fiul, lucru care se vădeşte din cuvintele 
Apostolului, cînd spune : Darurile sint felurite, dar acelaşi 
Duh. Şi felurite slujiri sint, dar aceiaşi Domn. Şi lucrările sint 
felurite, dar este acelaşi Dumnezeu care Jucreazd toate in 
to(i I68 . Şi, în altă parte : Harul Domnului nostru lisus Hristos 
şi dragostea lui Dumnezeu şi împărtăşirea Sfântului Duh să 
fie cu voi, cu t.oţi î ,G9 . în aceste cuvinte, cu toate că o dată este 
pus înainte Duhul Sfînt, iar altă dată Fiul, aceasta se întîmplă 
fiindcă cele trei persoane sînt de o fiinţă şi deopotrivă în cin- 
stire. Dar nu că Fiul, sau Duhul, ar fi vreo obîrşie, cum este 
Tatăl, nemijlocit şi deopotrivă, pentru Fiul şi Duhul. Şi în 
Faptele Apostolilor acelaşi lucru l-a arătat Petru, grăind către 
Anania : De ce a umplut satana inima ta, ca să minţi tu Duhu- 
îui Sfint ? 17 °. Şi sfîrşind acest cuvînt, adaugă : N-ai minfit oa- 
menilor, ci lui Dumnezeu m . Duhul Sfînt este, deci, Dumnezeu* 

168. I Cor. 12, 4. 

169. II Cor. 13, 13. 

170. Fapte 5, 3. 

171. Fapte 5, 4. 

ÎNTREBAREA LXXI 

Ce lucru învaţă , în al doilea rînd , 
acest articol ? 

RĂSPUNS 

învaţă că Duhul Sfînt purcede numai de la Tatăl, ca izvor 
şi începătură a dumnezeirii. Pentru care însuşi Mîntuitorul 
nostru învaţă, zicînd : Clnd va veni Mîngîietorul, pe Care Eu 
.11 voi trimite vouă de la Tatăl , Duhul Adevărului, Care de la 
Tatăl purcede 172 . Această învăţătură o tîlcuieşte sfinţitul 
Atanasie, în Mărturisirea sa de credinţă: Duhul Sfînt , de la 
Tatăl, nefâcut, nici creat , nici născut, ci purces. Dumnezeu şi 
Tatăl, El singur este obîrşia celor doi şi este nenăscut. lat 
Fiul , numai în Tatăl avindu-Şi obîrşia şi fiind născut. Şi Însuşi 
Duhul, numai în Tatăl avîndu-Şi obîrşia şi fiind purces şi tri- 
mis în lume, prin Fiul 17S . Iar Grigorie Teologul astfel grăieşte: 
Duhul Sfînt, Care de la Tatăl purcede. Acesta, întrucît de 
•acolo purcede, nu este o făptură ; întrucît nu este născut, nu 
este Fiul şi întrucît este la mijloc între ne născut şi născut, 
■este Dumnezeu 174 . Despre aceasta s-a vorbit mai pe larg la 
primul articol. Este deajuns, aşadar, acum să socotim ca lucru 
•neîndoios şi să credem ceea ce Hristos ne-a învăţat şi ceea ce 
Biserica de Răsărit, cea sobornicească şi ortodoxă, crede şi 
a mărturisit la cel de al doilea sinod ecumenic şi a întărit Măr- 
turisirea de credinţă fără adaosul : şi de la Fiul . Şi, împotriva 
acelora care au adăugat cuvîntul acesta : şi de la Fiul a rostit 
mustrare nu numai Biserica de Răsărit, ortodoxă şi soborni- 
cească, dar şi cea de Apus, a Romei. Pentru aceasta dau măr- 
turie două tabele de argint pe care era scrisă sfinţita Mărtu- 
risire de credinţă, în greceşte — pe una din ele — şi pe alta, 
în latineşte, fără adaosul acestei părţi : şi de la Fiul. Aceste 
tabele, din porunca lui Leon al treilea, papă al Romei, au fost 
atîrnate în biserica Sfîntul Petru, în anul de la Hristos 809, 

172. In 15, 26. 

173. P.G. 28, 177. 

174. P.G. 36, 141. 



PARTEA ÎNTlIA - DESPRE CREDINŢA 


75 


cum spune Baronius. De aceea, cine rămîne statornic şi neîn- 
doit în această credinţă are nădejde sigură de mîntuirea sa f 
fiindcă nu se abate cu nimic de la părerea de obşte a Bisericii. 

ÎNTREBAREA LXXII 

Ce învaţă, m al treilea rînd, acest 
articol ? 

RĂSPUNS 

învaţă că Duhul Sfînt este Făcătorul Sfintei Scripturi, 
atît a celei vechi, cit şi a celei noi, şi El a grăit-o prin mijlo- 
cirea multora care L-au ajutat. Pentru aceasta, precum Scrip- 
tura Vechiului Testament, tot aşa şi cea a Testamentului Nou 
este învăţătura Duhului Sfînt. Şi din această pricină, să crezi 
că în toate sinoadele ortodoxe ecumenice şi locale, oriunde 
se vor fi ţinut, ceea ce au hotărît sfinţii părinţi, de la Sfîntul 
Duh este, aşa cum au spus apostolii în sinod : Pârutu-s-a Duhu- 
lui Sfînt şi nouă 175 şi, după pilda lor, şi celelalte sinoade orto- 
doxe au încheiat hotărîrile lor privitoare la credinţă, în chip 
asemănător. 

ÎNTREBAREA lxxiii 

Cîte şi care sînt darurile Siîntului 
Duh ? 

RĂSPUNS 

Şapte, pentru care Scriptura, în Apocalipsă, spune : Şi 
şapte făclii de foc ardeau înaintea tronului , care sînt cele 
şapte duhuri ale lui Dumnezeu 17a . Aşadar, aceste daruri ale 
Duhului, sau mai bine zis însuşi Duhul, erau mai bogate şi mai 
desăvîrşite în Hristos, ca om, cum grăieşte proorocul : Şi va 
odihni peste Ei Duhul lui Dumnezeu , duhul înţelepciunii şi ai 
înţelegerii, duhul sfatului şi al tăriei, duhul cunoştinţei şi al 
bunel-credinţe. Şi-L va umple pe El duhul temerii de Dumne - 

175. Fapte 15, 23. 

176. Apoc. 4, 5. 

zeu 177 .' De aceasta încredinţează Evanghelistul Ioan, zicînd *. 
Şi Cuv Intui S-a făcut trup şi S-a sălăşluit intre noi şi am văzut 
slava Lui, ca a Unuia-Născut din Tatăl, plin de har şi de ade- 
văr. Şi din plinătatea Lui noi toii am luat şi har peste har 178 . 
Deoarece Duhul era în El, ca de o fiinţă cu El f după firea dum- 
nezeiască ,• şi L-a umplut pe El de înţelepciune şi de har, după 
cum s-a spus : 7ar copilul creştea şi Se Întărea cu duhul, um- 
plindu-Se de Înţelepciune, şi harul lui Dumnezeu era asupra. 
Lui 179 . Iar toate acestea trebuie socotite după firea Sa ome- 
nească. 

ÎNTREBAREA LXXIV 

Care este primul dar al Sfîntului 
Duh ? 

RĂSPUNS 

Primul dar este înţelepciunea, adică înţelepciunea cea de 
Sus, despre care grăieşte Apostolul : Iar înţelepciunea cea de 
Sus inlli £ste curată, apoi paşnică, Îngăduitoare, ascultătoare,, 
plină de milă şi de roade bune, neîndoielnică şi ne făţar- 
nică 18 °. Acestei înţelepciuni îi stă împotrivă înţelepciunea, 
trupească, potrivit cu Apostolul care spune : că am umblat în 
lume (...) în sfinţenie şi în curăţie dumnezeiască, nu în înţe- 
lepciune trupească, ci în harul lui Dumnezeu 181 . împotriva 
acestei înţelepciuni trupeşti şi lumeşti grăieşte însuşi Apos- 
tolul, aducînd înainte Vechea Scriptură : Pierde-voi înţelep- 
ciunea înţelepţilor şi ştiinţa celor învăţaţi voi nimici-o. Unde 
este înţeleptul ? Unde e cărturarul ? Unde e cercetătorul aces- 
tui veac ? Au n-a dovedit Dumnezeu nebună înţelepciunea lu- 
mii acesteia ? 182 . 

177. Is. 11, 2, 

178. In 1, 14 şi 16. 

179. Lc. 2, 40. 

180. Iac. 3, 17. 

181. II Cor. 1, 12. 

182. I Cor. 19—20. 

ÎNTREBAREA LXXV 

Care este al doilea dar al Sfintului 
Duh ? 

RĂSPUNS 

Darul înţelegerii sau al pătrunderii celor ascunse şi al 
voinţei dumnezeieşti, despre care Scriptura învaţă, zicînd : 
Şi toţi cei cu minte iscusită cărora Domnul le dăduse Înţelep- 
ciune şi pricepere , ca să ştie să iacă tot felul de lucruri trebui- 
toare la locaşul cel siînt, vor trebui să facă după cum porun- 
cise Domnul 163 . Iar despre cei împreună cu Daniel spune : Şi 
- acestor patru tineri le-a dat Dumnezeu ştiinţă şi pricepere in 
oricare scriere, precum şi Înţelepciune, Incit Daniel putea să 
tîîcuiască vedeniile şi visele 1 **. Şi, în altă parte : Atunci le-a 
deschis mintea ca să priceapă Scripturile 185 . Iar Apostolul 
spune : Căci Domnul Iţi va da pricepere în toate 186 . împotriva 
acestei înţelegeri se află prostia şi neîncrederea, pentru care 
Domnul grăieşte : O, nepricepuţilor şi zăbavnici cu inima ca 
să credeţi toate clte au spus proorocii 187 . Iar, într-alt loc, 
Apostolul spune : Atit de fără de minte sinteţi ? După ce aţi 
Început in Duh, sihşiţi acum In trup ? 188 . 

ÎNTREBAREA LXXVI 

Care este al treilea dar al Sfintului 
Duh ? 

RĂSPUNS 

Al treilea dar al Sfintului Duh este voia care ajută la 
slăvirea lui Dumnezeu şi la mîntuirea neamului omenesc şi 
merge mînă în mină cu dreptatea. Pentru care Scriptura spu- 
ne : Căci nu m-am ferit să va vestesc toată voia lui Dumne- 
zeu 189 . Acestuia îi stă împotrivă sfatul necredincioşilor, pen- 

183. leş. 36, 1. 

184. Dan. 1, 17. 

185. Lc. 24, 45. 

186. II Tim. 2, 7. 

187. Lc. 24, 25. 

188. Gal. 3, 3 

189. Fapte 20, 27. 

tru care Psalmistul grăieşte : Fericit bărbatul, care n-a umblat 
in sfatul necredincioşilor 19 °, iar în altă parte : Domnul risi- 
peşte sfaturile neamurilor, leapădă gindurile popoarelor şi 
defaimă sfaturile căpeteniilor 101 . 

ÎNTREBAREA lxxvii 

Care este al patrulea dar al Simţu- 
lui Duh ? 

RĂSPUNS 

Tăria, fiindcă dacă păstrăm toată statornicia şi bărbăţia 
în credinţă, trebuie să ne împotrivim tuturor ispitelor. Despre 
aceasta Scriptura spune : Priveghiaţi, staţi tari In credinţă, 
îmbărbătaţi-vă , intăriţi-vă 192 şi, într-alt loc : Staţi deci tari, 
avind mijlocul vostru încins cu adevărul şi imbrăcindu-vă cu 
platoşa dreptăţii. $i încălţaţi picioarele voastre, gata fiind 
pentru Evanghelia păcii . In toate, luaţi pavăza credinţei, cu 
care veţi putea să stingeţi săgeţile cele arzătoare ale viclea- 
nului. Luaţi şi coiful mintuirii şi sabia Duhului, care este 
cuvîntul lui Dumnezeu 193 . împotriva tăriei este frica, despre 
care Psalmistul spune : Acolo s-au temut de frică, unde nu 
era frică 194 . Iar Domnul lisus Hristos ne porunceşte să nu 
avem frică, spunînd : Nu vă temeţi de cei care ucid trupul şi 
după aceasta n-au ce să mai facă l93 . 

ÎNTREBAREA lxxviii 

Care este al cincilea dar al Sfintu - 
lui Duh ? 

RĂSPUNS 

Cunoştinţa este al cincilea dar, pe care sfinţitul Psalmist 
o tălmăceşte zicînd : Cel ce pedepseşte neamurile oare nu va 

190. Ps. 1, 1. 

191. Ps. 32, 10. 

192. I Cor. 16, 13. 

193. Ef. 6, 14—17. 

194. Ps. 13, 5. 

19.5. Lc. 12, 4. 

certa ? Cel ce Învaţă pe om cunoştinţa lfi6 . Iar un alt prooroc 
spune : Apoi vă voi păstori cu ştiinţă şi pricepere 107 , adică cu 
cunoştinţă. Această cunoştinţă şi ştiinţă trebuie să se lăr- 
gească pînă într-a cunoaşte voia lui Dumnezeu şi a legii Sale.. 
Ei i se împotriveşte necunoaşterea voii şi legii lui Dumnezeu,, 
pentru care Psalmistul spune : Varsă minia Ta peste neamu- 
rile care nu Te cunosc şi peste Împărăţiile care n-au chemat 
numele Tău ,D8 . 

ÎNTREBAREA LXXIX 

Care este al şaselea dar al Sfintului 
Duh ? 

RĂSPUNS 

Cucernicia. Aceasta, împreună cu dreapta credinţă se în- 
temeiază pe rugăciunea stăruitoare şi pe faptele cele bune. 
Pentru care aşa grăieşte Apostolul : Iar dreapta credinţă spre 
toate este de folos, avlnd făgăduinţa vieţii de acum şi a celei 
ce va să vină l ". Şi aceia se numesc într-adevăr cucernici,, 
care, făcînd necurmate rugăciuni către Dumnezeu, se feresc 
de toate nelegiuirile şi păcatele. Vreau să vorbesc nu de cu- 
cernicia făţarnică, de aceea a fariseilor, ci de cea adevărată şi 
pornită din inimă, ca nu despre aceasta să fi grăit Domnul : 
Poporul acesta mă cinsteşte cu buzele, dar inima lor este de- 
parte de mine 200 . Şi iarăşi : Fariseule orbi Curăţă întli partea 
dinăuntru a paharului şi a blidului , ca să fie curată şi cea din- 
afară 201 . 

196. Ps. 93, 10. 

197. Ier. 3, 15. 

198. Ps. 78, 6. 

199. I Tim. 4, 8. 

200. Mt. 15, 8 

201. Mt. 23, 26. 

Întrebarea lxxx 

Care este al şaptelea dar al Sfîn- 
tului Duh ? 

RĂSPUNS 

Teama de Dumnezeu, care trebuie să fie cum este cea pe 
care o au copiii fată de părinţii lor şi nu ca cea pe care o au 
robii fa|ă de stăpînii for. Iar pentru cea dinţii, Psalmistul gră- 
ieşte : Temeţi-vâ de Domnul toţi sfinţii Lui, că mau lipsă cei 
ce se tem de El 202 . Iar despre cea de a doua, Apostolul spune : 
In iubire nu este frică, ci iubirea desăvîrşită alungă frica, pen- 
tru că frica are cu sine pedeapsa, iar cel ce se teme nu este 
desăvârşit In iubire 203 . în acest chip, adică din dragoste, po- 
runceşte Scriptura să ne temem de Dumnezeu, cînd spune : 
Cei ce vă temeţi de Domnul lăudaţi-L pe El, toată seminţia lui 
lacob slăviti-L pe El. Să se teamă de Dinsul toată seminţia lui 
Israel 204 . Şi cine se teme de Dumnezeu cu o asemenea teamă, 
acela păzeşte poruncile Lui, după cum s-a spus : Dacă Mă iu- 
beşte cineva, va păzi cuvintul Meu 205 . 

ÎNTREBAREA lxxxi 

Cîte şi care sint roadele Sfintului 
Duh ? 

RĂSPUNS 

Apostolul Pavei numără noua roaae sau semne aie naru- 
lui dumnezeiesc, grăind astfel : Iar roada Duhului este dra- 
gostea, bucuria, pacea, indelunga-răbdare, bunătatea, facerea 
de bine, credinţa, blindeţea r infrinarea - 06 . Trebuie însă sa 
credem că şi celelalte virtuţi se cheamă roade ale Sfintului 
Duh, fiindcă de la El se pogoară şi El face ca omul să le împli- 
nească. De aceea Pavei nu spune : numai împotriva acestora 

202. Ps. 33, 0. 

203. I In 4, 18. 

204. Ps. 21, 25—26 

205. In 14, 23. 

206. Cal 5, 22. 

nu este lege, ci : împotriva unora ca acestea 207 t ca şi cum slnt 
şi altele asemenea acestora. 

ÎNTREBAREA LXXXII 

Care este ai nouălea articol al cre- 
dinţei ? 

RĂSPUNS 

Intr-una, sfîntă, sobornicească şi apostolească Bise- 
rică. 

ÎNTREBAREA LXXXIII 

Ce învaţă sfîntă Biserică la acest ar- 
ticol al credinţei ? 

RĂSPUNS 

Patru lucruri : întîi, că Biserica este una, sfîntă, soborni- 
cească şi apostolească, după învăţătura Apostolului, care 
spune : V-am logodit unui singur bărbat , ca să vă înfăţişez 
lui Hristos fecioară neprihănită 208 . Şi, după cum Hristos este 
unul, tot aşa şi mireasa Lui este una, cum se vede din al pa- 
trulea capitol al epistolei către Efeseni, care spune : Un Domn, 
o credinţă, un botez, un Dumnezeu şi Tatăl tuturor 2W . 

ÎNTREBAREA LXXXIV 

Ce se învaţă, în al doilea rînd, în 
acest articol ? 

RĂSPUNS 

în al doilea rînd, articolul acesta învaţă cum că Biserica 
sobornicească nu-şi trage numele din nici un loc, fie el şi cel 
mai deosebit, fiindcă Bisericile locale sini particulare, ca de 
pildă cea din Efes, cea din Filadelfia, cea din Laodicea, cea 
din Antiohia, cea din Ierusalim, cea din Roma, cea din Ale- 
xandria şi celelalte. Dar între aceste Biserici particulare, aceea 

207. Gal. 5, 23. 

208. II Cor. LI. 2. 

209. H. 4, 5—6. 

se numeşte maică a lor, care — cea dintîi — s-a îmbogăţit prin 
venirea lui Hristos şi a primit mîntuirea veşnică şi iertarea 
păcatelor ; şi de la care şi-a luat început propovăduirea Evan- 
gheliei în întreaga lume de pe pămînt, cum mărturiseşte Scrip- 
tura, cînd spune : Aşa trebuie să pătimească Hristos şi să in - 
vieze din morţi a treia zi, şi să se propovăduiască in numele 
Său pocăinţa spre iertarea păcatelor la toate neamurile, ince- 
pind de la Ierusalim. Voi sinteti martorii acestora 210 . Şi, în 
alt loc : îmi veţi fi Mie martori in Ierusalim şi in toată Iudeea 
şi in Samaria şi pină la marginea pămintuîui 211 . Aceea încă 
se mai cheamă cea dintîi, care a strălucit mai vîrtos decît 
toate celelalte Biserici în învăţătura şi în obiceiuri, în faţa 
căreia apostolii au dat seamă, cum mărturiseşte Scriptura, zi- 
cînd : Şi cind Petru s-a suit in Ierusalim, credincioşii tăiaţi 
Împrejur se împotriveau, zicindu-i : ai intrat la oameni netâ- 
ia[i împrejur şi ai mincat cu ei 212 . Acestora Petru le-a răs- 
puns : Cine eram eu ca să-L pot opri pe Dumnezeu ? Auzind 
acestea au tăcut şi au slăvit pe Dumnezeu, zicind : Aşadar şi 
păginilor le-a dat Dumnezeu pocăinţă spre viaţă 213 . Şi, mai 
jos : Şi vorba despre ei a ajuns la urechile Bisericii din Ieru- 
salim şi au trimis pe Barnaba pină la Antiohia 214 . Iar în altă 
parte : Au rînduit ca Pavel şi Barnaba şi alţi ciţiva dintre ei 
să se suie la apostolii şi la preoţii din Ierusalim pentru această 
Întrebare 215 . Atunci apostolii şi preoţii cu toată Biserica au 
hotărit să aleagă bărbaţi dintre ei şi să-i trimită la Antiohia, 
cu Pavel şi cu Barnaba 216 , cu această scrisoare : Părutu-s-a 
Duhului Sfînt şi nouă să nu vi se pună nici o greutate In plus 
afară de cele ce slnt necesare 217 . Şi iarăşi, în alt loc, spune : Şi 
cind treceau prin cetăţi, învăţau să păzească Învăţăturile rln- 

210. Lc. 24, 27. 

211. Fapte 1, 8. 

212. Fapte li, 2. 

213. Fapte 11, 17. 

214. Fapte 11, 22. 

215. Fapte 15, 2. 

216. Fapte 15, 22. 

217. Fapte 15, 28. 

duite de apostolii şi preoţii din Ierusalim 219 . Aşadar, Biserica 
din Ierusalim este maica tuturor Bisericilor şi cea dinţii, 
fiindcă de la ea a început să se răspîndească Evanghelia în 
toate colţurile lumii (deşi împăraţii au dat mai tîrziu întîie- 
tatoa cinstirii Romei celei vechi şi celei noi, pentru Scaunul 
împărăţiei, care se afla intr-însele, potrivit cu canonul al trei- 
lea al celui de al doilea sinod ecumenic de la Constantinopol) 
şi aceasta a ajuns sobornicească, fiindcă toate neamurile au 
primit credinţa şi învăţătura ei. 

ÎNTREBAREA lxxxv 

Ce se învaţă, în al treilea rînd, în 
acest articol al credinţei ? 

RĂSPUNS 

Că pentru Biserică altă temelie nu este, fără numai Hris- 
tos, potrivit cu Apostolul, care spune : Căci nimeni nu poate 
pune altă temelie, dccît cea pusa, care este Iisus Hristos 2i9 . 
Şi, dacă uneori apostolii şi proorocii se numesc temelii ale 
credinţei şi ale Bisericii, ca atunci cînd Ioan zice ca marea 
cetate a Ierusalimului avea zid pe douăsprezece pietre de te- 
melie şi în ele douăsprezece nume ale celor doisprezece apos - 
toii ai Mielului 22 °, iar Pavel spune că sîntem zidiţi pe temelia 
apostolilor şi a proorocilor 221 , aceasta trebuie să se înţeleagă 
că proorocii şi apostolii nu sînt de-a dreptul şi în primul rînd 
temeliile credinţei fiindcă o atare temelie este numai Hristos, 
ci, într-o anume măsură şi în al doilea rînd, întrucît ei, fiind 
mai aproape şi mai învecinaţi, s-au întărit pe învăţătura mân- 
tuitoare a lui Iisus Hristos, Domnul nostru, şi ei s-au arătat 
coi dinţii în răspîndirea credinţei lui Hristos, în toate colţu- 
rile lumii. Fiindcă Hristos n-a întemeiat Biserica Sa pe oa- 
meni, ci pe Sine însuşi şi pe învăţătura Sa dumnezeiască. Din 
acest articol mai învăţăm şi că singur Hristos este cap Bise- 

2 18. Fapte 16, 4. 

219. I Cor. 3, II. 

220. Apoc. 21, 14. 

221. Ef. 2, 20. 

ricii, după învăţătura Apostolului, care spune : Pentru că băr- 
batul este cap femeii, precum şi Hristos este cap Bisericii, 
trupul Său, al cărui mîntuitor şi este 222 . Şi în altă parte : Şi 
El este capul trupului, al Bisericii ; El este întliul născut din 
morţi, ca să fie El cel dinţii intru toate 223 Fiindcă, deşi în Bi- 
serică arhiereii din fruntea lor se numesc capi ai acestora, 
lucrul trebuie înţeles că ei sînt locţiitorii lui Hristos, fiecare 
în eparhia sa, şi numai în parte căpetenii, după Scriptura care 
spune : Luaţi aminte de voi înşivă şi de toată turma, Intru care 
Duhul Sfînt v-a pus pe voi episcopi, ca să păstoriţi Biserica 
lui Dumnezeu, pe care a clştigat-o cu însuşi sîngele Sdu 224 , 
arhipăstor fiind însuşi Iisus Hristos, cum spune Petru : Iar 
cînd Se va arăta M ai-marele păstorilor, veţi lua cununa cea 
neveştejită a măririi 225 . 

ÎNTREBAREA lxxxvi 

Ce Învaţă, in al patrulea rînd, acest 
articol al credinţei ? 

RĂSPUNS 

Acest articol învaţă pe fiecare ortodox că trebuie să se 
supună Bisericii, după învăţătura lui Hristos, care spune : Iar 
de nu va asculta nici de Biserică, să-ţi fie tie ca un păgîn şi ca 
un vameş 226 . Şi, pe lîngă acestea, Biserica are puterea aceasta 
•ca, prin sinoadele ecumenice, să cerceteze Scripturile, să ju- 
dece pe patriarhi, -pe papi, pe episcopi şi să-i supună, după 
•greşelile lor, pedepselor canonice şi epitimiilor. Fiindcă este 
stîlpul şi temelia adevărului, potrivit cu Apostolul, care 
spune : Ca să ştii... cum trebuie să petreci în casa lui Dumne- 
zeu, care este Biserica Dumnezeului celui viu , stîlp şi temelie 
a adevărului 227 . 

222. Ef. 5, 23. 

223. Col. 1, 18. 

224. Fapte 20, 28. 

225. I Pt. 5, 4. 

226. Mt. 18, 17. 

227. I Tim. 3, 15. 

ÎNTREBAREA LXXXVII 

Care sînt poruncile Bisericii ? 

RĂSPUNS 

Poruncile cele mai de seamă ale Bisericii sînt nouă. Cea 
dintîi este ca fiecare să se roage lui Dumnezeu cu zdrobirea 
şi smerirea inimii şi să ia parte la slujbele Bisericii în fiecare 
Duminică şi în zilele de sărbătoare, adică să asculte utrenia, 
liturghia, vecernia şi predica. Fiindcă Scriptura spune : Tre- 
buie sa se roage totdeauna şi să nu-şi piardă nădejdea 228 . Şi, 
în alta parte : Faceţi în toată vremea, în Duhul, tot felul de 
rugăciuni şi de cereri, şi întru-aceasta, priveghind cu toată 
stăruinţa şi rugăciunea pentru toţi sfinţii 229 . Iar, intr-alt loc, 
însuşi Pavel grăieşte : Rugaţi-vă neîncetat 230 . 

ÎNTREBAREA LXXXVIII 

Care este a doua poruncă a Bise- 
ricii ? 

RĂSPUNS 

A doua poruncă este să păzească în fiecare an creştinul 
cele patru posturi rînduite. Cel dintîi, cel dinaintea Naşterii 
lui Hristos, care începe la 15 noiembrie. Al doilea, marea 
patruzecime, pe care a ţinut-o Hristos, după cum spune Scrip- 
tura : Ş/ după ce a postit patruzeci de zile şi patruzeci de 
nopţi, la urmă a flămînzit 23L . Al treilea, cel al Sfinţilor Apos- 
toli, pe care Biserica îl începe la o săptămină după sărbătoa- 
rea Sfintei Cincizecimi. Şi se numeşte al apostolilor, din 
această pricină : fiindcă în vremea aceea apostolii au postit, 
fiind trimişi să propovăduiască Evanghelia, cum se arată în 
Faptele lor, unde se spune : Atunci, postind şi rugîndu-se, 
şi-au pus miinile peste ei şi i-au lăsat sd plece 232 . Al patrulea 

228. Lc. 18, 1. 

229. Ef. 6, 18. 

230. I Tes. 5, 17. 

231. Mt. 4,2. 

232. Fapte 13, 3. 

post se tine înaintea sărbătorii Adormirii Prea Sfintei Născă- 
toare de Dumnezeu şi Pururea Fecioarei Maria. Acesta începe 
în ziua întîia a lunii august şi se sfîrşeşte la 15 ale aceleiaşi 
luni. Mai trebuie încă să se ţin ă şi postul de miercurea şi 
vinerea, dar nu şi sîmbăta şi Duminica, potrivit cu canonul 
66 al Sfinţilor Apostoli, afară de Marea Sîmbătă. Biserica încă 
a lăsat să postim şi la 14 ale lunii septembrie, la înălţarea 
Crucii, fiindcă facem pomenirea patimilor Domnului nostru 
Iisus Hristos, cînd citim evangheliile patimilor Sale. Şi la 
29 august, ca să cinstim cu post tăierea capului Inainte-Mer- 
gătorului. în afară de aceasta ne-a mai lăsat predanie să nu 
postim în anume zile rînduite, cum ar fi din ziua Naşterii lui 
Hristos pînă la Botezul Domnului şi întreaga săptămînă lu- 
minată, şi săptămînă după Cincizecime, şi cea a Vameşului 
şi a Fariseului, şi săptămînă brînzei. Pe acestea fiecare creştin 
ortodox trebuie să le păzească. 

ÎNTREBAREA LXXXIX 

Care este a treia poruncă a Bise- 
ricii ? 

RĂSPUNS 

Să se dea cinste clericilor, cu evlavia cuvenită, ca unor 
slujitori ai lui Dumnezeu şi mijlocitori, care mijlocesc pentru 
noi pe lîngă Dumnezeu, mai ales acelora care spovedesc, ca 
unor părinţi duhovniceşti şi de la care trebuie să primim sfat 
pentru mîntuirea noastră. Pentru această poruncă, Scriptura 
grăieşte în acest chip : Aşa să ne socotească pe noi fiecare 
om : ca slujitori ai lui Hristos şi ca iconomi ai Tainelor lui 
Dumnezeu 23 *. Şi, în altă parte: Vă mai rugăm, fraţilor , s<5 

cinstiţi pe cei ce se ostenesc intre voi, care sint mai-marii 
voştri in Domnul şi vă povăţuiesc. Şi pentru lucrarea lor să-i 
socoti(i pe ei vrednici de dragoste prisositoare 234 . Iar într-alt 
loc : Au nu şti{i că cei ce săvlrşesc cele sfinte mănincă de la 

233. I Cor. 4, 1. 

234. I Tes. 5, 12. 

templu şi cei ce slujesc altarului au parte de la altar ? Tot aşa 
a poruncit şi Domnul celor ce propovăduiesc Evanghelia , ca să 
trăiască din Evanghelie 2SS . Şi, iarăşi : Preoţii , care 2 şi ţin bine 
dregătoria, să se Învrednicească de îndoită cinste , mai ales 
cei ce se ostenesc cu cuvintuî şi cu Învăţătura 23 *. Iar mirenii 
nu trebuie să se amestece în treburile duhovniceşti, după cum 
spune Apostolul : Fraţilor , chiar de va cădea vreun om în vreo 
greşeală, voi, cei duhovniceşti, îndreptaţi-1 pe unul ca acesta 
cu duhul blindeţii 2$7 . 

ÎNTREBAREA XC 

Care este a patra poruncă a Bise- 
ricii ? 

RĂSPUNS 

Să ne mărturisim păcatele noastre de patru ori pe an, în 
fata preotului, ortodox şi hirotonit după datină, şi cei înaintaţi 
în cucernicie şi evlavie să se mărturisească în fiecare lună ; 
iar cei mai neajutoraţi au datoria să facă mărturisirea păca- 
telor lor măcar o dată pe an, şi aceasta să se petreacă în vre- 
mea sfintei Patruzecimi. Iar bolnavilor, aceasta se cade să le 
fie cea dintîi grijă : să-şi curăţească cît mai repede cugetul 
prin mărturisire şi să se facă părtaşi sfintei cuminecări, pri- 
mind mai întîi, cu toata evlavia, sfîntul maslu. 

ÎNTREBAREA XCI 

Care este a cincea poruncă a Bise- 
ricii ? 

RĂSPUNS 

Cărţile ereticilor să nu se citească şi nici învăţătuia lor 
hulitoare să nu fie ascultată de cei nedeprinşi cu Sfînta Scrip- 
tură şi cu ştiinţele. Nici să se stea de vorbă cu ei, nici să se 
întovărăşească, după cum grăieşte Proorocul aLcătuitor de 

235. I Cor. 9, 13—14. 

236. I Tim. 5, 17. 

237. Gal. 0. L. 

sfinte cîntări : Fericit bărbatul care n-a umblat în sîatul necre- 
dincioşilor şi în calea păcătoşilor nu a stat 239 . Iar, în altă 
parte. Scriptura porunceşte, zicînd : De omul eretic , după întîia 
şi a doua mustrare , depărtează- te 239 . 

ÎNTREBAREA XCII 

Care este a şasea poruncă a Bise- 
ricii ? 

RĂSPUNS 

Să rugăm pe preabunul Dumnezeu pentru orice stare a 
oamenilor, şi mai întîi pentru cei duhovniceşti, adică pentru 
preafericitul patriarh, pentru mitropolitul şi episcopul eparhiei 
şi pentru tot clerul. Apoi, pentru împărat, pentru voevod, pen- 
tru întreg sfatul ţării şi toată cîrmuirea, pentru oaste. Mai cu 
deosebire pentru cei care fac bine bisericilor şi se îngrijesc să 
sporească credinţa cea sobornicească şi apostolească, potrivit 
cu Apostolul, care spune : Vă îndemn deci, înainte de toate, 
să faceţi cereri, rugăciuni, mijlociri, mulţumiri pentru toţi 
oamenii, pentru împăraţi şi pentru toţi care sînt în înalte 
dregătorii, ca să petrecem viaţă paşnică şi liniştită, întru toată 
cuvioşia şi buna-cuviinţă. Că acesta este lucru bun şi primit 
înaintea lui Dumnezeu, Mîntuitorul nostru 240 . încă să ne ru- 
găm şi pentru cei răposaţi, care au plecat din viaţa aceasta 
cu credinţă ortodoxă ;iTarăşi, şi pentru eretici şi shismatici, ca 
să se întoarcă la dreapta credinţă înainte să părăsească viaţa 
aceastaj 

ÎNTREBAREA XCIII 

Care este a şaptea poruncă a Bise- 
ricii ? 

238. Ps. 1, i. 

239. 1 Tim. 3, 16. 

240. I Tim. 2, 1. 

RĂSPUNS 

Să se ţină cu străşnicie, de toţi eparhioţii, acele posturi şi 
rugăciuni care se vor rîndui, în chip deosebit, de către mitro- 
polit sau episcop în eparhia sa, şi pe care acela le rînduieşte 
pentru vreo pricină de trebuinţă, adică pentru ca să întoarcă 
dreapta mînie a lui Dumnezeu, care se abătuse peste poporul. 
Său, sau ca să-l izbăvească pe acesta de ciumă, sau de foamete, - 
sau de război, sau de secetă, sau de prea multă ploaie, sau 
pentru lecuirea bolnavilor, sau pentru mîngîierea celor necă- 
jiţi, cum se arată în Faptele Apostolilor, unde scrie : Deci, Pe- 
tru era păzit in temniţă şi se făcea necontenit rugăciune către 
Dumnezeu pentru el, de către Biserică 241 . 

ÎNTREBAREA XCIV 

Care este a opta poruncă a Bise- 
ricii ? 

RĂSPUNS 

Nimeni să nu îndrăznească să ia cu sila bunurile şi cîte- 
se găsesc în biserică şi să le folosească pentru trebuinţele lor. 
Iar întîi -stătător ii din cler au îndatorirea să se îngrijească de 
bunurile bisericii, de veşminte şi cîte altele sînt de trebuinţă 
bisericii. încă şi de hrana şi îmbrăcămintea celor ce slujesc 
bisericii, şi de a săracilor şi străinilor, după învăţătura Scrip- 
turii, care spune : Iar ucenicii au hotărit ca fiecare dintre ei, 
după putere, să trimită spre ajutorare fraţilor care locuiau în 
îudeea. Ceea ce au şi făcut, trimitînd preoţilor prin mîna lui 
Barnaba şi a lui Saul 242 . Deopotrivă, nu este îngăduit nici mi- 
renilor, nici arhiereilor care slujesc în vreo biserică, să înstrăi- 
neze banii sau celelalte bunuri mişcătoare, care îi revin fie 
prin mijlocirea cuiva fie prin vreun dar, şi să le folosească 
pentru nevoile lor, ca să nu fie jignită sau turburată socotinţa 
celui care le-a dăruit. 


211. Fapte 12, 5. 

242. Fapte 11, 29—30. 

ÎNTREBAREA XCV 

Care este a noua poruncă a Bise- 
ricii ? 

RĂSPUNS 

Sa nu se săvîrşească nunţi în zilele pe care le opreşte 
Biserica. Tot aşa, creştinii ortodocşi să nu ia parte la jocurile 
oprite şi la teatre şi să nu urmeze obiceiurile barbare, ci să se 
ferească de ele pe cît este cu putinţă. 

ÎNTREBAREA XCVI 

De ce spunem că credem in Bise- 
rică — o făptură — cj nd trebuie 
să credem numai in Dumnezeu ? 

RĂSPUNS 

Fiindcă, deşi Biserica este făptură şi este alcătuită din 
oameni, are însă drept cap pe însuşi Hristos, Dumnezeul cel 
adevărat, pe Duhul Sfînt care pururea îi dă învăţătură şi o 
face, cum spune Apostolul : mireasă fără prihană şi fără cusur, 
şi stilp şi temelie a adevărului 243 . Iar dogmele şi învăţăturile 
ei nu sînt omeneşti, ci dumnezeieşti. De aceea, cînd spunem 
•că credem în ea înţelegem că credem în cuvintele ei de la 
Dumnezeu primite şi în dogmele ei de Dumnezeu insuflate. 
Fiindcă Scriptura spune că : Oamenii cei sfinţi ai lui Dumnezeu 
au grăit, purtaţi fiind de Duhul Sfînt 244 . Iar Pavel zice : Nu aţi 
primit cuvlnt al oamenilor , ci, precum este Intr-adevăr, cuvînt 
al lui Dumnezeu 245 .^ i, pornind de aci, sîntem îndemnaţi să cre- 
dem nu numai în sfinţita Evanghelie, pe care ea a ales-o, şi 
despre care Hristos a poruncit, zicînd : Credeţi în Evan- 
ghelie 246 , dar şi în toate celelalte Scripturi şi rînduieli 
sinodale. 

243. I Tim. 3, 15 

244. II Pt. 1, 21. 

245. I Tes. 2, 13 

246. Mc. 1. 15. 

ÎNTREBAREA XCVII 

Care este al zecelea articol al cre- 
dinţei ? 


RĂSPUNS 

Mărturisesc un botez spre iertarea păcatelor. 

ÎNTREBAREA XCVIII 

Ce învaţă acest articol al credinţei ? 

RĂSPUNS 

Fiindcă aminteşte de botez, care este întîia Taină, ne dă 
prilejul să cercetăm cele şapte Taine ale Bisericii, care sînt 
acestea : botezul, mirungerea, împărtăşania, pocăinţa, preoţia, 
cinstita nuntă şi maslul. Aceste şapte Taine urcă pînă la cele 
şapte daruri ale Sfîntului Duh, deoarece prin mijlocirea acestor 
Taine, Duhul Sfînt îşi revarsă darurile şi harul Său în sufle- 
tele celor ce se împărtăşesc din ele după cuviinţă. Despre acest 
lucru, patriarhul Ieremia vorbeşte pe larg în cartea care a 
scris-o pentru luterani, ca să-i întoarcă la adevărata credinţă. 

ÎNTREBAREA XCIX 

Ce e.sfe o Taină ? 

RĂSPUNS 

Taina este o ceremonie care, sub un chip văzut oarecare, 
pricinuieşte şi aduce în sufletul credinciosului harul cel ne- 
văzut al lui Dumnezeu. Rînduită de Domnul nostru, fiecare 
credincios primeşte printr-însa harul dumnezeiesc. 

ÎNTREBAREA C 

Clte lucruri se cer intr-o Taină ? 

RĂSPUNS 

Trei : materie potrivită, cum este apa pentru botez; pîinea 
şi vinul pentru împărtăşanie ; untul-de-lemn şi celelalte, po- 
trivit cu fiecare Taină. în al doilea rînd, preotul, care trebuie 

să fie hirotonit după datină, sau episcopul. In al treilea rînd, 
chemarea Sfîntului Duh şi chipul cuvintelor cu care preotul 
sfinţeşte Taina, prin puterea Sfîntului Duh, cu gînd hotărît să 
o sfinţească. 

ÎNTREBAREA CI 

In ce scop au fost unduite Tainele ? 

RĂSPUNS 

Mai întîi, ca să fie semne pentru adevăraţii fii ai lui Dum- 
nezeu, adică ai Bisericii ortodoxe, soborniceşti şi apostolice. 
Fiindcă cine foloseşte aceste Taine aşa cum trebuie se află în 
Biserica lui Dumnezeu, ca mădular adevărat şi îndreptăţit al 
ei şi fiu — după har — al lui Dumnezeu. în al doilea rînd, ca 
să avem un semn neîndoios al credinţei noastre în Dumnezeu, 
odată ce sîntem încredinţaţi că ne vom mîntui în viaţa de veci, 
prin credinţă şi faptele cele bune. în al treilea rînd, ca să 
avem leacuri fără greş pentru a alunga slăbiciunile pricinuite 
de păcatele noastre. 

ÎNTREBAREA Cil 

Ce este cea dinţii Taina, cea a bo- 
tezului ? 

RĂSPUNS 

Botezul este spălarea şi ştergerea păcatului strămoşesc,, 
prin întreita afundare în apă, cînd preotul rosteşte cuvintele 
acestea : în numele Tatălui, amin ; şi al Fiului, amin ,* şi al 
Sfîntului Duh, amin. Şi prin această naştere din nou, din apă 
şi din Duh, se săvîrşeşte împăcarea omului cu Dumnezeu şi i 
se îngăduie intrarea în împărăţia cerurilor, după cuvintele 
Mîntuitorului nostru, Care a spus : De nu se va naşte cineva 
din apă şi din Duh, nu va putea să intre in Împărăţia lui Dum- 
nezeu - >47 . Această Taină, care se primeşte o singură dată, nu 
se dă a doua oară. Numai, cel care botează să creadă ca un 


247. In 3, 5. 

ortodox într-un Dumnezeu, în trei ipostase, şi să rostească, 
întocmai şi fără vreo schimbare, cuvintele mai sus arătate : 
în numele Tatălui şi al Fiului şi al Sfîntului Duh, după socotinţa 
Bisericii soborniceşti şi ortodoxe. 

ÎNTREBAREA cui 

De ce trebuie s<5 se ţină seama la a - 

ceasta Taină ? 

RĂSPUNS 

Intîi că pruncul, prin naşul său (care trebuie să fie orto- 
dox), are nevoie să se lepede, adică să-l tăgăduiască pe diavol 
şi toată lucrarea lui, şi închinarea la el, şi pe toţi însoţitorii 
lui. Dacă însă cel ce se botează va fi deplin de vîrstă, este 
nevoie ca el însuşi, de la sine, sa facă lepădarea de diavol, 
răspunzînd la întrebările preotului, şi scuipînd pe diavol şi 
pe toate lucrările lui. Apoi, să mărturisească Simbolul credinţei, 
iar dacă este prunc, naşul său să mărturisească pentru el acest 
Simbol al credinţei şi să se tăgăduiască printr-însul lui Hris- 
tos. De asemenea, şi de aceasta trebuie să se ţină seama la 
botez : apa să fie curată, nu amestecată cu altceva, nici ceva 
meşteşugit sau vreo altă udătură. Iar botezul rînduit nu tre- 
buie sa se săvîrşească de altcineva decît de preotul legiuit ,* 
dar, la vreme de nevoie, Taina aceasta poate să o săvîrşească 
şi un mirean, bărbat sau femeie, folosind materia cuvenită 
■ — apa curată şi firească, rostind şi cuvintele pomenite : în 
numele Tatălui şi al Fiului şi al Sfîntului Duh, făcînd şi întreita 
afundare. Iar un asemenea botez are atîta putere — odată ce 
un al doilea nu se săvîrşeşte — pentru ca este pecetea neîn- 
doioasă a mîntuirii celei veşnice. Iar care este rodul şi folosul 
acestei Taine, oricine o ştie. Fiindcă, mai întîi, Taina aceasta 
ridică toate păcatele : Ia prunci, pe cel strămoşesc ; la cei 
vîrstnici, şi pe cel strămoşesc, şi pe cel savîrşit cu voie. în al 
doilea rînd, omul se reînnoieşte şi se aşează din nou în acea 
îndreptăţire pe care o avea cînd era nevinovat şi fără de păcat. 
Cum mărturiseşte Apostolul, cînd spune : Dar v-aţi spălat , dar 



94 


MĂRTURISIREA DE CREDINŢA A BISERICII ORTODOXE; 


v-a\i sfinţii, dar v-a(i îndreptat în numele Domnului Iisus 
Hristos şi în Duhul Dumnezeului nostru 248 . Apoi, cei botezaţi 
ajung mădulare ale trupului lui Hristos şi se îmbracă in Dom- 
nul nostru ; fiindcă Apostolul zice : Cîţi în Hristos v-aţi 
botezat, în Hristos v-a/i îmbrăcat 249 . 

ÎNTREBAREA CIV 

Care este a doua Taină în Biserica 
lui Hristos ? 

RĂSPUNS 

A doua Taină este mirungerea, care a început din vremea 
cînd Duhul Sfînt S-a pogorît asupra apostolilor, pecetluindu-i 
cu harul Său cel dumnezeiesc, ca să propovăduiască statornic 
şi fără răgaz credinţa lui Hristos, şi de acest ajutor se folosesc 
şi cei botezaţi. Şi, după cum odinioară Duhul Sfînt S-a pogorît 
asupra apostolilor în chip de foc şi a revărsat asupra lor da- 
rurile Sale, tot aşa şi acum, cînd preotul, cu Sfîntul Mir, unge 
pe cel botezat, se revarsă asupra lui darurile Sfîntului Duh. 
Ceea ce se vede din cuvintele pe care le foloseşte preotul cînd 
savîrşeşte această Taină : pecetea darului Duhului Sfînt, amin. 
Ca şi cum ar spune : prin această ungere cu Sfîntul Mir, te 
pecetluieşti şi te întăreşti în darurile Sfîntului Duh, pe care 
le primeşti întru întărirea credinţei tale creştineşti. Şi aceasta 
se potriveşte cu vorbele Apostolului, cînd spune : Iar cel ce 
ne întăreşte pe noi împreună cu voi , în Hristos, şi ne-a uns 
pe noi este Dumnezeu, Care ne-a şi pecetluit pe noi şi a dat 
arvuna Duhului în inimile noastre 25 °. Această ungere cu Mir 
sau, mai bine zis, această lucrare a ungerii, se făcea, în vremea 
apostolilor, prin punerea mîinilor. Fiindcă Scriptura spune : 
Atunci îşi puneau mîinile peste ei, şi ei luau Duh Sfînt 231 . Mai 
tîrziu s-a făcut prin ungerea cu Mir, după cum dă mărturie 
sfinţitul Dionisie Areopagitul 252 , ucenicul fericitului Pavel. 

248. I Cor. 6, 11. 

249. Gal. 3, 27. 

250. II Cor. 1, 21—22. 

251. Fapte 8, 17. 

252. P.G. 3, 472—475. 

ÎNTREBAREA CY 

Cite lucruri se cer la această Taină? 

RĂSPUNS 

Mai întîi se cere ca acest mir să fie făcut de ierarhul' 
cel mai înalt. Apoi, să aibă materia care se cuvine, adică 
untul-de-lemn, balsamul şi celelalte mirodenii. în al treilea 
rînd, ca îndată după botez, preotul să ungă pe cel botezat, pe 
mădularele hotărîte, rostind acele cuvinte : pecetea darului 
Duhului Sfînt, amin. Din această Taină iau naştere următoa- 
rele roade : întîi, după cum odată cu botezul ne naştem din, 
nou, tot aşa, cu Sfîntul mir ne facem părtaşi Sfîntului Duh, în- 
tăriţi în credinţa lui Hristos şi sporim întru harul dumnezeiesc, 
după cum spune Apostolul că : El ne-a mântuit nu din laptele 
cele intru dreptate sâvirşite de noi, ci după a Lui îndurare , 
prin baia naşterii celei de a doua şi prin Înnoirea Duhului Sfînt , 
pe Care L-a vărsat peste noi, din beişug, prin Iisus Hristos, 
Mîntuitorul nosfru 253 .în al doilea rînd, fiindcă, prin puterea 
Sfîntului Duh, sîntem în aşa chip încredinţaţi şi întăriţi, încît 
duşmanul cel nevăzut nu poate cu nimic să ne vatame sufletul. 
Această Taină nu se mai săvîrşeşte a doua oară decît la cei 
care vor să se întoarcă, după ce tăgăduiseră numele lui Hristos.. 

ÎNTREBAREA CVI 

Care este a treia Taină ? 

RĂSPUNS 

Sfînta împărtăşanie, adică trupul şi sîngeLe Domnului 
nostru Iisus Hristos, sub înfăţişarea pîinii şi a vinului, în care 
Iisus Hristos Se află de faţă, Sntr-adevăr şi în chip desăvîrşit, 
adică de fapt. Această Taină le covîrşeşte pe celelalte şi, mai 
mult decît celelaLte, slujeşte la mîntuirea noastră. Fiindcă, în- 
această Taină, întreg harul şi bunătatea lui Iisus, Domnul 
nostru, se arată credincioşilor şi stă de faţă, cum se va arăta 
mai jos. 


253. Tit 3, 5 . 

ÎNTREBAREA CVII 

De ce trebuie să se fină seama Ia a- 
ceastă Taină ? 

RĂSPUNS 

Mâi întîi, această Taină nimeni altul nu poate să o să- 
’vîrşească, în orice nevoie s-ar afla, fără numai dacă este preot 
legiuit. Apoi, el trebuie să se îngrijească să fie un altar acolo 
jundc va sluji, sau un antimis, fără de care în nici un chip nu 
poate fi adusă jertfa cea fără de sînge. în al treilea rînd, tre- 
buie să poarte de grijă să se găsească materia care se cuvine, 
adică pîine de grîu dospită, cît se va putea de curată, şi vin, 
iără amestec cu vreo altă băutură şi curat în sine. Iar la pro- 
scomiriie se varsă şi apă, ca să se împlinească Scriptura, care 
spune că : Unul dintre ostaşi cu suliţa a împuns coasta Lui şi 
îndată a ieşit sînge şi apa 254 . în al patrulea rînd, în timpul 
cînd sfinţeşte darul, preotul să aibă această încredinţare că 
însăşi fiinţa pîinii şi fiinţa vinului se prefac în fiinţa adevă- 
ratului trup şi sînge ale lui Hristos, prin lucrarea Sfîntului 
Duh, a Cărui chemare o săvîrşeşte în acea vreme, ca să desă- 
vîrşească această Taină, rugîndu-se şi grăind : Pogoară Duhul 
Tău cel Sfînt asupra noastră şi asupra acestor daruri 
care sînt puse înainte şi fă din pîinea aceasta cin- 
stitul trup al Hristosului Tău, iar în acest potir, cinstitul sîn- 
ge al Hristosului Tău, prefăcîndu-le prin Duhul Tău cel Sfînt. 
Căci, după cuvintele acestea, prefacerea se petrece îndată şi 
schimbă pîinea în adevăratul trup al lui Hristos şi vinul, în 
adevăratul sînge, păstrîndu-şi doar chipul în care se înfăţi- 
şează şi aceasta, potrivit cu iconomia dumnezeiască. Mai în- 
tîi, ca să nu vedem trupul lui Hristos, ci să credem că este, 
pentru cuvintele pe care le-a rostit : Acesta este trupul Meu 
şi acesta este sîngele Meu, crezînd mai degrabă în cuvintele 
•şi puterea Lui, decît în înseşi simţurile noastre, care fapt aduce 
.fericire credinţei : Fericiţi cei ce n-au văzut şi au crezut 255 . 

254. In 19, 34. 

255. In 20, 29. 

In al doilea rînd, fiindcă firea omenească înlătură mîncarea 
cărnii crude şi, deoarece omul avea să capote unirea cu Hris- 
tos prin împărtăşirea cu trupul şi sîngele Său, ca să nu se în- 
depărteze scîrbit, pronia lui Dumnezeu a rînduit să dea însuşi 
trupul şi sîngele Său spre mîncare şi băutură credincioşilor 
sub înfăţişarea pîinii şi a vinului. Despre aceasta Grigorie al 
Nyssci 256 şi sfinţitul Damaschin 257 vorbesc pe larg. Iar cumi- 
necarea cu această Taină trebuie să se facă după araîndouă 
chipurile, al pîinii şi vinului, atît de clerici cit şi de mireni. 
Deoarece Hristos, neînlăturînd pe mireni, a poruncit astfel, 
zicind : Adevărat, adevărat zic vouă, dacă nu veţi mînca 
trupul Fiului Omului şi nu veţi bea sîngele Lui, nu veţi avea 
viaţă în voi. Cel ce mănîncă trupul Meu şi bea sîngele Meu 
rămîne întru Mine şi Eu întru el 256 . Fiindcă şi Sfinţii Apostoli, 
după felul în care au primit învăţătură de la Hristos, tot aşa 
au şi dat-o, pentru împărtăşirea mirenilor şi preoţilor, şi anu- 
me după cele două chipuri, după cum scrie apostolul Pavel 
către corinteni, grăind : Căci eu de la Domnul am primit ceea 
ce v-am dat şi vouă. Că Domnul Iisus, în noaptea în care a 
fost vîndut , a luat pîine şi, mulţumind, a frînt şi a zis : Luaţi, 
mîncaţi, acesta este trupul Meu care se frînge pentru voi . 
Aceasta să face/i, ori de clte ori veţi bea, spre pomenirea 
Mea 259 . Cinstirea pe care trebuie să o dai acestor înfricoşate 
Taine trebuie să fie cea care se dă lui Hristos însuşi (cum s-a 
spus mai sus), încît, după cum pentru El a spus Petru, în nu- 
mele tuturor apostolilor : Tu eşti Hristos, Fiul lui Dumnezeu 
celui viu 26 °, tot aşa să spunem şi noi, închinîndu-ne fiecare : 
Cred, Doamne, şi mărturisesc că Tu eşti cu adevărat Hristos, 
Fiul lui Dumnezeu celui viu, Care ai venit în lume să mîntu- 
ieşti pe cei păcătoşi, dintre care cel dintîi sînt eu. Tot astfel, 
Taina aceasta se aduce ca jertfă pentru toţi drept-credincioşii 
creştini, vii şi adormiţi, în nădejdea învierii în viaţa cea veş- 


256. P.G. 45 93—97. 

257. P.G. S4, 1136— 1153. 

258. In 6. 53 şi 56. 

259. I Cor. 1 1 , 23. 

260. Mt. 16 . 16. 

nică. Această jertfă nu va înceta pînă la Judecata din urmă. 
Roadele acestei Taine sînt acestea : întîi, aducerea aminte a 
patimilor fără prihană şi a morţii lui Hristos, după cum s-a 
spus : Căci de ci te ori veţi mlnca această pline şi veţi bea 
acest pahar , moartea Domnului vestiţi plnă ci nd va veni 261 . 
Al doilea folos pe care ni-1 aduce este că, prin această Taină, 
ne aduce ispăşire şi înseninare înaintea lui Dumnezeu, pen- 
tru păcatele noastre, fie ale celor vii, fie ale celor răposaţi. 
Pentru aceasta nici o sfîntă liturghie nu se săvîrşeşte fără să 
se facă într-însa rugăciuni şi cereri la Dumnezeu pentru pă- 
catele noastre. Al treilea cîştig este că acel creştin, care ia 
parte des la această jertfă şi se împărtăşeşte din această 
Taină, printr-însa se slobozeşte de orice ispită şi primejdie de 
la diavol. Fiindcă duşmanul sufletului nu îndrăzneşte să va- 
tăme pe cel ce ştie că-L are pe Hristos, locuind într-însul. Pre- 
gătirea pentru cuminecarea cu aceste înfricoşate Taine tre- 
buie să se facă după rînduiala Bisericii noastre ortodoxe, adică 
însoţită de mărturisire curată, de post şi de zdrobirea inimii, 
precum şi de împăcare desăvîrşită cu toţi, şi de altele aseme- 
nea cu acestea. 

ÎNTREBAREA CVIII 

Care este cea de a patra Taină ? 

RĂSPUNS 

Preoţia, care este de două feluri : una duhovnicească şi 
alta dobîndită prin Taină. La preoţia duhovnicească sînt păr- 
taşi toţi creştinii ortodocşi, după cum învaţă Petru Apostolul, 
cînd spune : Iar voi sinteţi seminţie aleasă , preoţie Împără- 
tească, neam sfint, popor agonisit 202 ; iar Ioan, în Apocalip- 
să : Ai fost Înjunghiat şi ai răscumpărat lui Dumnezeu , cu 
singeie Tău, oameni din toată seminţia şi limba şi poporul şi 
neamul, şi i-ai făcut Dumnezeului nostru împărăţie şi preoţi 203 . 


251. I Cor. 11, 26. 

262. I Pt. 2, 9. 

263. Apoc. 5, 9. 

Şi — potrivit cu o atare preoţie — se aduc şi prinoase de acest 
fel r cum slnt : rugăciuni, mulţumiri, chinuri aduse trupului, 
aducerea pe sine la mucenicie pentru Hristos, şi altele aseme- 
nea. îndemnînd la acestea, apostolul Petru spune : Şi voi În- 
şivă, ca pietre vii, z idiţi-vâ drept casă duhovnicească, preoţie 
sfintâ, ca să aduceţi jertfe duhovniceşti, bineplăcute iui Dum- 
nezeu, prin Iisus Hristos 26 *. Iar Pavel : Vă îndemn, deci, fra- 
ţilor, pentru îndurările iui Dumnezeu, să înfăţişaţi trupurile 
voastre ca pe o jertfă vie, sfîntâ, bineplâcută lui Dumnezeu, 
ca închinarea voastră cea duhovnicească 265 . 

ÎNTREBAREA CIX 

Cum se săvirşeşte preoţia cea după 
Taină ? 

RĂSPUNS 

Preoţia care este Taină s-a rînduit apostolilor de către 
Hristos şi, pînă azi, hirotonia se săvirşeşte prin punerea mîl- 
nilor lor, fiindcă episcopii urmează pe apostoli întru împărtă- 
şirea dumnezeieştilor Taine şi slujirea mîntuirii oamenilor, 
cum a spus Apostolul : Aşa să ne socotească pe noi fiecare 
om : ca slujitori ai lui Hristos şi ca iconomi ai Tainelor lui 
Dumnezeu 266 . în această iconomie două lucruri se cuprind: 
întîi, puterea şi dreptul de a dezlega păcatele oamenilor, 
fiindcă despre aceasta s-a spus : Oricîte veţi dezlega pe pă- 
mînt, vor fi dezlegate şi în cer 207 . In al doilea rlnd, dreptul şi 
puterea de a învăţa, care se tălmăceşte prin aceste cuvinte : 
Mergînd, învăţaţi toate neamurile, botezîndu-le în numele Ta- 
tălui şi al Fiului şi al Silntului Duh 20R . Aşadar, Hristos a trimis 
pe apostoli să propovăduiască, iar apostolii hirotonind pc alţii, 
i-au trimis pentru aceeaşi lucrare, cum urmează din cuvintele 
sfîntului Luca, atunci cînd spune : Atunci îşi puneau mîinile 

264. I Pt. 2, 5. 

26.5. Rom. 12, 1. 

266. I Cor. 4 , 1. 

267. Mt. 18, 18. 

268. Mt. 28, 19. 

peste ei r şi ei luau Duhul Sfint 269 . Tot aşa : Şi pe clnd slujeau 
Domnului (adică aduceau lui Dumnezeu jertfa cea fără de sîn- 
ge) şi posteau, Duhul Sfînt a zis : Osebiţi-mi pe Barnaba şi pe 
Saul, pentru lucrul la care i-am chemat. Atunci, postind şi ru- 
gîndu-se, şi-au pus mîinile peste ei şi i-au lăsat să plece 270 . 
Iar Pavel : Nu-ţi pune mîinile degrabă pe nimeni m . Aşadar, 
prin această hirotonie şi prin urmarea de la unul la altul, care 
niciodată nu s-a întrerupt, au puterea să înveţe dogmele cele 
mîntuitoare cei care au fost trimişi în acest scop, dar cei care 
nu au fost trimişi, nici aleşi pentru această lucrare, nu trebuie 
în nici un chip să se încumete, după cum s-a spus de către 
Pavel : Cum yor pr opovădui de nu vor fi trimişi ? 272 . 


ÎNTREBAREA CX 

Ce trebuie să se ia in seamă la a - 
ceastă Taină ? 

RĂSPUNS 


Trebuie să se cerceteze persoanele care vor să se ridice 
pînă la o asemenea Taină, dacă au trei însuşiri : întîi, un cu- 
get bun şi curat, {inîndu-se departe de acele păcate care îm- 
piedică preoţirea. Apoi să aibă şi ştiinţă şi înţelepciune, atît 
în iconomia dumnezeieştilor Taine, cît şi în zidirea sufletească 
a poporului de obşte, prin învăţăturile lor. Şi, în al treilea 
rînd, să aibă întregi toate mădularele lor, care le sînt de tre- 
buinţă pentru aceasta. 


ÎNTREBAREA cxi 

înainte de preot ie, miai sint şi alte 
trepte care se dau ? 

RĂSPUNS 

Preoţia cuprinde întru sine toate treptele, totuşi ele tre* 
buie date după rînduială, anume : citeţ, cîntăreţ, purtător de 

269. Fapte 8, 17. 

270. Fapte 13, 2—3. 

271. 1 Tim. 5, 22. 

272. Rom. 10, 15. 

luminări, ipodiacon, diacon, despre care se îndeletnicesc mai 
pe larg molitvenicele arhiereşti, numite Rînduieli. Acum ajun- 
ge să spunem doar, ca învăţătură a Mărturisirii Ortodoxe, că 
episcopul trebuie să arate celui sfinţit, pentru fiecare treaptă, 
lucrarea pe care i-o încredinţează, fie dumnezeiasca slujbă, fie 
citirea Evangheliei sau a Apostolului, fie să ducă vasele sfin- 
ţite, fie podoaba bisericii, fiindcă fiecare treaptă îşi are rostul 
său prin care se deosebeşte de alta, iar episcopul trebuie să 
o lămurească. 

ÎNTREBAREA CXII 

Care este a cincea Taină ? 

RĂSPUNS 

A cincea Taină este pocăinţa, care este o suferinţă a ini- 
mii pentru păcatele cu care a greşit omul. Pe acestea le osîn- 
deşte în faţa preotului, cu gîndul statornic că îşi va îndrepta, 
pe viitor, viaţa şi cu dorinţa să împlinească orice canon îi va 
da preotul, duhovnicul său. Această Taină are tărie şi îşi ca- 
pătă putere cînd dezlegarea de păcate se face de preot, potri- 
vit cu rînduiala şi datina Bisericii, aşa încît îndată ce credin- 
ciosul îşi dobîndeşte iertarea, în clipa aceea i se iartă de Dum- 
nezeu toate păcatele, prin mijlocirea preotului, după cuvîntul 
lui Hristos, care a spus : Luaţi Duh Sflnt, cărora veţi ierta pă- 
catele , le vor ii iertate şi cărora le veţi ţine, vor ii ţinute S7S . 

ÎNTREBAREA CXIII 

Ce trebuie să luăm în seamă la a - 
ceasta Taină ? 

RĂSPUNS 

Mai întîi trebuie să ţinem seama ca cel ce se pocăieşte să 
fie creştin, de credinţă ortodoxă şi sobornicească, fiindcă po- 
căinţa fără credinţa adevărată nu este pocăinţă şi nici nu e 
bine primită de Dumnezeu. In al doilea rînd, trebuie să cerce- 
tăm ca duhovnicul care primeşte gîndurile creştinilor ce se 
pocăiesc să fie ortodox, fiindcă ereticul şi cel ce s-a lepădat 


273. In 20, 23. 

de credinţă nu are nici o putere să dezlege păcatele. In al trei- 
lea rînd, e nevoie ca cel ce se pocăieşte să aibă inimă zdro- 
bită şi mîhnire pentru păcatele sale, cu care a supărat pe 
Dumnezeu sau a vătămat pe aproapele său. Pentru această 
zdrobire a inimii grăieşte David : Inima Infrlntă şi smerită 
Dumnezeu nu o va urgisi 274 . Acestei înfrîngeri a inimii trebuie 
să-i urmeze şi mărturisirea prin viu grai a tuturor păcatelor, 
în parte. Fiindcă duhovnicul nu poate dezlega nimic, dacă nu 
ştie cele ce trebuie să fie dezlegate şi ce canon trebuie să dea 
pentru ele. Această mărturisire este limpede arătată în Sfînta 
Scriptură, care scrie : Şi mulţi dintre cei ce crezuserd veneau 
ca să se mărturisească şi să spună faptele lor 275 . Iar, într-alt 
loc : Mărturisiţi-vă, deci, unul altuia păcatele şi vă rugaţi 
unul pentru altui, ca să vă vindecaţi 276 . Şi r iarăşi : Şi ieşeau 
la el tot ţinutul Iudeii şi toţi cei din Ierusalim şi se botezau de 
către el (de Ioan), in riul Iordan, mărturisindu-şi păcatele 277 . 
Această mărturisire trebuie să aibă însuşirile acestea : să fie 
smerită, cucernică, adevărată, nefăţarnică, osîndindu-se pe 
sine, cu obidă, cînd se săvîrşeşte. Iar a treia parte a pocăinţei, 
canonul şi pedeapsa, pe care le hotărăşte duhovnicul, cum ar 
fi : rugăciuni, milostenii, posturi, cercetarea sfintelor locuri, 
mătănii şi altele asemănătoare care se vor arăta potrivite, 
după socotinţa duhovnicului. Numai că acela care va pleca de 
la spovedanie trebuie să se gîndească la cele spuse de Psal- 
mist : Fereşte-te de rău şi fă bine 278 şi la ceea ce a grăit Mân- 
tuitorul nostru : lată că te-ai făcut sănătos. De acum să nu 
mai păcătuieşti, ca să nu-ţi fie ceva mai rău 279 . Deşi este cu 
neputinţă omului să se ferească cu totul de a păcătui, cu toate 
acestea, fiecare ortodox este ţinut — de la o spovedanie la 
alta — să-şi îndrepte cît poate viaţa, potrivit cu conştiinţa 
pe care o are. 

274. Ps. 50, 18. 

275. Fapte 19, 18. 

276. lac. 5, 16. 

277. Mc. 1, 5. 

278. Ps. 33, 13. 

279. Im. 5. 1'4. 




PARTEA INTIIA - DESPRE CREDINŢA 


103 


ÎNTREBAREA cxiv 

Care sînt foloasele acestei Taine ? 

RĂSPUNS 

Primul folos este că, după cum odată cu păcatul pierdem 
această nevinovăţie pe care am cîştigat-o la botez, tot astfel 
ne apropiem iarăşi de ea prin pocăinţă. Şi după cum, prin 
păcat, sîntem lipsiţi de harul dumnezeiesc, tot aşa, prin po- 
căinţă îl dobîndim din nou. Şi după cum, prin păcat, mergem 
către robia diavolului, tot aşa, prin pocăinţă ne dezbărăm de 
ea. Şi după cum, prin păcat, ruşinea şi teama intră în cugetul 
nostru, tot aşa, prin pocăinţă se întoarce în noi o pace şi o 
încredere asemenea celei ce au copiii In părinţii lor. 

ÎNTREBAREA CXV 

Care este a şasea Taină ? 

RĂSPUNS 

Cinstita nuntă, care se face mai întîi prin învoirea dintre 
bărbat şi femeie, fără vreo piedică oarecare. Această învoire 
nu este socotită drept o înţelegere pentru adevărata nunta 
decît atunci cînd ei înşişi mărturisesc unul celuilalt făgădu- 
inţa lor înaintea preotului şi cînd îşi vor da mîna, arătînd că 
va păstra unul faţă de celălalt credinţă, cinste, dragoste în 
căsnicie pe toată viaţa lor şi nu-1 va părăsi unul pe celălalt în 
vreo primejdie. Această învoire şi făgăduinţă a lor se întă- 
reşte, apoi, şi se binecuvîntează de preot şi se împlineşte ce 
stă scris: Cinstită să fie nunta întru toate şi patul nespurcat 280 . 

ÎNTREBAREA CXVI 

Care sînt roadele acestei Taine ? 

RĂSPUNS 

întîi că omul, odată cu nunta, se îndepărtează de la orice 
primejdie de curvie şi neînfrînare, fiindcă cinstita nuntă de 
aceea a fost orlnduită, ca să stingă pofta trupească, precum 


280. Evr. 13, 4. 


104 


MĂRTURISIREA DE CREDINŢA A BISERICII ORTODOXE 


grăieşte Pavel : Dar din cauza desfrlnării, fiecare să-şi aibă 
femeia sa şi fiecare femeie să-şi aibă bărbatul său 281 . In al 
doilea rînd f fiindcă se dă cinste facerii de copii, prin naştere 
cinstită. în al treilea rînd, cînd se întîmplă vreo boală sau altă 
primejdie, bărbatul se dăruieşte soţiei sale ca tovarăş credin- 
cios, şi soţia, bărbatului, pentru dragostea cea mare şi legă- 
tura de prietenie care se naşte între ei. Pentru aceasta Scrip- 
tura dă mărturie, cînd spune : De aceea va lăsa omul pe tatăl 
său şi pe mama sa şi se va uni cu femeia sa şi vor fi amîndoi 
un trup 282 . 

ÎNTREBAREA CXVII 

Care este a şaptea Taină a Bisericii ? 

RĂSPUNS 

Maslul, care este rînduit de Hristos, deoarece, cînd Şi-a 
trimis ucenicii Săi, cîte doi : ungeau cu untdelemn pe mulţi 
bolnavi şi-i vindecau 283 . Apoi, întreaga Biserică şi-a luat obi- 
ceiul să-l săvîrşească. Aceasta se vede din epistola sfîntului 
Iacov, care spune : Este cineva bolnav între voi ? Să cheme 
preoţii Bisericii şi să se roage pentru el, unglndu-I cu untde- 
lemn în numele Domnului . Şi rugăciunea credinţei va mîntui 
pe cel bolnav şi Domnul îl va ridica , şi de va fi făcut păcate 
se vor ierta iui 28i . 

ÎNTREBAREA CXVIII 

Ce trebuie să vedem în această 

Taină ? 

RĂSPUNS 

Intîi trebuie să luăm seama ca Taina aceasta să se săvîr- 
şească de preoţi, cu tot ceea ce însoţeşte taina, şi nu de alt- 
cineva. Apoi, untdelemnul să fie curat, fără de adaose. Iar bol- 
navul să fie ortodox şi de credinţă sobornicească, să-şi fi măr- 

281. I Cor. 7, 2. 

282. Fac. 1, 14. . 

283. Mc. 6, 13. 

284. Iac. 5, 14. 

turisit păcatele înaintea preotului, duhovnicul său. Şi, în al 
treilea rînd, în vremea ungerii, să se citească rugăciunea 
aceea în care se tălmăceşte puterea acestei Taine. 

ÎNTREBAREA CXIX 

Care slnt roadele acestei Taine ? 

RĂSPUNS 

Foloasele şi roadele care se nasc din această Taină, apos- 
tolul lacov le tălmăceşte zicînd : iertarea păcatelor, mîntu- 
irea sufletului, apoi sănătatea trupului. Şi chiar dacă lecuirea 
trupului nu se petrece întotdeauna, iertarea păcatelor sufle- 
tului urmează pururea pentru cel care s-a pocăit. 

ÎNTREBAREA CXX 

Care este al unsprezecelea articol al 

credinţei ? 

RĂSPUNS 
Aştept învierea morţilor. 

ÎNTREBAREA CXXI 

Ce învaţă acest articol al credinţei ?' 

RĂSPUNS 

învaţă învierea de netăgăduit a trupurilor omeneşti, atît 
a celor bune, cît şi a celor rele, care se va face după moarte, 
potrivit cu cuvîntul Domnului, Care spune că : Toţi cei din 
morminte vor auzi glasul Lui şi vor ieşi cei ce au făcut fapte 
bune , spre Învierea vieţii, iar cei ce au făcut cele rele, spre 
Învierea osîndirii 284 bis . Iar trupurile vor fi aceleaşi ca cele în 
care au vieţuit pe lumea aceasta, după cum spune Iov : Căci 
ştiu că cel ce mă va slobozi, pe pămint, dăinuieşte în veci. Se 
va Înălţa iarăşi pielea mea care trece, răbdătoare, prin aceste 
Încercări Fiindcă ele de la Dumnezeu mi s-au petrecut . De 
acestea îmi cfau seama in cugetul meu, pe ele o chiul meu şi 


280* In 5 , 28. 

nu alt careva le-a văzut şi toate au ajuns la capăt in lăuntrul 
meu 285 . Numai că trupul acesta, de care spunem că va fi ace- 
laşi, va fi atunci nestricăcios şi nemuritor la înviere, după 
ceea ce s-a spus de către Pavel : Nu toii vom muri , dar toţi ne 
vom schimba , deodată, intr-o clipeală de ochi, la trimbifa cea 
de apoi. Căci trîmbifa va suna şi morţii vor Învia nestricăcioşi, 
iar noi ne vom schimba. Căci trebuie ca acest trup stricăcios 
să se îmbrace in nestricăciune şi acest (trup) muritor să se Îm- 
brace in nemurire 2se . De asemenea, trebuie să ştim şi acest lu- 
cru, că fiecare suflet se va întoarce în însuşi trupul său şi a- 
tunci, împreună cu el, va lua desăvîrşită plată veşnică, potrivit 
cu faptele pe care le-a săvîrşit. Tot aşa, şi trupurile necredin- 
cioşilor vor fi nemuritoare, fiindcă vor primi pedeapsa pe veci. 

ÎNTREBAREA cxxii 

Ce Învaţă apoi acest articol al cre- 
dinţei ? 

RĂSPUNS 

învaţă că fiecare creştin să-şi amintească pururi de patru 
lucruri : moartea, Judecata din urmă, chinurile iadului şi îm- 
părăţia cea veşnică. 

ÎNTREBAREA cxxiii 

Ce folos are omul a ducindu-şi amin- 
te de aceste patru lucruri ? 

RĂSPUNS 

Foloseşte fiindcă se naşte într-însul cucernicia, păzirea 
de păcat, teamă de gheena cea din iad, dragoste pentru îm- 
părăţia cerească şi, cugetînd la acestea, trebuie să se pregă- 
tească de moarte. Aducîndu-şi aminte de ziua cea din urmă, 
să fie pregătit să dea socoteală de gîndurile, de vorbele şi de 
faptele lui. Amintindu-şi de iad, să aibă grijă să nu cadă într- 
însul ; aducîndu-şi aminte de împărăţia cerurilor, să se stră- 
duiască să o dobîndească. 

285. Iov 5. 2&— 29. 

286. I Cor. 5, 15. 

ÎNTREBAREA CXXIV 

Care este ai doisprezecelea articol 
al credinţei ? 

RĂSPUNS 

Şi viaţa veacului ce va să fie. 

ÎNTREBAREA CXXV 

Ce învaţă Sfînta Biserică la acest ar- 
ticol al credinţei ? 

RĂSPUNS 

Că, în veacul ce va să vină, va veni binecuvîntarea lui 
Dumnezeu peste aleşii Săi şi viaţa veşnică, cu bucurii şi plă- 
ceri duhovniceşti, care nicicînd nu vor avea sfîrşit, după cum 
dă mărturie Scriptura, cînd spune : Cele ce ochiul n-a văzut 
şi urechea n-a auzit şi la inima omului nu s-au suit, pe aces- 
tea le-a gătit Dumnezeu celor ce-L iubesc pe El 287 . Şi, în alt 
loc, grăieşte deopotrivă : Căci împărăţia lui Dumnezeu nu este 
mincare şi băutură, ci dreptate şi pace şi bucurie In Duhul 
Simt * 88 . 


ÎNTREBAREA CXXV1 

Oare numai sufletul, sau şi trupul 
împreună cu el, se va bucura de des- 
fătarea cea veşnică ? 

RĂSPUNS 

După cum sufletul împreună cu trupul au săvîrşit faptele 
bune pentru răsplata cea veşnică, tot aşa şi sufletul împreună 
cu trupul, şi nu despărţite, vor avea desfătare şi veselie. Pen- 
tru că nu va fi una bucuria sufletului şi alta a trupului, odată 
ce trupul va ajunge proslăvit, iar omul va fi alcătuit din suflet 
şi trup proslăvit. Atunci va fi asemenea îngerilor, după cum 
spune Scriptura : Căci la înviere nici nu se însoară, ruci nu se 

287. I Cor. 2 9. 

288. Rom. 14, 17. 

mărită , ci sînt ca îngerii lui Dumnezeu In cer m . Trapul va fi 
proslăvit, nemuritor, nestricăcios, fără trebuinţă de mîncare 
şi de băutură, asemenea duhului, potrivit cu Scriptura, care 
grăieşte : Morţii vor Învia nestricăcioşi, iar noi ne vom schim- 
ba. Căci trebuie ca acest trup stricăcios să se îmbrace în ne- 
stricăciune şi acest (trup) muritor să se îmbrace în nemu- 
rire 290 . Iar bucuria şi veselia nu vor fi altceva decît contem- 
plarea Fericitei Treimi şi o dănţuire duhovnicească împreună 
cu îngerii, cum spune Apostolul : Căci vedem acum ca prin 
oglindă, in ghicitură, iar atunci fată către faţă ; acum cunosc 
in parte, dar atunci voi cunoaşte pe deplin, precum am fost 
cunoscut şi eu 291 . Şi cu toate că Domnul a grăit către Moise : 
Că nu poate vedea omul fata Mea şi să trăiască 292 l dar a- 
ceasta se înţelege pentru starea dinainte de răscumpărare şi 
pentru trupul acesta stricăcios şi neproslăvit, şi pentru viaţa 
de acum. Dar după răscumpărare, în trup proslăvit, în viaţa 
viitoare şi veşnică, după ziua Judecăţii din urmă, ni se va 
dărui de către Dumnezeu lumină, cu care vom vedea lumina 
lui Dumnezeu, cum spune Psalmistul : Că la tine este izvorul 
vieţii, întru lumina Ta vom vedea lumină 29 *. Care, odată ce 
este privită, face să înceteze toată dorinţa de orice înţelep- 
ciune şi bunătate, fiindcă toate celelalte bunătăţi se cuprind 
în privirea binelui celui mai înalt, iar gustarea dintru aceasta 
este plinirea a toată desfătarea, potrivit cu acelaşi Psalmist, 
care spune : Sătura-mă-voi cînd se va arăta slava Ta ^ 4 . 


289. Mt. 22, 30. 

290. I Cor. 15, 53. 

291. I Cor. 13, 12 

292. leş. 33, 20. 

293. Ps. 35, 9. 

294. Ps. 16, 15. 

ÎNTREBAREA I 

Ce este nădejdea ? 

RĂSPUNS 

Nădejdea este o încredere adevărată în Dumnezeu, dată 
în inima omului prin însuflare şi iluminare de la Dumnezeu, 
ca să nu deznădăjduiască vreodată de harul lui Dumnezeu, 
atît pentru iertarea păcatelor, cît şi pentru oricare cerere, cînd 
se cere un lucru bun, fie dintre lucrurile vremelnice, fie din 
cele veşnice. Despre ea grăieşte astfel Apostolul : Nu lepădaţi 
dar încrederea voastră , care are mare răsplătire 1 . Şi, în alt 
loc : Căci prin nădejde ne-am mintuit ; dai nădejdea care se 
vede nu mai e nădejde. Cum ar nădăjdui cineva ceea ce vede ? 
Iar dacă nădăjduim ceea ce nu vedem, aşteptăm prin răb- 
dare 2 . 

1. Evi. 10, 35. 

2. Rom. 8, 24 — 25. 

ÎNTREBAREA II 

Cu ce se face nădejdea sigură şi 
fără greş pentru om ? 

RĂSPUNS 

Toată nădejdea noastră este Domnul nostru Iisus Hristos, 
după cum spune Apostolul : După porunca lui Dumnezeu , Mim 
tuitorul nostru , şi a lui Iisus Hristos , nădejdea noastră 3 . 
Fiindcă printr-Insul le primim pe toate, după cum ne învaţă 
însuşi Hristos, cînd spune : Şi orice veţi cere intru numele 
Meu , aceea voi iace, ca să fie slăvit Tatăl intru Fiul*. în 
aceasta înţelegem şi dumnezeiescul har, fiindcă prin Hristos 
ni s-a dat, după Sfînta Scriptură, care grăieşte : Pentru că Le- 
gea prin Moise s-a dat, iar harul şi adevărul, prin Iisus Hris- 
tos 5 şi pe acest har se întemeiază toată nădejdea noastră. încă 
şi în păzirea poruncilor lui Dumnezeu mare încredinţare 
avem, fiindcă Hristos a zis : Cel ce are poruncile Mele şi le 
păzeşte, acela este care Mă iubeşte ; iar cel ce Mă iubeşte pe 
Mine va fi iubit de Tatăl M cu şi-l voi iubi şi Eu şi Mă voi ară- 
ta lui 6 . încă şi prin cuminecarea cu înfricoşatele şi preacu- 
ratele Taine, adică trupul şi sîngele lui Hristos, prin care 
Domnul nostru rămîne în noi, nădejdea noastră se face pu- 
ternică. Pentru că El spune : Cel ce mănincă trupul Meu şi 
bea sîngele Meu rănxine intru Mine şi Eu intru el 7 . Şi, în sfîr- 
şit, prin rugăciunea neîncetată, cum ne învaţă Apostolul, cînd 
grăieşte : Este vreunul dintre voi in suferinţă ? Să se roage*, 
şi alt apostol spune : Dar voi, iubiţilor, zidiţi -vă pe voi înşivă, 
intru a voastră preasfintâ credinţă, rugindu-vă in Duhul Sfint. 
Păziţi-vă intru dragostea lui Dumnezeu şi aşteptaţi mila Dom- 
nului nostru Iisus Hristos , spre viaţă veşnică 9 . 

3. 1 Ti in. 1,1. 

4. In. 1*4, 13. 

5. In. 1, 17. 

6. In. 14. 21. 

7. In. 6, 57. 

8. Iac. 5, 13. 

9. Iuda 1, 20. 

ÎNTREBAREA iii 

Ce trebuie să avem în vedere ca să 
înţelegem această a doua parte a 
Mărturisirii Ortodoxe ? 

RĂSPUNS 

în această a doua parte a Mărturisirii Ortodoxe ni se pare 
potrivit să avem în vedere Rugăciunea domnească şi cele 
nouă Fericiri. Deoarece orice vrem. să cerem de la Dumnezeu, 
mai întîi trebuie să-L rugăm cu credinţă şi apoi cu nădejde, 
cum că negreşit ni le va da, după cum spune Apostolul : Cre- 
dincios este Cel care vă cheamă. Bl va şi îndeplini 10 . Deopo- 
trivă şi fericirile, prin nădejde le dobîndim, dacă vom urma 
căile cele bune, cu nădejdea că ne vom bucura de făgăduin- 
ţele Fericirilor. 

ÎNTREBAREA IV 

Ce este rugăciunea ? 

RĂSPUNS 

Rugăciunea este o cerere către Dumnezeu, izvorîtă din 
credinţă fierbinte, cu nădejdea că vom căpăta ceea ce am ce- 
rut, potrivit cu voia Lui. Rugăciunea este suire a minţii şi a 
voinţei noastre la Dumnezeu, prin care II slăvim pe Dumne- 
zeu, sau ll rugăm, sau îi mulţumim pentru binefacerile Sale 
faţă de noi. 

ÎNTREBAREA V 

Ce trebuie să iacă omul înainte de 
a -şi începe rugăciunea ? 

RĂSPUNS 

Trebuie să ştim că rugăciunile sînt de trei feluri. Cea din- 
ţii este cea prin care mulţumim lui Dumnezeu pentru binefa- 
cerile Sale, aşa cum a făcut vechiul Izrail pentru slobozirea 
din Egipt. Şi noi, deopotrivă, avem îndatorirea să mulţumim 

10. I Tes. 5, 24.- 

pururi pentru toate binefacerile lui Dumnezeu faţa de noi. Şi 
îndeosebi fiindcă ne-a slobozit de vrăjmaşul sufletului nostru ,* 
împreună cu Apostolul care spune : Rugaţi-vă neîncetat . Da/i 
mulţumire pentru toate, căci aceasta este voia lui Dumnezeu, 
întru Hristos Iisus, pentru voi n . Şi, într-altă parte : Mulţu- 
mesc totdeauna Dumnezeului meu pentru voi, pentru harul lui 
Dumnezeu, dat vouă în Hristos Iisus 12 . Iar, intr-alt loc : Mui- 
tumind cu bucurie Tatălui, Celui ce ne-a învrednicit pe noi să 
luăm parte la moştenirea sfinţilor, întru lumină. El ne-a scos 
de sub puterea întunericului şi ne-a strămutat în împărăţia 
Fiului iubirii Sale î:î . 

A doua rugăciune este aceea în care rugăm pe Dumnezeu 
să ierte păcatele noastre, aşa încît să ne izbăvească şi de pe- 
deapsă şi să reverse asupra noastră şi harul Lui cel sfînt, asu- 
pra sufletului şi asupra trupului. Această rugăciune o săvîrşim 
şi pentru noi şi pentru cei apropiaţi nouă, după cum spune 
Apostolul : De aceea şi noi, din ziua în care am auzit aceasta, 
nu încetăm să ne rugăm pentru voi şi să cerem să vă umpleţi 
■de cunoaşterea voii Lui, întru toată înţelepciunea şi pricepe- 
rea duhovnicească 14 . A treia rugăciune facem cînd binecuvîn- 
tăm, aducînd cîntări Domnului şi Dumnezeului nostru, pentru 
măreţia Lui cea neapropiată şi pentru slava cea veşnică, după 
cum grăieşte sfinţitul Psalmist : In toate zilele Te voi binecu- 
vînta şi voi lăuda numele Tău, în veac şi în veacul veacului. 
Mare este Domnul şi lăudat foarte şi măreţia Lui nu are sfîrşit. 
Neam şi neam vor lăuda lucrurile Tale şi puterea Ta o vor 
vesti 15 . Care rugăciune se cuprinde mai ales în marea doxoio- 
gie pe care o citim sau o cîntăm, în fiecare zi, în biserică. 

ÎNTREBAREA VI 

Ce mai este încă de trebuinţă la ru- 
găciune ? 

11. 1 Tes. 5, 17. 

12. I Cor. 1, 4. 

13. Col. 1. 12. 

14. Col. 1, 9. 

15. Ps. 144, 2. 

RĂSPUNS 

Trebuincioasă este pentru noi cuvenita pregătire, cînd 
vrem să ne facem rugăciunea, cu înţelepciune, adică, şi cu 
evlavie, după învăţătura Apostolului, cînd grăieşte : Ca, lepă- 
dînd fărădelegea şi poftele lumeşti, să trăim cu înţelepciune şi 
cu dreptate şi cucernicie in veacul de acum lfl , şi cu zdrobirea 
inimii, după cum, în altă parte, Apostolul ne învaţă, zicînd : 
Cuvintul lui Hristos să locuiască intru voi cu bogăţie . Invă - 
ţaţi-vă şi povăţuitf-vă între voi , cu toată înţelepciunea. Cin - 
taţi în inimile voastre lui Dumnezeu, mulţumi ndu-l în psalmi, 
în laude şi în cîntări duhovniceşti 17 . Trebuie, încă, să ne ru- 
găm, fără vreo mînie sau pizmă, după cum s-a spus : Iar de nu 
veţi ierta oamenilor greşelile lor, nici Tatăl vostru nu vă va 
ierta greşelile voastre 18 . Şi dacă cineva este mînios pe noi, 
mai întîi să-l rugăm şi să facem pace cu dînsul, potrivit cu 
Scriptura care spune : Deci, dacă îţi vei aduce darul tău la 
altar şi acolo îţi vei aduce aminte că fratele tău are ceva îm- 
potriva ta, lasă darul tău acolo , înaintea altarului, şi mergi în- 
tîi şi împacă-te cu fratele tău şi apoi, venind, adu darul tău ,9 . 
Rugîndu-ne, trebuie însă să alungăm, departe de noi, toate ce- 
lelalte griji pentru ca rugăciunea noastră să fie curată şi bine 
primită la Dumnezeu şi să nu se spună şi despre noi, ca despre 
făţarnici : Acest popor Mă cinsteşte cu buzele, dar inima lui 
este departe de Mine 20 şi nici să nu se gîndească despre noi 
[cuvîntul] psalmului care spune : Iar rugăciunea lui să se pre- 
facă în păcat 21 . 

16. Tit 2, 12. 

17. Col. 3, 16. 

18. Mt. 6, 15. 

19. Mt. 5 . 23. 

20. Mc. ? f 6. 

21. Ps. LOB, 6. 

ÎNTREBAREA VII 

Care este Rugăciunea domnească ? 

RĂSPUNS 

Tatăl nostru, Carele eşti în ceruri, slinţească-se nu- 
mele Tău, şi ce urinează. 

ÎNTREBAREA VIII 

tn clte părţi se împarte Rugăciunea 

aceasta domnească ? 

RĂSPUNS 

în început, în cereri şi în încheiere. 

ÎNTREBAREA IX 

Care este începutul ? 

RĂSPUNS 

Tatăl nostru, Carele eşti in ceruri. 

ÎNTREBAREA X 

Ce Înţeles are Începutul acesta ? 

RĂSPUNS 

Mai întîi ne învaţă cum că acela care vrea să roage pe 
Dumnezeu nu trebuie să vină înaintea Lui numai ca o făptură 
a Sa, ci şi ca fiu al Său după har. Fiindcă, dacă nu este fiu, 
nu poate să-I spună Tată. Iar harul acesta al înfierii, Iisus 
Hristos l-a da celor ce cred într-Insul, după cum grăieşte 
Scriptura : Şi celor cîţi l-au primit , care cred in numele Lui, 
le-a dat putere ca să se facă fii ai lui Dumnezeu 22 . Şi în altă 
parte : Şi pentru că sînteţi fii , a trimis Dumnezeu pe Duhul 
Fiului Său In inimile noastre, care strigă : Avva, Părinte ! 23 . 
Pentru aceasta îl şi numim Tată al nostru. în al doilea rînd, 
trebuie să fie fiu al Bisericii noastre, ortodoxe şi soborniceşti, 
pentru că cine nu recunoaşte Biserica drept maică a sa nu 

22. In. 1, 12. 

23. 'Gal. 4, 6. 

poate să- L recunoască pe Dumnezeu drept Tată al său, după 
cuvîntul care zice : Spune -1 Bisericii, iar de nu va asculta nici 
de Biserică, să-ţi fie ţie ca un păgîn şi vameş 24 . în al treilea 
rînd, nu se cade să aibă nici o îndoială că nu va căpăta lucrul 
pe care-1 cere, fiindcă îl roagă pe un Părinte iubitor şi îndu- 
rător, Părinte obştesc, al tuturor, după cum grăieşte Scriptura : 
Fiţi milostivi , precum şi Tatăl vostru este milostiv 25 . Acesta, 
nu numai că nu se împotriveşte să ne dea cele ce-I cerem, dar 
El ne arată şi în ce chip să-L rugăm, şi primeşte cu milostivire 
rugăciunile noastre, numai cît să se facă întru curăţie şi din 
adîncul inimii. Fiindcă El ştie ce vrea fiecare dintre noi să-L 
roage, după cum s-a spus : Că ştie Tatăl vostru de cele ce 
aveţi trebuinţă, mai înainte ca să cereţi voi de la El 26 . Şi, în 
altă parte : Deci, dacă voi, răi fiind, ştiţi să daţi daruri bune 
fiilor voştri, cu cit mai mult Tatăl vostru Cel din ceruri va da 
cele bune celor care cer de la El ? 27 . în al patrulea rînd, acest 
cuvînt înainte ne învaţă cum că Dumnezeu este Tatăl nostru 
al tuturor ,• în acest chip şi noi credincioşii trebuie să fim fraţi 
între noi şi să ne rugăm nu numai pentru noi, ci şi pentru fraţii 
noştri, unul pentru altul, după cum învaţă Scriptura, cînd 
spune : vă rugaţi unul pentru altul, ca să vă vindecaţi 28 — 
către Părintele nostru obştesc, adică, după cum El a spus : Şi 
Tată al vostru să nu numiţi pe pămint, că Tatăl vostru unul 
este, Cel din ceruri 20 . Pentru ca Acela, văzînd dragostea noas- 
tră frăţească .(pe care totdeauna o cere în Sfînta Evanghelie), 
şi ca un părinte se bucură de aceasta, şi, ca unul gata să-şi 
plece urechea, mai grabnic ne ascultă. în al cincilea rînd, 
prin cuvîntul acela care spune : în ceruri , ne tîlcuieşte să ne 
înălţăm mintea noastră şi întreg cugetul nostru, de la cele pă- 
mînteşti şi pieritoare, la cer şi la cele nepieritoare, în timpul 
cînd ne rugăm. Iar Dumnezeu şi Tatăl nostru nu se află numai 

24. Mt. 18, L7. 

25. Lc. 6. 36. 

26. Mt. 6, 8 

27. Mt. 1, 1 1. 

28. Iac. 5. 16. 

29. Mt. 23, 9. 

în ceruri, ci este de faţă pretutindeni şi pe toate le împlineşte. 
Dar fiindcă harul Său şi mulţimea bunătăţilor Sale strălucesc 
mai cu seamă în cer, pentru aceasta cerul se cheamă Scaunul 
Său, cum zice proorocul că : In cer a gătit Scaunul Său 30 şi, în 
alt loc : Domnul In cer a gătit Scaunul Său şi Împărăţia Lui 
peste toţi stăpîneşte 31 . 

ÎNTREBAREA XI 

In a doua parte a acestei Rugăciuni 
domneşti, cite cereri se cuprind ? 

RĂSPUNS 

Şapte sînt cele cerute. 

ÎNTREBAREA XII 

Care este cea dinţii cerere din Rugă- 
ciunea domnească ? 

RĂSPUNS 

Sflnţească-se numele Tău. 

ÎNTREBAREA XIII 

Ce cuprinde intr-insa această ce- 
rere ? 

RĂSPUNS 

Mai întîi cuprinde aceasta : cum să cerem de la Domnul 
şi Dumnezeul nostru să ne dea viaţă cucernică, împodobită cu 
virtuţi şi fapte bune, de la care oamenii să se îndemne să slă- 
vească numele lui Dumnezeu, pentru cucernicia vieţii noastre, 
după cum s-a spus : Aşa să lumineze lumina voastră Înaintea 
oamenilor, aşa Incit să vadă faptele voastre cele bune şi să 
slăvească pe Tatăl vostru Cel din ceruri 32 . In al doilea rînd, 
cuvîntul acesta cere nu numai ca viaţa noastră să fie spre 
slava lui Dumnezeu, ci şi ca toţi cei ce nu cred, nici nu cunosc 


30. Ps. 10, 4. 

31. Ps. 102, 19. 

32. Mt. 5, 16. 

pe Dumnezeul cel adevărat, să se întoarcă şi să-L cunoască, 
aşa încît, într-înşii şi printr-înşii, să se slăvească numele lui 
Dumnezeu. încă ne rugăm Domnului şi Dumnezeului nostru 
pentru aceia care poartă numele creştinătăţii adevărate, dar 
duc o viaţă rea şi desfrînată, de pe urma căreia se defăimează 
credinţa şi Dumnezeul nostru. Pentru aceştia spune Apostolul: 
Avînd jnfăp'şarea adevăratei credinţe , dar făgăduind puterea 
ei 33 ; şi, în altă parte : Căci numele lui Dumnezeu , din pricina 
voastră este hulit intre neamuri 34 . Unora ca aceştia această 
parte a rugăciunii le cere să se căiască şi să înceteze cu viaţa 
neruşinată, trăind în cucernicie şi cumpătare de-acum încolo, 
ca, în acest chip, numele lui Dumnezeu să se poată sfinţi. Pe 
lîngă acestea, trebuie să ştim că numele lui Dumnezeu este 
sfînt prin sine însuşi, dar se spune că In noi şi de către noi se 
sfinţeşte, cînd noi ne sfinţim pe noi înşine cu o viată cucer- 
nică şi îmbunătăţită, întru slava numelui Său. 

ÎNTREBAREA XIV 

Care este a doua cerere ? 

RĂSPUNS 

Vie împărăţia Ta. 

ÎNTREBAREA XV 

Ce se cuprinde în această a doua 
cerere ? 

RĂSPUNS 

Ne rugăm iui Dumnezeu ca El, cu harul şi dreptatea Sa 
şi cu îndurarea Sa, să împărătească în noi toti, şi mai cu 
seamă în inima noastră, iar nu păcatul, după cum stă scris : 
Deci să nu împărătească păcatul în trupul vostru cel muritor, 
ca să vă supuneţi poftelor lui 35 . în al doilea rînd, această ce- 
rere arată că omul, aflîndu-se în harul lui Dumnezeu şi sim- 


33. II Tim. 3, 5. 

34. Rom. 2, 24. 

35. Rom. 6, 12. 

ţind bucuria cerească, dispreţuieşte lumea şi va dori să dobîn- 
dească împărăţia lui Dumnezeu, după cum spunea Apostolul : 
Doresc să mă despart de trup şi să fiu împreună cu Hristos 36 . 
în al treilea rînd, că ne rugăm lui Dumnezeu să grăbească a 
doua venire a Sa, în care Fiul omului va veni întru slava Sa 37 
şi va fi învierea morţilor şi Judecata de apoi, prin care să se 
poată înlătura împărăţia lumii acesteia şi vrăjmaşul sufletelor 
noastre şi să vină împărăţia cerurilor, ca Dumnezeu să fie 
toate în toţi S8 , cum spune Apostolul. 

ÎNTREBAREA XVI 

Care este a treia cerere ? 

RĂSPUNS 

Facă-se voia Ta, precum în cer şi pe pămînt. 

ÎNTREBAREA XVII 

Ce cuprinde Intr-însa această a treia 
cerere ? 

RĂSPUNS 

Mai întîi, ne rugăm lui Dumnezeu să nu îngăduie să ne 
petrecem viaţa în lumea aceasta după voinţa noastră, ci să 
fim cîrmuiţi după cum este voia şi plăcerea Sa. Ne rugăm apoi 
să nu se facă din partea noastră şi nici a celorlalţi oameni 
vreo înfruntare sau vreo împotrivire faţă de voia Sa. Şi, după 
cum îngerii în ceruri se supun în toate, fără să cîrtească, vo- 
inţei lui Dumnezeu, tot astfel şi oamenii, toţi, să se supună 
lui Dumnezeu, pe pămînt, fără mîhnire şi cu toată recunoştin- 
ţa. în al treilea rînd, arătăm cu această cerere a noastră că nu 
se poate ivi pentru noi, aleşii lui Dumnezeu, nici o întîmplare, 
atît în vi aţa > cucernică pe care trebuie să o ducem, cît şi în 
ispitele şi prigoanele vrăjmaşului, fără îngăduirea şi voinţa 
iui* Dumnezeu, fiindcă Domnul Se îngrijeşte nu numai de noi* 

30. Fii. I. 23. 

37. Mi. 25, 31. 

38. I Cor. î 5, 28. 

dar şi de firele de pâr din capul nostru, după cum grăieşte 
Scriptura: Ci şi perii capului vostru, toţi sînt număraţi 39 şi r 
în alt ioc : Şi păr din capul vostru nu va pieri i0 . 

ÎNTREBAREA XVIII 

Care este a patra cerere ? 

RĂSPUNS 

Pîinea noastră cea de toate zilele dă-ne-o nouă 
astăzi. 

ÎNTREBAREA XIX 

Ce cuprinde intr-însa această ce- 
rere ? 

RĂSPUNS 

Mai întii, este vorba de hrana cea mai presus de fire a 
sufletului nostru, care este cuvîntul lui Dumnezeu, despre care 
Scriptura spune : Nu numai cu pîine va trăi omul, ci cu tot 
cuvîntul care iese din gura lui Dumnezeu 41 . Ne rugăm, aşadar, 
să ne ferească Dumnezeu să înfometăm după cuvîntul Său cel 
sfînt, adică după învăţătura lui Hristos. Fără de care omul cel 
dinlăuntru moare, ca lovit de foamete şi de lipsă. Aci trebuie 
să ne amintim de moartea sufletului, care se abate mai ales 
■asupra celor ce nu vor să asculte de cuvîntul Domnului şi de 
învăţături, şi care dau o pildă rea. In al doilea rînd, cuprinde 
în sine cealaltă hrană a sufletului, adică împărtăşania cu 
trupul şi sîngele lui Hristos. Fiindcă astfel grăieşte Hristos cu 
nrivire la aceasta : Trupul Meu este adevărată mîncare şi sîn- 
gele Meu, adevărată băutură. Cel ce mănincă trupul Meu şi 
bea sîngele Meu rămlne intru Mine şi Eu întru ei 42 . Ca să ne 
împărtăşim deci, cu vrednicie, din hrana aceasta, ne rugăm — 
în această parte — ca El să ne-o dea, cu harul, adică, şi cu iu- 
birea Sa de oameni. Şi cînd vom fi părtaşi acestor două hrane, 

39. Lc. 32. ?. 

40. Lc. 21, 18. 

41. Mt. 4 r 4. 

42. In. C, 55 — 5*5. 

atunci vom avea in lăuntrul nostru împărăţia cerurilor. Apoi 
şi celelalte lucruri vremelnice şi stricăcioase de care are tre- 
buinţă alcătuirea noastră ni se vor da de către Dumnezeu, ca 
adaose, după cum stă scris : Căutaţi mai intii Împărăţia lui' 
Dumnezeu şi dreptatea Lui şi toate acestea se vor adăuga 
vouă 43 . în al treilea rînd, în această rugăciune, la cuvîntul 
care zice plinea, se cuprind toate cîte sînt trebuincioase ca să 
ne păstrăm viata în această lume, atît cele care privesc hrana, 
cît şi celelalte de care avem nevoie ca să trăim. La aceasta, 
fiecare trebuie să ia aminte să ceară cele ce sînt spre îndes- 
tulare şi îndreptăţite şi nu pe cele de prisos şi pentru desfă- 
tare, care ţin de risipă şi dau naştere la păcat. Pentru acestea 
spune Pavel : Să umblăm cuviincios , ca ziua ; nu in ospeţe şi 
in hefii, nu In desfrinări şi in fapte de ruşine 44 , iar în altă 
parte : Ci avind hrană şi Îmbrăcăminte, cu aceasta vom ii În- 
destulaţi 45 . Iar cuvîntul astăzi înseamnă veacul cel de acum, 
cîtă vreme trăim în lumea aceasta, fiindcă în veacul viitor ne 
vom bucura de însăşi arătarea şi vederea lui Dumnezeu şi de 
desfătarea de pe urma acesteia. 

ÎNTREBAREA XX 

Care este a cincca cerere ? 

RĂSPUNS 

Şi ne iartă nouă greşelile noastre, precum şi noi ier- 
tăm greşiţilor noştri. 

ÎNTREBAREA XXI 

Ce cuprinde această a cincea ce- 
rere ? 

RĂSPUNS 

Mai întîi, această cerere cuprinde într-însa aceea că, prin 
ea, ne rugăm lui Dumnezeu să ne dea iertare pentru păcatele 

43. Mt. 6, 33. 

44. Rom. 13, 13. 

45. I Tim. G, 8. 




PARTEA A DOUA - DESPRE NĂDEJDE 


121 


noastre, mai ales pentru acelea pe care le-am săvîrşit după 
sfîntul botez, fie că ele sînt de moarte, fie că nu, şi prin care 
am supărat pe Dumnezeu sau pe aproapele, fie cu gîndul sau 
cu hotărîrea de a păcătui, fie cu cuvîntul sau şi cu fapta. în 
al doilea rînd, prin cererea aceasta, în care spunem : iartă-n& 
nouă, precum şi noi iertăm greşifilor noştri, ne îndatorăm noi 
înşine să iertăm pe duşmanii noştri. Aşadar, cin-e nu iartă 
aproapelui său, pentru lucrul cu care l-a vătămat, unul ca 
acesta în zadar face rugăciunea •aoeasfta, fiindcă n/u i se iartă 
păcatele ? mai vîrtos, rugăciunea lui se preface în păcat, 
după cuvîntul care spune : Iar rugăciunea lui să se prefacă in 
păcat 4C , şi aceasta pe bună dreptate, fiindcă dacă şi noi nu 
vroim să iertăm fraţilor noştri cele mai mărunte greşeli pe 
care le-au săvîrşit spre mînia noastră, cum atunci păcatele 
noastre însele, neasemuit mai mari, pe care le-am săvîrşit 
faţă de Dumnezeu, să ni le ierte Acela pe Care, în fiecare 
zi şi ceas, şi în fiecare clipă îl supărăm ? 

ÎNTREBAREA XXII 

Care este a şasea cerere ? 

RĂSPUNS 

Şi nu ne duce pe noi întru ispită. 

ÎNTREBAREA XXIII 

Ce se cuprinde in această cerere ? 

RĂSPUNS 

Mai întîi, ÎI rugăm pe Dumnezeu să fim feriţi de ţoale 
ispitele. Şi dacă nu se poate altEel, ca măcar de acele ispite 
care întrec puterile noastre să ne ferească harul Său. Dintre 
acestea, unele vin de la lume, de la diavol, de la trup şi ne 
împing sa păcătuim ; altele, de la tiranii care poartă război 
cu Biserica lui Dumnezeu, cu învăţături mincinoase, cu lin- 
guşiri, cu vorbe înşelătoare, cu minuni mincinoase, cu făgă- 


40. Ps. 108, 7. 

duinţe de bani şi slavă, şi, în sfîrşit, cu silnicii, necazuri şi ne- 
voi, cu popreli şi hrăpiri ale avutului, cu necinstiri, pe care 
— toate 7 — le încercăm în zilele noastre. încă ne mai rugăm 
lui Dumnezeu, în această cerere, ca, dacă se întîmpiă să su- 
ferim şi mucenie pentru numele Său sfînt, şi pentru sflnta 
Biserică, mireasa Lui, şi pentru adevărul Evangheliei Sale, să 
ne dea putere — cu harul Său — să putem îndura, cu tărie 
şi bărbăţie, pînă la capăt, suferinţele pe care ni le vor prici- 
nui şi să ne bucurăm în ceruri de cununa muceniei şi să nu 
îngăduie să suferim ceva care întrece puterile noastre. 

ÎNTREBAREA XXIV 

Care este a şaptea cerere ? 

RĂSPUNS 

Ci ne izbăveşte de cel rău. 

ÎNTREBAREA XXV 

Ce lucruri se cuprind in această ce- 
rere ? 

RĂSPUNS 

Mai întîi, ne rugăm să ne păzească Dumnezeu de tot răul, 
adică de păcat şi de toată răutatea care aţâţă mînia lui Dum- 
nezeu spre răzbunare. în al doilea rînd, ne rugăm să ne dea 
har, ca să putem scăpa de puterea mîniei Lui. Ca să nu ne 
mustre cu minia Sa, nici să ne certe cu urgia Sa 47 , ci să Întâm- 
pinăm faţa Lui întru mărturisire şi în psalmi să-I strigăm 
Lui 48 . în această cerere trebuie să înţelegem că ne rugăm să 
fim feriţi de orice altă răutate pe care omul cu greutate o 
suferă, cum ar fi foame, ciumă, război, foc şi altele asemenea. 
Pe acestea toate, rugăm iubirea Sa de oameni să le îndepăr- 
teze de la noi. Pe lingă aceasta, încă mai cerem ca, la vremea 
morţii noastre, să alunge de la noi toată ispita vrăjmaşului 
faţă de sufletul nostru şi să ne dea har să ne sfîrşim viaţa în 


47. Ps. 6, 1. 

48. Ps. 94, 2 

cucernicie şi fără sminteală, sub acoperămîntul harului Său 
şi sub călăuzirea îngerului care ne păzeşte, fiindcă fericit 
este acela care moare în acest chip. De aceea toţi trebuie să 
rugăm fierbinte pe Dumnezeu să ne slobozească ia vremea 
morţii noastre din toate ispitele şi înrîuririle diavolului. Şi r 
în sfîrşit, prin rugăciunea aceasta ne rugăm să ne izbăvim de 
pedeapsa veşnică a iadului şi de diavolul cel viclean. 

ÎNTREBAREA XXVI 

Care este a treia parte a Rugăciunii 
acesteia domneşti ? 

RĂSPUNS 

Această încheiere : că a Ta este împărăţia şi puterea 
şi slava, in veci, amin. 

ÎNTREBAREA XXVII 

Ce se cuprinde în această înche- 
iere ? 

RĂSPUNS 

încheierea aceasta are două părţi ? cea dinţii glăsuieşte 
la fel cu începutul, deoarece, ca şi începutul, ne încredinţea- 
ză că vom dobîndi cele ce vom cere, după cuviinţă, de la 
Dumnezeu, pentru că le cerem de la Părintele nostru. Aşa ne 
învaţă şi încheierea, că vom dobîndi toate pentru cîte ne-am 
rugat, fiindcă întreaga lume este a însuşi Tatălui nostru : El 
o împărăteşte şi toată făptura I se supune. A Lui este pute- 
rea şi slava, faţă de care nimic nu poate să se împotrivească, 
nici în cer, nici pe pămînt. Are, apoi, puterea să facă toate 
cîte L-am rugat, cu credinţă şi nădejde, şi nu pentru alta, ci 
numai pentru slava cea veşnică a sfînt numelui Său. Aceasta 
se află în acea parte care spune : şi slava , in veci. A doua 
parte a încheierii se află în cuvîntul care se zice : amin. Şi 
prin aceasta ne rugăm ca toate să se facă după cum ne-am 
rugat, fiindcă ne-am rugat cu credinţă şi nădejde, după voinţa 
Sa, precum spune Apostolul : Aceasta este încrederea pe care 

o avem către El, că, dacă cerem ceva după voinţa Lui , El ne 
ascultă. Şi dacă ştim că El ascultă ceea ce ti cerem, ştim că 
dobindim cererile pe care I le-am făcut 49 . 

ÎNTREBAREA XXVIII 

încheierea aceasta se leagă de Ru- 
găciunea domnească ? 

RĂSPUNS 

însuşi Hristos, sfîrşind rugăciunea pe care ne-a învăţat, 
a spus cuvintele acestea, după cum se arată la Matei 50 . încă. 
şi înţelesul încheierii arată cum că aceste cuvinte nu sînt de- 
loc potrivnice Rugăciunii domneşti. Mai degrabă, printr-însele, 
rugăciunea se face mai încredinţată, fiindcă ne rugăm la 
Acela a Cărui putere se întinde peste toată lumea şi toate I 
se supun. Dar dacă mirenii nu rostesc aceste cuvinte, aceasta 
nu strică nimic ; fiindcă — pentru a da mai mare putere ru- 
găciunii acesteia, la vremea cînd rugăciunile se fac în mijlo- 
cul poporenilor, dar şi altminteri, cînd este de faţă un preot, 
— acela le rosteşte, cu toate că, dacă lipseşte preotul, n-ar 
greşi nici mireanul dacă le-ar rosti, pentru sine, ca şi restul 
Evangheliei. De aceea, nu trebuie să se despartă niciodată, 
aceste cuvinte de Rugăciunea domnească, pentru că însăşi 
dreapta socoteală arată că numai pentru întărire, după porun- 
ca Bisericii, le rosteşte preotul, cînd rugăciunile se fac în 
faţa poporenilor. 

ÎNTREBAREA XXIX 

Deoarece Fericirile se leagă de nă- 
dejde, întreb ci te sînt ? 

RĂSPUNS 

Fericirile, pe care Hristos, Domnul nostru, le-a arătat îm 
Evanghelie, sînt nouă, ceea ce sfinţitul Hrisostom tălmăceşte 
în aceste cuvinte : Moise a dat zece porunci, iar Iisus Dom - 


49. I In 5 . 14. 

50. Vezi Mt. 6, 13. 

nul lui Moise, nouă Fericiri. Iar mai jos : Legea a dat zece 
, porunci , iar lisus, nouă Fericiri, pregătind cununa prin de trei 
■ori trei. 

ÎNTREBAREA XXX 

Care este prima Fericire ? 

RĂSPUNS 

Fericiţi cei săraci cu duhul, fiindcă a lor este împă- 
răţia cerurilor. 

ÎNTREBAREA XXXI 

Ce Învăţătura cuprinde in sine întîia 

Fericire ? 

RĂSPUNS 

învaţă despre bogăţiile şi bunurile lumii, care, dacă se 
strîng din belşug la cineva, din harul lui Dumnezeu, acela tre- 
buie să le folosească astfel, ca şi cum n-ar fi adevăratul lor 
stăpîn, ci un iconom al lor, nici să se îndrepte către ele cu o 
poftă prea mare a inimii, după cum spune sfinţitul Psalmist : 
Bogăţia , de ar curge, nu vă lipiţi inima de ea 51 . Mai ales, potri- 
vit cu vechea desăvîrşire a creştinilor, nu trebuie să avem 
nici un lucru numai al nostru, ci toate să fie îndeobşte, cum au 
făcut cei dintîi creştini, pentru care Sflnta Scriptură mărtu- 
riseşte în acest chip : Iar inima şi sufletul mulţimii celor ce au 
crezut erau una şi nici unul nu zicea că este al său ceva din 
averea sa, ci toate ie erau de obşte 52 iar mai jos : fiindcă toţi 
‘Ci(i aveau ţarini sau case le vindeau şi aduceau preţul celor 
vîndute şi-l puneau la picioarele apostolilor şi se împărţea 
fiecăruia după cum avea cineva trebuinţă 55 ; şi iarăşi : Iar 
toţi cei ce credeau erau laolaltă şi aveau toate de obşte 54 
Această virtute se cheamă sărăcie în duh. Se cere, totuşi, ca 

51. Ps. 61, 10. 

52. Fapte 4, 32. 

53. Fapte 4, 34—35. 

54. Fapte 2. 44. 

fiecare din obşte să aibă îndestulare cît priveşte hrana şi îm- 
brăcămintea sa, cu cinste şi toţi deopotrivă, fără nimic de 
prisos şi fără podoabe zadarnice după dreapta socotinţă. In 
această virtute locul dintîi îl ţin sihaştrii şi călugării, care nu 
trebuie să se îngrijească nici de hrană îndeajuns, nici de veş- 
mintele lor, ci, ca să aibă mai mare răsplată în ceruri, trebuie 
să rabde pentru tot ce le lipseşte dintr-acestea, avînd în faţa 
ochilor cuvintele : Pirxă în ceasul de acum flăminzim şi înse- 
tăm ; sîntem goi şi sîntem pălmuiţi şi pribegim. $i ne ostenim 
hicrînd cu mîinile noastre. Ocăriţi fiind, binecuvântăm. Prigo- 
niţi fiind, râbdăm. Huliţi fiind, ne rugăm. Am ajuns ca guno- 
iul lumii, ca măturătura tuturor, pină astăzi 55 . Pentru o aseme- 
nea răbdare, deci, rînduieşte Hristos împărăţia Lui cea ce- 
rească. Nu rămîn însă în afara vieţii celei veşnice şi a mîntui- 
rii aceia care au, cu îndreptăţire, bunuri şi avuţii, dacă le şi 
folosesc după dreptate, cheltuind, adică, pentru nevoile bise- 
ricii, pentru milostenii la săraci, la pribegi, la bolnavi şi la 
ceilalţi oameni în lipsuri, după cum a făcut Zaheu, grăind 
înaintea lui Hristos cuvintele acestea : lata, jumătate din ave- 
rea mea, Doamne, o dau săracilor şi, dacă am năpăstuit pe 
cineva cu ceva, întorc împătrit™. Dar cei care, din lăcomie şi 
risipă, ajung la sărăcie neagră, să nu tragă nădejde la vreo 
plată, de la Dumnezeu, pentru această sărăcie. Mai degrabă 
să se pocăiască pentru risipirea bunurilor lor şi pentru gospo- 
dăria lor nechibzuită. Cu toate acestea, nici ei nu trebuie să 
fie lipsiţi de milostivirea drept-credincioşilor şi, dacă se în- 
torc la starea facerii de bine, nu se vor lipsi de plata lor. 

ÎNTREBAREA XXXII 

Care este a doua Fericire ? 

RĂSPUNS 

Fericiţi cei ce plîng, că aceia se vor mîngîia. 

55. I Cor. 4, 1 1 

56. Lc. 19, 8. 

ÎNTREBAREA XXXIII 

Ce Învaţă această Fericire ? 

RĂSPUNS 

Fericirea aceasta învaţă, mai întîi, că fericiţi sînt acei. 
oameni drept-credincioşi care, în tot timpul vieţii lor, suferă 
în inima lor şi se tînguiesc pentru păcatele lor trecute, cu 
care au mîniat pe Dumnezeu şi pe aproapele lor, după cuvin- 
tele prooroc ului, care spune : Vor veni fiii lui Izrael şi îm- 
preună cu ei vor merge şi fiii lui luda şi, phnglnd, vor căuta 
pe Dom nul -Dumnezeul lor 67 . De Fericirea aceasta nu se în- 
vrednicesc cei ce plîng pentru patimi lumeşti şi pămînteşti, 
precum cei osîndiţi, care nu-şi plîng păcatele, ci mai degrabă 
se tem d? pedepsele pe care trebuie să le sufere pentru rău- 
tăţile lor. Sau aceia care pierd vreun lucru stricăcios şi vre- 
melnic şi cei la fel cu dinşii. în al doilea rînd, această Feri- 
cire învaţă că fericiţi sînt acei oameni care îmbunează şi în- 
seninează pe Dumnezeu, cu zdrobirea inimii şi cu lacramile 
lor care se varsă pentru păcatele aproapelui lor, rugind pe 
Dumnezeu să le dea pocăinţă, de pildă să-i întoarcă pe ere- 
tici la Biserică, pe cei ce trăiesc fără rînduială să-i îndrume ca 
să-şi îndrepte viaţa. în al treilea rînd, această Fericire învaţă 
că fericiţi sînt aceia care suferă necazuri de la căpeteniile 
lumii şi de la cei mai puternici, fiindcă sînt lipsiţi, pe nedrept 
şi fără pricină, de bunurile lor. Iar cînd se află în această sta- 
re nu trebuie să dorească răzbunare, ci rugîndu-se, cu amă- 
răciunea din inima lor şi cu jale, să-L îmblînzească pe Dum- 
nezeu, punîndu-şi toată nădejdea şi încrederea lor în îndu- 
rarea lui Dumnezeu, pe care o şi dobîndesc cu mîngîiere, 
fiind intr-adevăr drept-credincioşi şi primind harul dumne- 
zeiesc. în această Fericire se mai cuprind acei care suferă ne- 
cazuri pentru dreapta lor credinţă şi pentru sfînta Biserică,, 
precum sini toţi mucenicii şi cel asemenea lor. 

57. Ier. 50, 4. 

ÎNTREBAREA XXXIV 

Care este a treia Fericire ? 

RĂSPUNS 

Fericiţi cei blînzi, căci aceştia vor moşteni pămîntul. 

ÎNTREBAREA XXXV 

Ce învaţă această Fericire ? 

RĂSPUNS 

Fericirea aceasta învaţă, mai întîi, virtutea biîndeţii şi a 
•cumpătării, ca şi a ascultării pe care să o dăm lui Dumnezeu, 
Bisericii lui Hristos, mai marilor noştri, cu voie slobodă şi cu 
căldură, fără vreo zăbavă, luînd de pildă pe Iisus Hristos cel 
blînd, Domnul nostru. Şi dacă ne supunem mai marilor noştri, 
să socotim că dăm ascultare însuşi lui Hristos, iar cinstea şi 
plecăciunea pe care o dăm celor mai bătrîni ai noştri, lui Hris- 
tos însuşi I le purtăm. în al doilea rînd, Fericirea aceasta în- 
vaţă că acei oameni sînt fericiţi, care nu supără pe nimeni, 
nu se ating de cinstea cuiva, nu ocărăsc, nu ponegresc, nici 
nu bîrfesc, ci se păstrează pe sine foarte smeriţi, osîndindu-şi 
mereu purtarea şi spunînd că faptele lor sînt mărunte şi ne- 
vrednice, ba chiar vrednice de dispreţ. Cei care au însă da- 
toria să-i povăţuiască pe alţii, dacă şi grăiesc din căldura 
inimii lor, vreun cuvînt aspru către cel ce a greşit, nu spre 
ocară sau din nebăgare de seamă, ci spre întărirea aproape- 
lui în cele duhovniceşti, unii ca aceştia nu se lipsesc de la 
fericire, ci mai vîrtos îşi împlinesc datoria lor, după învăţă- 
tura Apostolului, care spune : Fraţilor , chiar de va cădea un 
om în vreo greşeală, voi cei duhovniceşti î ndrepta\i-l pe unul 
ca acesta cu duhul blîndetii , luînd seama la tine însuti, ca să 
nu cazi şi tu în ispită 58 . Şi dacă cineva ar spune că este cu 
neputinţă ca un om să se stăpînească în mînia sa, atunci tre- 
buie să-şi îndrepte urgia şi aprinderea nu împotriva aproa- 
pelui său, ci împotriva diavolului care aţîţă voinţa omului 
şi-l împinge să făptuiască tot răul. Cei care au acest dar moş- 


58. Gal. 6, 1. 

tenesc pămîntul făgăduinţei, bucurîndu-se in viaţa aceasta de 
binefaceri din belşug de la Dumnezeu, iar în cea viitoare, aş- 
teptând să guste din bucuria veşnică şi din bunătăţile Dom- 
nului, după cum grăieşte Scriptura : Cred că voi vedea buna - 
tă(ile Domnului, in pămîntul celor vii 5îî . 

ÎNTREBAREA XXXVI 

Care este q patra Fericire ? 

RĂSPUNS 

Fericiţi cei ce flămînzesc şi însetează de dreptate, că 
aceia se vor sătura. 

ÎNTREBAREA XXXVII 

Ce înva(ă Fericirea aceasta ? 

RĂSPUNS 

Cum că acei oameni sînt fericiţi care, dat fiind că sînt 
nedreptăţiţi, nu-şi pot găsi dreptatea lor, fie pentru umilinţa 
lor, fie pentru sărăcie sau neîndemînare, fie pentru că sînt 
pribegi, sau din pricina puterii protivnicului lor, sau din altă 
pricină nedreaptă. Şi aci trebuie să ia seama în cugetul lor cei 
care sînt mai mari la judecăţi şi au puterea să judece prici- 
nile oamenilor, sa nu fie asupriţi sărmanii, văduvele şi orfa- 
nii, cu legi nedrepte şi fără noimă. Acestora le vorbeşte Scrip- 
tura, cînd spune : învăţaţi să iacefi binele, căutaţi dreptatea, 
ajutat i pe cel apăsat, face}i dreptate orfanului, apăraţi pe vă- 
duvă ! B0 . Dacă nu fac aceasta, cei nedreptăţiţi, flămînzind şi 
însetînd după dreptate, se vor bucura de această Fericire. Iar 
Dumnezeu Se va mînia pe judecători, căci Scriptura zice : 
Dorinţa săracilor a auzit- o Domnul , la rîvna inimii lor a luat 
aminte urechea Ta. Judecă pe sărac şi pe .smerit, ca să nu se 
mai mîndiească omul pe pămînt C1 . 

59. Ps. 26, 19. 

60. Is. 1, 17. 

61. Ps. 9, 37—38. 

ÎNTREBAREA XXXVIII 

Care este a cincea Fericire ? 

RĂSPUNS 

Fericiţi cei milostivi, căci aceia se vor milui. 

ÎNTREBAREA XXXIX 

Ce ne Învaţă această Fericire ? 

RĂSPUNS 

Ne învaţă că acei oameni sînt fericiţi, care săvîrşesc fap- 
tele milosteniei şi ale iubirii de oameni. 

ÎNTREBAREA XL 

Care sînt faptele milosteniei ? 

RĂSPUNS 

Faptele milosteniei sînt de două feluri : cele care privesc 
trupul şi cele care cată către suflet. 

ÎNTREBAREA XLI 

Care sînt faptele iubirii de oameni 

care privesc trupul ? 

RĂSPUNS 

Şapte : cea dintîi este să se dea celui înfometat să mă- 
ri înce, după cum a spus Hristos : Căci flămînd am fost şi 
Mi-aţi dat să mănînc ° 2 . Adică la sărmani şi neputincioşi, care 
nu pot, prin strădania lor, să se hrănească. Şi aceasta trebuie 
să se dea din acele bunuri pe care le va dobîndi cineva prin 
cinstea sa, prin însăşi munca sa dreaptă, potrivit cu Scriptura, 
care spune : Cinsteşte pe Domnul din averea ta şi din pîrga 
tuturor roadelor tale 63 . Şi nu trebuie să se dea milostenie nu- 
mai acelor sărmani care cer mereu de la lume sau locuiesc în 
aziluri, dar şi celor care, de ruşine, nu pot să ceară de poma- 
nă ; dar cu grijă, ca să nu se afle fapta milosteniei de ceilalţi 
oameni, ca să se ducă vestea şi să fie lăudată, după cum spu- 

62. Mt. 25, 35. 

63. Pilde 3, 9. 

ne Hristos : Deci, cind faci milostenie, nu trîmbiţa înaintea ta, 
cum fac făţarnicii în sinagogi şi pe uliţe , ca să fie slăviţi de 
oameni ; adevărat grăiesc vouă : şi-au luat plata lor 64 . 

ÎNTREBAREA XLII 

Care este a doua faptă a milosteniei ? 

RĂSPUNS 

Să dai să bea celui însetat, adică aceluia care, din sărăcie 
şi slăbiciune, nu poate avea apă să-şi stingă setea. Prin acest 
cu vuit se înţelege orice fel de băutură, atunci cînd ţi-e sete ; 
pe care, dacă o potoleşte cineva cu un pahar de apă rece, pen- 
tru un aproape al său însetat, va dobîndi fericirea, după cuvin- 
tele Mîntuitorului nostru, Care spune în Scriptură : Iar oricine 
vă va da să beţi un pahar de apă în numele Meu , fiindcă sin - 
te fi ai lui Hristos, adevărat zic vouă că nu-şi va pierde plata 
sa 6 * 5 . într-aceasta se cuprind toate slujirile pe care le face ci- 
neva celor sărmani şl neputincioşi, în orice chip le-ar face. 
Care neputincioşi nu pot să se ajute prin strădania şi îndemî- 
narea lor. 

ÎNTREBAREA XLIII 

Care este a treia iaptâ a iubirii de 
oamen/ ? 

RĂSPUNS 

Să îmbraci pe cel gol. Această Fericire o dobîndesc cei 
care, din iubire de oameni, îşi ajută aproapele în nevoia lui, 
îmbrăcîndu-1 cînd este gol. Acestora Iisus Hristos le va întoar- 
ce plata în ziua judecăţii, zicînd : Veni fi, binecuvântaţii Tată- 
lui Meu, moştenit i Împărăţia cea pregătită vouă de la înteme- 
ierea lumii 00 . Aci se cuprind nu numai cei care sînt cu desă- 
virşire goi, dar şi cei care, chiar dacă au îmbrăcăminte, nu le 
este de ajuns ca să alunge frigul, sau care, şi în alt chip, sufe- 
ră şi cu greu scapă cu viaţă, lipsiţi fiind de îmbrăcăminte. 
Fiindcă, deopotrivă şi faţă de unii ca aceştia, omul cel milostiv 

64. Mt. 6, 2. 

65 . Mc. 9, 43. 

66. Mt. 25, 34. 

trebuie să arate vreo faptă a iubirii de oameni, dăruindu-le 
ceva de folos, ca să lupte cu vremea rece. 

ÎNTREBAREA XLIV 

Care este a patra faptă a miloste- 
niei ? 

RĂSPUNS 

Să mergi să cercetezi pe cel întemniţat. Pentru această 
faptă nu trebuie să cercetăm pricina pentru care cineva a fost 
întemniţat, sau cine este cel închis. Fiindcă oricine ar fi el şi 
pentru orice josnică nelegiuire s-ar găsi în lanţuri, sîntem da- 
tori — pentru Hristos, Domnul nostru — să mergem să-l cer- 
cetam şi să-l mîngîiem, ca să nu cadă în deznădejde. 

ÎNTREBAREA XLV 

Care este a cincea faptă a miloste- 
niei ? 

RĂSPUNS 

Să mergi să cercetezi pe cei bolnavi. Această faptă tre- 
buie să se săvîrşească fără să mai cauţi dacă bolnavul îţi este 
rudă, sau casnic, sau prieten, sau tovarăş. Fiindcă pe fiecare 
om care este bolnav şi mai ales în spital sau în tîrg, unde ni- 
meni nu-1 cunoaşte, trebuie să-l cercetezi în acest chip ; să-l 
mîngîi cu vorba, luînd parte, din inimă, la suferinţa lui. în al 
doilea rînd, să sfătuieşti pe bolnav să îndure, cu inimă răbdă- 
toare, această suferinţă a lui şi să nu zădărnicească, cu mîhni- 
rea inimii sale, cercetarea aceasta a lui Dumnezeu ,• să nu mur- 
mure, ci mai degrabă să laude cu gura şi cu inima pe Dumne- 
zeu, Care-i arată această voie a Sa şi să-şi pună nădejdea sa 
tare în iubirea Lui de oameni, cum că îl va tămădui. Şi pe lîngă 
acestea să-l îndemne să se mărturisească, cu inima zdrobită şi 
smerită, pentru păcatele pe care le-a făcut ca om şi să primeas- 
că preacuratele Taine şi să facă maslu, după obiceiul Bisericii. 
Fiindcă Tainele acestea folosesc în multe privinţe, nu doar la 
mîntuirea sufletelor, ci şi la sănătatea trupului. Să facă rugă- 
ciuni neîncetate lui Dumnezeu, să-l pună şi în rugăciunile de 

obşte ale întregii Biserici, mai ales cînd acela, din pricina să- 
răciei sale, nu poate să-şi înfăţişeze boala sa în biserică. Se 
cade, atunci, ca omul milostiv să-şi cheme duhovnicul său ca 
să săvîrşească cele de trebuinţă pentru aceasta. Şi, în sfîrşit, 
să-l sfătuiască pe bolnav să nu cadă din întîmplare în eresuri, 
oprite de Biserică, adică să vrea să-şi dobândească sănătatea, 
prin preziceri şi învoieli cu diavolul, fiindcă prin acestea mai 
degrabă sevatămă decît se izbăveşte. Ci să-şi pună toate în- 
crederea şi nădejdea în mila lui Dumnezeu şi să ia leacurile 
acelea pe care i le fac doctorii cei învăţaţi. Cercetarea aceasta 
a bolnavilor îi face fericiţi pe cei ce o săvîrşesc, şi în lumea 
aceasta, şi în ceruri. Iar dacă vreun bolnav ar avea, poate, o 
boală molipsitoare şi mai cu seamă ciumă, atunci lucrarea 
aceasta să o facă păzindu-şi viaţa, cu oameni pricepuţi la 
această treabă, care ajută la asemenea boli fără să se vatăme. 

ÎNTREBAREA XLVI 

Care este a şasea faptă a miloste- 
niei ? 

RĂSPUNS 

Să primeşti în casa ta pe străin. Şi fapta aceasta trebuie să 
se săvîrşească cu veselie, pe faţă şi în inimă. Şi, mai ales, tre- 
buie strînşi în casă acei străini care, mergînd la locurile sfin- 
te să se închine, după făgăduinţa făcută, trag sau poposesc în 
oraşe. Aceştia sînt toţi închinătorii şi toţi sărmanii pe care 
trebuie să-i ajute în nevoile lor, după puterile sale, cel ce do- 
reşte să dobîndească această Fericire. Şi, mai cu deosebire, tre- 
buie luaţi în casă cei care zac bolnavi In pieţe şi pe drumuri, 
cerşetorii. 

ÎNTREBAREA XLVII 

Ca/e este a şaptea fapta a miloste- 
niei ? 

RĂSPUNS 

Să înmormîntezi pe cei morţi. Această faptă trebuie să o 
săvîrşească fiecare cu bunăvoinţă, mai ales faţă de cei care au 

răposat în sărăcie cumplită. Să le aducă cele trebuincioase la 
înmormîntare r potrivit cu obiceiul creştinilor, aşa cum a făcut 
Tobie 67 . Dar dacă vreunul din prieteni sau rude se prăpădeşte, 
atunci lucrarea aceasta se îndeplineşte cu ajutorul şi însoţirea 
bărbaţilor drept-credincioşi şi cucernici, care însoţesc trupul 
neînsufleţit pînă la mormînt, cu cereri şi rugăciuni către Dom- 
nul, pentru sufletul răposatului. 

ÎNTREBAREA XLVIII 

Care şi cîte sint faptele milostenie i 
care privesc sufletul ? 

RĂSPUNS 

Şapte : Mai întîi să îndemni pe păcătos să se lepede de 
păcat şi să-l aduci la o viată mai bună, precum mărturiseşte 
Scriptura : Fraţii mei, dacă vreunul va rătăci de la adevăr şi-l 
va Întoarce cineva, să ştie că cel ce a Întors pe păcătos de la 
rătăcirea căii lui Îşi va mintui sufletul din moarte şi va acoperi 
mulţime de păcate G8 . Această faptă a iubirii de oameni este 
cea dinţii şi mai deosebită, care îndeamnă pe dreptcredincios 
să se milostivească de aproapele său, fiindcă nu cuprinde în- 
tr-însa bunuri trecătoare, ci veşnice. Dar trebuie să iei aminte 
cînd faci asemenea lucru, ca nu cumva să-l aduci pe păcătos la 
deznădejde, prin vreo nebăgare de seamă a ta. Sau la prea 
multă încredere în milostivirea lui Dumnezeu. Căci cu aceste 
două lucruri, mai degrabă vei păgubi pe păcătos, decît să-i fii 
de folos. Trebuie, aşadar, să ţii calea de mijloc, cu înţelefpciu- 
ne. Şi dacă, poate, cineva nu va fi în stare să săvîrşească aceas- 
tă faptă, să găsească pe altul, cu mai multă îndemînare în ase- 
menea lucruri. La fel trebuie să ne purtăm şi cînd se întîmplă 
să întoarcem la adevărata credinţă pe eretici şi pe shismatici. 

67. Vezi Tob. 2, 4—7. 

68. Iac. 5, 19. 

ÎNTREBAREA XLIX 

Care este a dom faptă a milosteniei 
după duh ? 

RĂSPUNS 

Să înveţi pe cel neînvăţat şi neştiutor ,* şi asemenea faptă 
o săvîrşeşte cum se cuvine cel ce va învăţa pe neştiutor că tre- 
buie să creadă intr-un singur Dumnezeu, Cel în trei chipuri, 
gîndind că el este în stare să dea învăţătură. Altminteri sa ca- 
ute pe altul mai înţelept şi mai pregătit, ca să nu se întîmple 
ca, un orb călăuzind pe un alt orb, să cadă amîndoi în prăpas- 
tie. în al doilea rînd, trebuie să înveţe pe neştiutor cum să se 
roage lui Dumnezeu şi pe ce cale, rugîndu-se, să-I înfăţişeze 
lui Dumnezeu cererile sale. Să-l înveţe şi poruncile lui Dumne- 
zeu, aşa încît să poată să le păzească cu uşurinţă. Şi, în sfîr- 
şit, aci se are în vedere să ne îngrijim să deprindă copiii orfani 
cunoştinţe şi cuminţenie, aşa încît, cu vremea, să fie şi ei în 
stare să folosească Bisericii şi Stăpînirii rugîndu-se lui Dumne- 
zeu pentru binefăcătorul lor. Dacă nu facem aceasta, trebuie 
să ne temem de acea judecată aspră cu care s-a osîndit cel ce 
a luat un talant şi l-a înapoiat fără nici o dobîndă. 

ÎNTREBAREA L 

Care este a treia faptă duhovni- 
cească a milosteniei ? 

RĂSPUNS 

Să sfătuieşti fără greş pe cel ce are nevoie de sfat. Fapta 
aceasta se săvîrşeşte cînd, prin poveţe cucernice şi creştineşti 
şi prin sfaturi bune, îi întorci pe oamenii care duc o viaţă tică- 
loasă, la o mai bună socotinţă a vieţii. încă şi atunci, cînd oa- 
menii dau peste vreo supărare şi încurcătură, că nu ştiu să afle 
în ce chip să se ajute. Atunci trebuie să li se întindă cu plăce- 
re acest leac al poveţii, ca să-şi izbăvească viaţa şi cinstea lor. 
La aceasta se mai adaugă un lucru : să dai de ştire aproapelui 
tău pentru orice primejdie atîrnă asupra lui, fie pentru viaţa, 

fie pentru cinstea sa şi el nu o cunoaşte. Insă într-asemenea 
chip, îneît între asemenea oameni să nu se nască vrăjmăşii şi 
primejdii încă şi mai rele. 

ÎNTREBAREA li 

Care este a patra faptă a milostenie: 
duhovniceşti ? 

RĂSPUNS 

Să te rogi pentru aproapele tău. Această faptă a iubirii de 
oameni cade mai întîi în sarcina duhovnicilor şi a preoţilor Bi- 
sericii, apoi într-a mirenilor. Despre aceasta am vorbit mai pe 
larg la a şasea poruncă bisericească. 

ÎNTREBAREA LII 

Care este a cincea faptă a miloste- 
niei după duh ? 

RĂSPUNS 

Să mîngîi pe cel întristat. Această faptă a milosteniei se 
săvârşeşte pentru aceea, ca să nu facem pe nimeni să se simtă, 
apăsat sau să se supere pe noi, nici să-i dăm prilej să se mîh- 
nească, .potrivit cu Apostolul, care spune : Dacă se poate , pe 
cit stă in puterea voastră, trăiţi în bună pace cu toţi oamenii . 
Nu vă răzbunaţi singuri, iubiţilor, ci lăsaţi loc mîniei lui Dum- 
nezeu, căci scris este: A Mea este răzbunarea ; Eu voi răsplăti , 
zice Domnul Şi aceasta trebuie să se spună atunci cînd ci- 
neva este apăsat de păcate grele sau este foarte bolnav, sau 
este covîrşit de o mare tristeţe sau nefericire. Pe aceşti oa- 
meni trebuie să-i mîngîiem. 

ÎNTREBAREA LIII 

Care este a şasea faptă a miloste- 
niei duhovniceşti ? 

69. Rom. 12, 16—19. 

RĂSPUNS 

Să îndurăm ocările cu răbdare. Această faptă a miloste- 
niei se săvîrşeşte cînd trebuie să suferim ceva pentru Hristos. 
Atunci trebuie să o facem cu răbdare, veselindu-ne, fiindcă 
Domnul nostru Iisus Hristos a suferit ocări mai mari pentru noi,, 
după cum s-a spus : Că şi Hristos a pătimit pentru voi, lăsin - 
du-vâ pildă, ca să păşiţi pe urmele Lui 70 . Apoi nu trebuie să 
dorim răul celor care ne vatămă şi ne împilează, nici să răs- 
plătim răul cu rău, după cum spune Apostolul : Nu răsplătiţi 
nimănui răul cu rău 71 . Mai degrabă, cînd suferim ceva pe ne- 
drept, trebuie să binecuvîntăm pe Dumnezeu şi să-L rugăm să 
ierte pe vrăjmaşii noştri. 

ÎNTREBAREA LIV 

Care este a şaptea faptă a miîoste - 
niei duhovniceşti ? 

RĂSPUNS 

Să iertăm greşelile cu care greşesc alţii faţă de noi. De 
această faptă a milosteniei ne bucurăm atunci cînd iertăm 
duşmanilor noştri nedreptăţile pe care ni le fac, de orice fel ar 
fi, mai ales şi prin rugăciunea de care am vorbit şi prin ierta- 
rea celui ce ne-a vătămat. Şi această iertare trebuie să se în- 
tîmple nu numai o dată pe zi, ci de şaptezeci şi şapte de ori 
zilnic, după cum Mîntuitorul nostru l-a învăţat pe Petru, 
care-L întrebase, şi a zis : Nu zic ţie, plnă de şapte ori, ci pinâ 
de şaptezeci de ori cite şapte 72 . 

ÎNTREBAREA LV 

Care este a şasea Fericire ? 

RĂSPUNS 

Fericiţi cei curaţi cu inima, că aceia vor vedea pe 
Dumnezeu. 

70. I Pt 2, 21. 

71. Rom. L2, 17 

72. Ui. 18, 22. 

ÎNTREBAREA LVI 

Ce înv ala această Fericire ? 

RĂSPUNS 

în această Fericire se laudă curăţia, fiindcă cel ce va ve- 
dea pe Dumnezeu trebuie să fie curat, atît la trup, cit şi la 
suflet, în toate gîndurile sale. Fiindcă gîndurile necurate pîn- 
găresc chipul lui Dumnezeu şi îndepărtează din suflet fiinţarea 
harului dumnezeiesc. 

ÎNTREBAREA LVII 

Care este a şaptea Fericire ? 

RĂSPUNS 

Fericiţi făcătorii de pace, căci aceia fiii lui Dumne- 
zeu se vor chema. 

ÎNTREBAREA LVIII 

Ce i rivală această Fericire ? 

RĂSPUNS 

Cum că aceia, mai întîi, primesc harul acestei fericiri, care 
zilnic aduc jertfe nesîngeroase lui Dumnezeu, prin rugăciuni şi 
posturi pentru duşmăniile care sînt între oameni şi Dumnezeu, 
■şi potolesc mînia Lui cea dreaptă, împăcînd harul Lui cu cei ce 
au păcătuit. în al doilea rînd, aceia care prin mijlocirea lor în- 
ţeleaptă şi binevenită înlătură vrăjbile şi vrăjmăşiile pe care 
oamenii le au unii cu alţii şi-i unesc pe ei în iubire, făcîndu-i, 
din duşmani, prieteni. în al treilea rînd, aceia care, cu sfaturile 
lor, împiedică prilejurile de războaie între împăraţi şi voevozi, 
•ca să nu se întîmple vărsări de sînge şi omoruri. 

ÎNTREBAREA LIX 

Care este a opta Fericire ? 

RĂSPUNS 

Fericiţi cei prigoniţi pentru dreptate, că a lor este 

împărăţia cerurilor. 

ÎNTREBAREA LX 

Ce Învaţă această Fericire ? 

RĂSPUNS 

Cum că fericirea aceasta este a acelora care spun adevă- 
rul, osîndind răutăţile şi vicleşugurile păcătoşilor, de unde li 
se trage multă pizmă, aşa incit deseori sînt lipsiţi pînă şi de 
viaţă, cum a păţit Ioan Botezătorul, de la Irod ,* şi alţii. în 
aceasta se cuprind toţi învăţătorii Bisericii, vestitorii Evan- 
gheliei, mărturisitorii care, pentru Învăţătura şi predica lor 
mîntuitoare, deseori îşi dobîndesc duşmănii şi lipsă de recu- 
noştinţă de la ucenicii şi ascultătorii lor. 

ÎNTREBAREA LXI 

Care este a noua Fericire ? 

RĂSPUNS 

Fericiţi veţi fi voi cînd vă vor ocări şi vă vor pri- 
goni şi vor zice tot cuvîntul rău împotriva voastră, min- 
ţind din pricina Mea. 

ÎNTREBAREA LXII 

Ce cuprinde fericirea aceasta ? 

RĂSPUNS 

Cum că de această fericire se bucură apostolii, mucenicii 
şi toţi cîţi sînt prigoniţi pentru credinţa lor ortodoxă şi sobor- 
nicească, şi suferă osînde, chinuri, sînt lipsiţi de bunurile lor, 
do cinstea lor şi de veniturile lor, sînt alungaţi din ţară, sînt 
crîncen despărţiţi de această viaţă, vărsîndu-li-se sîngele. 

ÎNTREBAREA LXIII 

Ce părere trebuie să avem despre 
acele fapte pentru care Hristos rin - 
duieşte Fericirea ? 

RĂSPUNS 

Mai întîir cum că faptele cele bune sînt atît de legate între 
ele, îneît cine va avea, la drept vorbind şi cu adevărat, o vir- 

tute le are încă şi pe toate celelalte. Şi cine e cu totul lipsit de 
una din virtuţi este lipsit şi de celelalte toate. In al doilea 
rînd, aşa trebuie să gîndim despre faptele bune de care am 
vorbit : că cei care le savîrşesc, nu numai că se vor bucura 
în ceruri de o fericire veşnică, ci şi în lumea aceasta, bucurîn- 
du-se de bunurile vremelnice, prin îngăduinţa lui Dumnezeu 
au şi aici fericirea, după cuvintele lui Hristos, Care a zis : Şi 
oricine a lăsat case sau fraţi , sau surori, sau tată, sau mamă, 
sau femeie, sau copii, sau ţarine, pentru numele Meu, Înmulţit 
va lua înapoi şi va moşteni viaţa veşnică 73 . Şi, în alt loc : Nu 
este nimeni care şi-a lăsat casă, sau fraţi, sau surori, sau mamă- 
sau tată, sau copii, sau ţarine pentru Mine şi pentru Evanghe- 
lie şi să nu ia însutit — acum, în vremea aceasta de prigo- 
niri — case şi fraţi şi mame şi copii şi ţarine, iar In veacul ‘ 
ce va să vină, viaţa veşnică 7i . 


73. Mt. 19, 29. 

74. Mc. 10, 29. 





PARTEA A TREIA 

A MĂRTURISIRII ORTODOXE 
A BISERICII RĂSĂRITENE 

DESPRE DRAGOSTE 


ÎNTREBAREA I 

Ce cuprinde partea a treia a Mărtu- 
risită ortodoxe ? 

RĂSPUNS 

Partea a treia a Mărturisirii ortodoxe vorbeşte de dragos- 
tea pentru Dumnezeu şi pentru aproapele. Ea se cuprinde în 
cele zece porunci dumnezeieşti, pe care Domnul nostru Iisus 
Hristos le-a întărit în legea cea nouă şi pe care le-a propovă- 
duit mai deplin ? pentru care spune : Deci , cel ce va strica una 
din aceste porunci,, foarte mici, şi va învăţa aşa pe oameni, 
foarte mic se va chema 3n împărăţia cerurilor ; iar cel ce le 
va face şi va Învăţa [şi pe alţii], acesta mare se va chema în 
Împărăţia cerurilor K 


1. Mt. 5, 19. 

ÎNTREBAREA II 

Pentru ca să cercetăm aceste po- 
runci dumnezeieşti , de ce avem tre- 
buinţă ? 

RĂSPUNS 

Trebuie să ştim mai întîi aceasta : că r dintre poruncile Iui 
Dumnezeu, unele poruncesc să facem binele, iar altele ne 
opresc sa facem răul. De aceea, cine vrea să înţeleagă aceste 
porunci, trebuie să ştie mai întîi ce este binele şi ce este răul. 
Iar binele este, la drept vorbind, virtutea, iar răul, mai ales, 
păcatul. Pentru aceasta trebuie, în primul rînd, să vorbim des- 
pre virtuţi şi patimi şi apoi, despre cele zece porunci ale Dom- 
nului şi Dumnezeului nostru. 

ÎNTREBAREA III 

Ce părere trebuie să avem despre 
virtuţile creştine, adică despre fap- 
tele cele bune ? 

RĂSPUNS 

Faptele bune, adică virtutea creştină, sînt o roadă care se 
naşte din credinţă, ca dintr-un pom, după cum stă scris : După 
roadele lor ii veţi cunoaşte 2 . Şi, într-alt loc : Intru aceasta 
vor cunoaşte toii că sintefi ucenicii Mei, dacă ve(i avea dra- 
goste unii faţă de alţii*. Iar Ioan : Şi intru aceasta ştim că 
L-am cunoscut , dacă păzim poruncile Lui 3bis . Numai că, pentru 
ca să înţeleagă fiecare mai uşor ce este virtutea creştină, spu- 
nem că faptele cele bune sînt împlinirea poruncilor lui Dum- 
nezeu şi pe care le săvîrşeşte cineva bucuros, cu ajutorul 
dumnezeiesc şi cu sprijinul minţii omeneşti, cu însăşi voia sa, 
care se naşte din dragostea către Dumnezeu şi către aproa- 
pele, cînd nu este împiedicată de nici un lucru care să fie, la 
drept vorbind, o piedică. 


2. Mt. 7, 16. 

3. In. 13, 35. 

3 bis. I Im. 2, 3. 

ÎNTREBAREA IV 

Dintre virtuţile creştine, care slut' 
cele mai de trebuinţă ? 

RĂSPUNS 

Cele mai de trebuinţă, fără de care nimeni nu poate, în 
nici un chip, sa se mîntuiască, sînt acestea trei : credinţa, nă- 
dejdea şi dragostea, pe care le arată Apostolul cînd spune r 
Şi acum rămin acestea trei : credinţa , nădejdea, dragostea. Iar 
mai mare dintre acestea este dragostea 4 . Iar despre cele două 
virtuţi dintîi, adică credinţa şi nădejdea, am dat învăţătură 
îndeajuns, după a noastră socotinţă, în cele dintîi două părţi 
ale Mărturisirii ortodoxe. Iar despre dragoste vom vorbi în 
cea de faţă (luminîndu-ne Duhul cel dumnezeiesc), cînd va. 
veni vorba de poruncile Iul Dumnezeu. 

ÎNTREBAREA V 

Din aceste trei virtu[i cuprinzătoare 
şi deosebite , care altele izvorăsc ? 

RĂSPUNS 

Acestea trei : rugăciunea, postuL şl milostenia, care, odrăs- 
lind din credinţă, prin nădejde, întru dragoste, se fac bine- 
primite de Dumnezeu. 

ÎNTREBAREA VI 

Ce este rugăciunea ? 

RĂSPUNS 

Despre rugăciune îndestul am vorbit în partea a doua a- 
Mărturisirii ortodoxe, 

ÎNTREBAREA VII 

Ce este postul ? 

RĂSPUNS 

Postul (judecat după virtuţile creştine) este o înfrînare de 
la toate mîncările sau de la unele — pentru vreo boală, cumva 


4. I Cor. 13, 13, 

— la fel şi de la băuturi şi de la toate cele lumeşti şi de la 
toate poftele cele rele, ca să poată creştinul să-şi facă rugă- 
ciunea sa mai cu înlesnire şi să îmbuneze pe Dumnezeu. încă 
şi pentru a ucide poftele trupului şi a primi harul lui Dum- 
nezeu. Despre acest post Scriptura ne lămureşte, zicînd : In 
toate îniăţişîndu-ne pe noi înşine ca slujitori ai lui Dumnezeu, 
in multă răbdare, în necazuri, în nevoi, în strîmtorări ; în bă- 
tăi, în temniţe, în tulburări, în osteneli, în privegheri, în pos- 
turi 5 . Şi, într-alt loc : Sunaţi din trîmbită în Sion, gătiţi pos- 
Uri sfinte, prăznuiţi sărbătoarea cea pentru toţi 1 6 . Şi, mai jos: 
Milostiv eşte-Te, Doamne, către poporul Tău şi nu face de 
ocară moştenirea Ta 7 . Postul acesta, cînd se săvîrşeşte în 
chipul cuvenit, pricinuieşte mare ispăşire înaintea lui Dum- 
nezeu pentru păcatele noastre, cum s-a întîmplat cu cetatea 
nineviţilor. Despre aceasta se vorbeşte mai pe larg la porun- 
cile Bisericii. 

ÎNTREBAREA VIII 

De cîte feluri este postul ? 

RĂSPUNS 

Postul este de două feluri : unul pentru care este obicei 
să se facă la anume vremi statornicite, cum ar fi cele patru 
posturi din fiecare an, ca şi miercurea şi vinerea. Altul, care 

— după vreo împrejurare — se ţine şi o singură dată şi se 
săvîrşeşte din felurite pricini, care se ivesc în unele oraşe şi 
ţări. Pe acesta îl vesteşte întîi-stătătorul Bisericii. Şi aseme- 
nea post trebuie ţinut pentru pricina aceasta : să se dea, adică, 
ascultare Bisericii. Postul mai este : unul obştesc, şi altul în 
parte. Obştesc este cel pe care îl ţine întreaga Biserică ; iar 
în parte, cel pe care îl ţine vreo eparhie deosebită sau un oraş, 
sau un ţinut, sau cîte un om pe seama lui. Şi acesta se ţine, 
fie după o făgăduinţă anume pe care a făcut-o cineva de la 
.sine, fie că este după porunca duhovnicului său. 

5. II Cor. 6, 4. 

6. Ioel, 2, lo. 

7. Ioel, 2, 17. 

ÎNTREBAREA IX 

Ce este milostenia ? 

RĂSPUNS 

Milostenia este o faptă a îndurării,, cu care cineva face 
bine sufletului sau trupului cuiva în nevoie, necătînd ce fel 
•de om este cel care are trebuinţă de milostenie. Această vir- 
tute este foarte trebuincioasă creştinului,, cum învaţă Sfînta 
Scriptură, cînd zice: Căci milostenia izbăveşte de Ia moarte 
şi curăţă orice păcat. Cei ce fac milostenie şi dreptate vor 
trăi mult 8 . $i f în Noul Testament, rînduindu-se milostenia, se 
zice aşa : Du- te, vinde averea ta, dă- o săracilor şi vei avea 
comoară in cer 9 . Şi, la Judecata din urmă, hotărăşte Hristos 
să dea plată mare celor milostivi, zicînd : Adevărat zic vouă, 
intrucît aţi făcut unuia dintr-aceşti fraţi ai Mei prea mici, Mie 
Mi-aţi făcut 10 . Atunci va zice [împăratul celor de-a dreapta 
Lui] : Veniţi , binecuvântaţii Tatălui Meu, moşteniţi Împărăţia 
cea pregătită vouă de Ia întemeierea lumii n . Milostenia, îm- 
preună cu postul, face bineprimită rugăciunea către Dumne- 
zeu, încît El să-i dea ascultare, cum a spus îngerul lui Corne- 
lie : Rugăciunile tale şi milosteniile tale s-au suit spre pome- 
nire înainteo iui Dumnezeu n . în această virtute se cuprind şi 
toate faptele milosteniei, pentru care am dat învăţătură în 
partea a doua a acestei Mărturisiri ortodoxe. 

ÎNTREBAREA X 

Din aceste virtuţi , care altele se mai 
trag Încă ? 

RĂSPUNS 

Patru virtuţi de căpetenie : înţelepciunea, dreptatea, băr- 
băţia şi cumpătarea. 

8. Tob. 12, 9. 

9. Mt. 19, 21. 

10. Mt. 25, 40. 

11. Mt. 25, 34. 

12. Fapte 10, 4. 


io 

ÎNTREBAREA XI 

Ce este înţelepciunea creştină ? 

RĂSPUNS 

înţelepciunea creştină este o purtare de grijă şi un gînd 
bun, mai înainte chibzuite şi socotite, ca să nu miniem pe 
Dumnezeu şi pe aproapele nostru prin nici o faptă sau soco- 
tinţă a noastră. Pentru această înţelepciune ne învaţă Domnul, 
zicînd ; Fiţi înţelepţi ca şerpii şi nevinovaţi ca porumbeii IS . 
Aceasta tălmăceşte dumnezeiescul Pavel, zicînd : Deci luaţi 
seama cu grijă cum umblaţi , nu ca nişte neînţelepţi, ci ca cei 
înţelepţi , râscumpârînd vremea, căci zilele rele sînt. Drept 
aceea, nu fiţi fără de minte, ci înţelegeţi care este voia Dom- 
nului w . Asemenea înţelepciune creştină se întemeiază pe cu- 
răţia şi lipsa de vicleşug a inimii, şi pe toată cuviinţa şi blîn- 
deţea şi pe toată judecata, ca să nu fim înşelaţi de vrăjmaşul! 
sufletului nostru şi de cei care ne vatămă. 

ÎNTREBAREA XII 

Ce este dreptatea ? 

RĂSPUNS 

Dreptatea este o virtute care împarte fiecăruia ce i se cu- 
vine şi păstrează ceea ce este al său, fără să caute la oameni, 
nu numai în cele ce privesc avuţia, ci şi cinste şi vrednicii. 
Iar înţelepciunea creştină nu numai că răsplăteşte răul cu bi- 
nele, dar nu îngăduie nici să dorim răul celui care ne-a făcut 
un rău. După învăţătura Apostolului, care spune : Nu răsplă- 
tiţi nimănui răul cu rău. Purtaţi grijă de cele bune înaintea 
oamenilor 15 . Despre această dreptate zice acelaşi Apostol : 
Daţi deci tuturor cele ce sînteţi datori : celui cu darea, dare ; 
celui cu vama, vamă ; celui cu teama, teamă ; celui cu cinstea , 
cinste. Nimănui cu nimic nu fiţi datori, decît cu iubirea unuia 
faţă de altul ; că cel care iubeşte pe aproapele a împlinit 
legea 16 . 

13. Mt. 10, 16. 

14. Ef. 5, 15. 

15. Rom. 12, 17. 

16. Rom. 13, 7. 

ÎNTREBAREA XIII 

Oare Jnfîi-sfdfdtorii şi judecătorii 
păcătuiesc fată de dreptate, ci nd pe- 
depsesc pe cei vinovaţi pentru gre- 
şelile lor ? 

RĂSPUNS 

Nu păcătuiesc, fiindcă nu este stăpînire fără numai de la 
Dumnezeu, după cum grăieşte Pavel : Şi dregătorii nu sînt 
frică pentru fapta cea bună, ci pentru cea rea. Voieşti, deci, 
să nu-ţi fie frică de stăpînire ? Fă binele şi vei avea laudă de 
la ea. Căci ea este slujitoare a lui Dumnezeu spre binele tău. 
Iar dacă faci rău, teme-te, căci nu in zadar poartă sabia ; pen- 
tru că ea este slujitoare a lui Dumnezeu şi răzbunătoare a mi- 
niei Lui , asupra celui ce sâvirşeşte răul ,7 . 

ÎNTREBAREA XIV 

Ce este cumpătarea ? 

RĂSPUNS 

Cumpătarea este o măsură pe care cineva o tine la mîn- 
care şi băutură şi încă şi la vorbele Iui, şi în toate faptele, 
prin care alege şi ce i se cade lui, potrivit cu Apostolul, care 
zice : Să umblam cuviincios, ca ziua : nu in ospeţe şi in beţii, 
nu in desfrinări şi in fapte de ruşine, nu in ceartă şi in piz- 
mă 18 . La fel şi în altă parte : Toate să se facă cu cuviinţă şi 
după rînduialâ ,9 . 

ÎNTREBAREA XV 

Ce este bărbă\ia ? 

RĂSPUNS 

Bărbăţia, privită ca o virtute creştină, este o statornicie a 
minţii pe care o are cineva ca să zădărnicească toate ispitele 
pe care le suferă de la vrăjmaşul văzut şi nevăzut, pentru 


17. Rom. 13, 3—4. 

18. Rom. 13, 13. 

19. I Cor. 14, 40. 

Hristos. Tălmăcind această statornicie, Apostolul aştfel gră- 
ieşte.: Cine ne va despărţi pe noi de iubirea Iui Hristos ? Ne- 
cazul/ sau ştrîmtorarea, sau prigoana , sau foametea, sau lipsa 
de îmbrăcăminte, sau primejdia, sau sabia ? 20 . Iar mai jos: 
Căci sînt încredinţat că nici moartea, nici viaţa, nici îngerii, nici 
stăpînirile, nici cele de acum, nici cele ce vor fi, nici puterile , 
nici înălţimea, nici adîncul şi nici o altă făptură nu va putea 
să ne despartă pe noi de dragostea lui Dumnezeu, cea intru 
Hristos, Domnul nostru 2 K Despre asemenea virtuţi am dat în- 
văţătură, cînd am vorbit despre darurile Sfîntului Duh şi des- 
pre celelalte virtuţi. 

ÎNTREBAREA XVI 

Ce este păcatul ? 

RĂSPUNS 

Păcatul nu are fiinţă prin el însuşi, fiindcă nu e făptură 
a lui Dumnezeu. De aceea este cu neputinţă să se lămurească 
ce este el. Totuşi este cu putinţă să spunem că este o voie ne- 
înfrînată a omului şi a diavolului sau, cum spune Sfînta Scrip- 
tură : Păcatul este nelegiuirea 22 , adică păcatul este călcarea 
jegii lui Dumnezeu. Iar această călcare este, la drept vorbind, 
o împotrivire faţă de. voia lui Dumnezeu, izvorînd din cuge- 
tul şi din însăşi voinţa celui ce calcă legea. De la această 
împotrivire se trage moartea şi toată mînia dumnezeiască, 
după cum spune Scriptura : Pofta, zămislind, naşte păcat, iar 
păcatul, o dată săvîrşit, aduce moarte 23 . 

ÎNTREBAREA XVII 

De cîte feluri este păcatul ? 

RĂSPUNS 

După Sfînta Scriptură, unele păcate sînt spre moarte, iar 
altele nu. De* aceea unele păcate sînt păcate de moarte, iar 
altelbmu sîht. 

20. Rom. 8, 35. 

21. Rom. 8, 38. 

22. r In 3, 4. 

23. Iac. 1, 15. 

ÎNTREBAREA XVIII 

Ce este păcatul de moarte ? 

RĂSPUNS 

Este vorba de păcat de moarte cînd pofta fără rînduială 
a omului vă săvîrşi o fapta pe care o opreşte limpede poruncă 
lui Dumnezeul Sau cînd omul tiu vrea să facă, cu voia şi ale- 
gerea lui, ceea ce îi porunceşte Dumnezeu. Dintr-această pri- 
cină se răceşte dragostea către Dumnezeu şi către aproape lei 
Şi o atare poftă desparte pe om de harul lui Dumnezeu şi-l 
ucide, dacă se şi săvîrşeşte,cu fapta. Pentru aceasta ne-am în- 
văţat a-i spune păcat de moarte, cum grăieşte şi Apostolul: 
Pentru că plata păcatului' este moartea 24 . Dacă este însă numai 
o învoire a cuiva sa săvîrşească păcatul, aceasta răneşte su- 
fletul, dar nu-1 ucide cu totul. 

ÎNTREBAREA XIX 

De cite feluri este picatul .de moar- 
te 2 

RĂSPUNS 

Un păcat de moarte este cel strămoşesc, alteleţin de ale- 
gerea omului. 


ÎNTREBAREA XX 

Ce este păcătui strămoşesc î 

RĂSPUNS 

Păcatul strămoşesc este călcarea legii dumnezeieşti care 
a fost dată, în rai, strămoşului Adam, cînd i s-a spus : Iar din 
pomul cunoştinţei binelui şi râului să nu maniaci, căci, in ziua 
în care vei. mînca din el, .vei muri negreşit ! 25 . Acest păcat 
strămpşesc,a. trec.ut, de la Adam, Ia întreaga fire omenească, 
fiindcă toţi ne găseam atunci în Adam şi astfel prin Adam, 
singur, păcatul a trecut în noi toţi. De aceea ne-am zămislit şi 


24. Rom. 6, 23. 

25. Fac. 2, 17. 

ne-am născut cu acest păcat, după cum Învaţă Sfînta Scrip- 
tură, cînd zice : Printr-un om a intrat păcatul în lume şi, prin 
păcat, moartea, aşa şi moartea a trecut la toţi oamenii, pentru 
că toţi au păcătuit In el 26 . Acest păcat strămoşesc nu poate fi 
şters cu nici o pocăinţă, ci este nimicit numai prin harul lui 
Dumnezeu, prin iconomia întrupării Domnului nostru Iisus 
Hristos şi prin vărsarea cinstit sîngelui Său. Şi aceasta se face 
în Taina sfîntului botez, pentru că cine nu s-a botezat, acela 
nu este slobod de păcat, ci este fiu al mîniei şi pedepsei veş- 
nice, după cum s-a spus : Adevărat, adevărat zic ţie, de nu se 
va naşte cineva din apă şi din Duh, nu va putea să intre în 
Împărăţia lui Dumnezeu 27 . 

ÎNTREBAREA XXI 

Ce este păcatul de moarte din ale- 
gerea omului ? 

RĂSPUNS 

Păcatul de moarte din alegerea omului este cel pe care-1 
săvârşim după botez, noi înşine, cu a noastră singură voie şi 
socotinţă, la vîrsta noastră deplină, faţă de porunca făţişă a 
lui Dumnezeu, părăsind dragostea cea către Dumnezeu şi către 
aproapele. Prin acest păcat pierdem harul dumnezeiesc pe care 
l-am primit la sfîntul botez, şi împărăţia cerească, şi ne facem 
robi ai morţii veşnice, după cum spune Apostolul : Au nu 
ştiţi că celui ce vă daţi, spre ascultare, robi, sînteţi robi ace - 
luia căruia vă supuneţi ; fie ai păcatului spre moarte, fie ai 
ascultării spre dreptate ? 29 . Acest păcat se stinge prin pocă- 
inţă şi prin milostivirea lui Dumnezeu, prin Iisus Hristos, 
Domnul nostru, cînd preotul dezleagă păcatele celui ce se po- 
căieşte, la vremea mărturisirii. 

26. Rom. 5. 12. 

27. In 3, 5. 

28. Rom. 6. 16. 

ÎNTREBAREA XXII 

In cîte părţi putem sd despărţim pă- 
catul zis din aJegerea omului ? 

RĂSPUNS 

In trei : iar în partea dinţii putem pune pe cele mai cu- 
prinzătoare păcate de moarte, adică acelea din care se nasc 
altele. Intr-a doua, cele care se fac împotriva Duhului Sfînt. 
Iar într-a treia, cele care mai adesea strigă pentru răzbunare 
din partea lui Dumnezeu, pe această lume. 

ÎNTREBAREA XXIII 

Care sini cele mai cuprinzătoare 
păcate de moarte ? 

RĂSPUNS 

Acestea : trufia, setea de bogăţie, curvia, pizma, lăcomia, 
mînia şi lenea. 

ÎNTREBAREA XXIV 

Ce este trulia ? 

RĂSPUNS 

Trufia este o dorinţă necumpănită de măreţie, fără îndrep- 
tăţire, pentru ca cineva să-i întreacă pe toţi ceilalţi semeni ai 
săi, pe drept sau pe nedrept. Acest păcat a fost cel dintîi care 
s-a născut în Luceafărul acela, din care toate celelalte (păcate] 
au izvorît, ca dintr-o fîntînă otrăvită. Pentru acesta grăieşte 
Înţelepciunea : Frica de Dumnezeu este uigisirea râului ; mjn- 
diia şi obrăznicia , caiea răutăţii 29 . Iar în altă parte [spune] 
Scriptura : Urită este înaintea Domnului şi a oamenilor tru- 
lia 30 . Acestui păcat i se împotriveşte virtutea smereniei, pe 
care Domnul nostru Iisus Hristos, întemeind-o şi îndemnîn- 
du-ne să o ţinem, spune : lnvăfaţi-vă de Ia Mine, că sînt blînd 
şi smerit cu inima şi veţi găsi odihnă sufletelor voastre 31 . 

29. Pilde 8, 13. 

30. Int. Sir. 10, 7. 

31. Mt. 11, 29. 

ÎNTREBAREA XXV 

Care- păcate se nasc, deosebit, din- 
această răutate ? 

RĂSPUNS 

Acestea : sa-I "bănuiască cineva de rău pe'aproapele său 
şr-sâ-î ponegrească pe oamenii Bisericii sau pe mireni ; sa nu 
'se c siipună Bisericii şi cîrmuitorilor. Lăudăroşenia, făţărnicia, 
certurile, mcăpăţînăriie,, dezbinările, iscodirea ; fără rost, prea 
marea încredere în sine, nesocotirea poruncilor lui Dumne- 
zeu, îndeletnicirea şi obişnuinţa cu răul şi altele asemenea. Şi 
cine-vrea să fie slobod de păcatul acesta trebuie sa aibă tot- 
deauna în minte cuvîntul pe care l-a spus Dumnezeu lui 
Adam : Căci pămint eşti şi in pâmint te vei întoarce* 2 , şi ju- 
decata d iii urmă şi pedeapsa veşnică şi încă şi aceste cuvinte 
alo Apostolului, care spune : Pentru că Dumnezeu, celor min- 
ări Ie stă împotrivă, iar celor smeriţi le dă har 33 . 

ÎNTREBAREA XXVI 

Ce este setea de avuţii ? 

RĂSPUNS 

JlQÎeja Ide avuţii csite o dorinţă necumpănită de a .avea bo- 
găţie şi acareturi. Despre acest păcat, Scriptura spune : Cel ce 
urăşte (fîştigul (nedrept) va trăi multă vreme 34 . Iar Apostolul : 
Inima* lor e deprinsă la lăcomie şi slnt fiii blestemului 35 . Iar 
virtutea care stă împotriva acestei răutăţi este dărnicia, după 
cum s-a spus : Rişipit.-a, ,dat-a săracilor, dreptatea lui rămîne 
în veacul veacului 8(i . 

32. Fac. 3, 19 

33. lac. '4, 6 ţi î t Pt. r>, 5. 

34. Pilde 28, 16. 

35. II Pt. 2, 14. 

36. Ps. 111, 8. 

ÎNTREBAREA XXVII 

Ce păcate se nasc din setea de pvq- 

m ? 

RĂSPUNS 

Din setea de avuţii se nasc aceste păcate : răpirea, omo- 
rul, înşelăciunea, minciuna, răzvrătirea, silnicia şi cruzimea, 
neîndurarea, neomenia, învîrtoşirea inimii, pizma, necredinţa,, 
nedreptăţirea celor sărmani şi a altor oameni, zgîrcenia, furtul 
şi altele asemenea. Şi astfel, cine vrea să scape de acest păcat 
trebuie să aibă în amintirea sa sărăcia de bună voie a lui 
Hrist.oş, Domnul nostru. Precum însuşi spune despre Sine : 
Vulpile au vizuini şi păsările cerului cuiburi ; Fiul Omului 
insă. nu ai e unde să- şi plece, capul 31 . Şi .trebuie, apoi, să se- 
gîndească la aceasta : că este iconoinul bogăţiei şi nu stăpînul 
ei şi va da lui Dumnezeu socoteala iconomioi lui, la ceasul 
judecaţii. 

ÎNTREBAREA XXVIII 

Ce esfe curvia sau desirînarea ? 

RĂSPUNS 

Curvia este dorinţa necumpănită a trupului, potrivnică 
poruncii lui Dumnezeu. Aceasta se săvîrşeşte în însuşi trupul 
omului, cum spune Apostolul : Orice păcat pe care-1 va să - 
virşi omul este în afară de trup. Cine se dedă insă desfrînării, 
păcătuieşte în însuşi trupul sdu 38 . Pe lîngă aceasta, odată ce 
fiecare creştin este mădular al trupului lui Hristos, dacă se află 
în legături de curvie cu desfrînatele, se pîngăreşte pe sine. Şi 
cum că el este mădular al trupului lui Hristos, învaţă Apos- 
tolul,- grăind astfel: Nu ştiri că trupurile voastre sînt mădu- 
larele 1 lui Hristos ? Luînd deci mădularele lui Hristos, le voi 
iace mădularele unei desfrmate ? Nicidecum / 89 şi,' mai de- 

37. Mt. 8, 20. 

38. 1 Cor. 6, 18. . ^ 

39. I Cor. 6, 15. 

parte : Fugiţi de desfrinare 40 . Acestui păcat i se împotriveşte 
virtutea cumpătării. 

ÎNTREBAREA XXIX 

Din păcatul acesta, care altele iau 
naştere ? 

RĂSPUNS 

Orbirea minţii, ură faţă de cele dumnezeieşti, necucerni- 
cia, pizma, deznădejdea, desfrâul, vrăjmăşia faţă de aproapele 
şi altele asemenea. Dar, cine vrea să scape de asemenea păcat 
să aibă pururi în minte că Dumnezeu nu locuieşte nicăieri, 
fără numai în inima curată şi înţeleaptă. Pentru aceasta şi 
Psalmistul se roagă să-i dea Dumnezeu inimă curată, zicînd : 
Inimă curată zideşte intru mine, Dumnezeule , şi duh drept 
înnoieşte intru cele dinăuntru ale mele 41 . 

ÎNTREBAREA XXX 

Ce este pizme ? 

RĂSPUNS 

Pizma este o întristare şi o durere a inimii faţă de binele 
aproapelui şi bucurie şi veselie pentru răul aproapelui. Şi 
aceasta se întîmplă sau cînd aproapele nostru este mai bogat, 
sau dacă şi acela are o avuţie asemănătoare. Acelaşi lucru se 
înţelege şi despre cinste, despre măriri, despre ştiinţe şi meş- 
teşuguri, ca şi despre celelalte virtuţi. Pentru acest păcat gră- 
ieşte Scriptura : Deci, lepădind toată rătutatea şi tot vicleşu- 
gul şi făţărniciile şi pizmele şi toate clevetirile , ca nişte prunci 
de curînd născuţi sd doriţi laptele cel duhovnicesc şi neprefă- 
cut, ca prin el să creşteţi 42 . 

40. I Cor. 6, 18 . 

41. Ps. 50, 11. 

42. I Pt. 2, 1. 

ÎNTREBAREA XXXI 

Ce păcate se nasc din pizmă ? 

RĂSPUNS 

Ura, clevetirea, dispreţul, vicleşugurile, înşelăciunile, 
•omorurile şi cele asemănătoare. Dar cine voieşte să scape de 
-acest păcat trebuie să cugete că orice lucru se dă omului, to- 
tul este din harul lui Dumnezeu, după cum s-a spus : $i ce ai, 
pe care să nu-1 fi primit ? Iar dacă l-ai primit , de ce te făleşti 
ca şi cum nu l-oi fi primit ? 4 *. Şi oricine pizmuieşte bunul pe 
care l-a dat Dumnezeu huleşte pe Dumnezeu şi este asemenea 
aceluia despre care s-a spus : Sau ochiul tău este râu, pentru 
că eu sint bun ? Au nu mi se cuvine mie să fac ce voiesc cu 
•ale mele ? 44 . Potrivnice acestui păcat sint bunăvoinţa şi do- 
rinţa de bine. 

ÎNTREBAREA XXXII 

Ce esfe lăcomia ? 

RĂSPUNS 

Lăcomia sau îmbuibarea este o folosire fără măsură a mîn- 
cării şi a băuturii, pe care o săvîrşeşte cineva în afară de rîn- 
duiala obişnuită. Pentru păcatul acesta Sfînta Scriptură gră- 
ieşte astfel : Luaţi seama la voi înşivă să nu se îngreuieze ini- 
mile voastre de mrncare şi de băutură şi de grijile vieţii, şi 
ziua aceea să vină peste voi fără de veste 45 . Şi în altă parte : 
Să umblăm cuviincios, ca ziua , nu in ospeţe şi beţii 4e . 

ÎNTREBAREA XXXIII 

Cite păcate iau naştere din lăcomie? 

RĂSPUNS 

Lenevirea, nepăsarea faţă de cucernicie, pofta trupească, 
jocuri şi rîsete necuviincioase, obrăznicia, neîngrijirea aproa- 

43. I Cor. 4, 7. 

44. Mt. 20, 15. 

45. Lc. 21, 34. 

46. Rom. 13, 13. 

pelui, ocările, sfezile, năravuri grosolane, boli grele, desfrîul 
şi cele deopotrivă cu ele. Acestui păcat i se împotriveşte vir- 
tutea înfrinării şi simţul măsurii, după cum s- a spus : Toate 
sd.se ..foca cu cuviinţă şi după rinduiaiă 47 . 

ÎNTREBAREA XXXIV 

Ce este mini a ? 

RĂSPUNS 

-Mânia este o dorinţă aprinsă, prin care mîniosul voieşte 
să se răzbune pe cel ce l-a mîhnit, fie că l-a mîhnit într-ade- 
văr, fie numai în chip părelnic. Pentru acest păcat, astfel gră- 
ieşte Sfînta Scriptură : Orice om să fie grabnic la ascultare , 
zabavnic ia vorbire, z ăbavnic la mmie. Căci minia omului nu 
lucrează dreptatea iui Dumnezeu 48 . Şi în alt loc : Orice amă- 
răciune şi supărare şi nTmie şi izbucnire şi defăimare să piară 
de Ia voi, împreună cu orice răutate 49 . 

ÎNTREBAREA XXXV 

Ce păcate se nasc din acecstă Înve- 
chită urgie, adică din mmie ? 

RĂSPUNS 

Din mînie iau naştere, iarăşi : certuri, pizme, ucideri, 
zminteli, răzbunări, pagube şi altele asemenea. Acestui păcat 
i se împotriveşte virtutea răbdării, pe care o arată Apostolul, 
cînd spune : Căci aveţi nevoie de răbdare ca, fâcind voia lui 
Dumnezeu, să dobindiţi făgăduinţă 50 . 

ÎNTREBAREA XXXVI 

Ce este' lenevia sau trîndăvia ? 

RĂSPUNS 

Lenevia este o răceală şi o nepăsare faţă de mîntuirea 
veşnică a sufletului. Prin această nepăsare omul se mîhneşte 

47. 1 Cor. 14, 40. 

48. Iac. 1, 19. 

49. lif. 4, 31. 

50. Evr. 10, 36. 

şi se întărită faţă de binele pe care urmează să-l facă, fiihdcă 
fuge de truda care .ajută să făptuieşti binele. Scriind împotriva 
acesteia, Apostolul grăieşte astfel : Ca să nu fi(i greoi , ci ur- 
mători ai celor ce, prin credinţă şi îndelungă răbdare , moş- 
tenesc făgăduinţele 61 . Lămurind aceasta, şi Mîntuitorul nostru 
îi spune slugii aceleia trândave : Slugă vicleană şi leneşă , 
ştiai că secer unde n-am semănat şi adun de unde n-am îm- 
prăştiat ? 52 . Şi mai jos : Iar pe sluga netrebnica aruncati-o 
Intru întunerecui cel tnai din afară. Acolo va fi plîngereă şi 
scrlşnirea dinţilor 5S . 

ÎNTREBAREA XXXVII 

Ce păcate se nasc din lenevie ? 

RĂSPUNS 

Lîncezeală de bunăvoie, prilej găsit pentru păcat, smin- 
teală, desfrîu, bănuială şi altele asemenea acestora. Acestui 
păcat i se împotriveşte virtutea luătii aminte şi a sîrguinţei. 
Pentru aceasta Hristos, dîndu-ne îndemn, grăieşte astfel: 
Drept aceea privegheaţi, că nu ştiţi ziua, nici ceasul în care 
vine Fiul Omului 54 . Tar Apostolul spune: Fiii treji, prive- 
gheaţi. Potrivnicul vostru, diavolul, umblă răcnind ca un leu, 
căutînd pe cine să înghită , căruia, staţi împotrivă , tari in 
credinţă 5S . 

ÎNTREBAREA XXXVIII 

Care sînt păcatele împotriva Duhu- 
lui Sfint ? 

RĂSPUNS 

încrederea multă şi nepotrivită în harul lui Dumnezeu, 
deznădejdea, adică să nu crezi în milostivirea lui Dumnezeu, 
şi împotrivirea la adevărul vădit şl dovedit, şi tăgăduirea cre- 
dinţei ortodoxe a creştinilor. 

51. Evr. 6. 12. 

52. Mt. 25. 26. 

53. Mt. 25. 30. 

54. Mt. 25, 13. 

55. I Pt. 5 , 8—9. 



158 


MĂRTURISIREA DE CREDINŢA A BISERICII ORTODOXE. 


ÎNTREBAREA XXXIX 

Ce este multa încredere în harul lui 
Dumnezeu ? 

RĂSPUNS 

încrederea cea multă este marea îndrăzneală pe care o. 
are cineva fată de îndurarea lui Dumnezeu, cînd nădăjduieşte 
că, deşi păcătuieşte, Dumnezeu nu-i va opri harul Său şi nu-1 
va pedepsi, şi, în acest chip, nesocoteşte dreptatea dumneze- 
iască. Iar cei se stau sub această greşeală să asculte pe Apos- 
tol, care-i învaţă zicînd : Au dispreţuieşti tu bogăţia bună- 
tăţii Lui şi a îngăduinţei şi a îndelungii Lui răbdări, neştiind 
că bunătatea lui Dumnezeu te îndeamnă la pocăinţă ? Dar 
după învîrtoşarea ta şi după inima ta nepocăită, îţi aduni mî - 
nie, în ziua mîniei şi a arătării dreptei judecăţi a lui Dumne- 
zeu 56 . Astfel sînt cei ce îndrăznesc şi spun deschis : Dacă va 
vrea Dumnezeu sînt mîntuit şi dacă nu va vrea sînt pierdut.. 
De aceea nu se îngrijesc cu nimic să se îndrepte şi — nesoco- 
tiţix — dispreţuiesc mîntuirea sufletului lor. Pe aceştia Sfînta, 
Scriptură îi povăţuieşte grăind : Nu este vrere înaintea Tată- 
lui vostru, Cel din ceruri, ca să piară unul dintr-aceştia mici 57 .. 
Şi prin Prooroc, Domnul spune : Eu sînt viu, zice Domnul Ado~ 
nai ; nu vreau moartea păcătosului, ci ca păcătosul să se în- 
toarcă de la calea sa şi să fie viu 58 . Şi, într-alt loc, Apostolul 
spune : a lui Dumnezeu, Mîntuitorul nostru, Care voieşte ca 
toţi oamenii să se mlntuiască şi la cunoştinţa adevărului să- 
vină 59 . La fel greşesc şi cei care, numai prin credinţă, fără 
fapte bune, nădăjduiesc să moştenească viaţa cea veşnică.. 

ÎNTREBAREA XL 

Ce este deznădejdea în milostivireai 
lui Dumnezeu ? 

56. Rom. 2, 4 — 5. 

57. Mt. 18, 14. 

58. Iez. 33, 11. 

59. I Tim. 2 , 4. 

RĂSPUNS 

Deznădejdea este o neîncredere pe care o are păcătosul,, 
faţă de milostivirea lui Dumnezeu, socotind greşit că, pentru 
păcatele pe care le-a făcut, sau pentru faptele bune pe care 
nu le-a săvîrşit, Dumnezeu nu-1 va ierta sau nu-1 va cuprinde 
în harul Său, gîndind, chipurile, că răutatea omenească covîr- 
şeşte mila lui Dumnezeu. Precum a spus Cain : Pedeapsa mea 
este mai mare decît aş putea-o purta 6a . Şi asemenea mare 
hulă a jignit mult mila şi bunătatea dumnezeiască. De aceea 
nu trebuie cineva — chiar dacă este împovărat de cele mal 
grele păcate — să deznădăjduiască vreodată de nemăsurata 
iubire de oameni a lui Dumnezeu, amintindu-şi de fiul risipi- 
tor pe care, după ce s-a pocăit, l-a primit cu o faţă şi cu o 
inimă plină de veselie. Prin aceasta ne-a învăţat şi pe noi să 
iertăm pe fratele nostru care va greşi faţă de noi, atunci cînd: 
se căieşte nu de şapte ori, ci de şaptezeci de ori cîte şapte, în 
fiecare zi. Iar prin Profet spune : !ntoarceţi-vă la Mine din 
toată inima voastră, cu postiri, cu plîns şi cu tînguire. Sfişiafi 
inimile şi nu hainele voastre , şi întoarce(i-vâ către Domnul - 
Dumnezeul vostru , căci EI este milostiv şi îndurat şi-I pare rău 
de răul pe care l-a trimis asupra voastră 6L . 

ÎNTREBAREA XLI 

Ce este împotrivirea şi îndîrjirea pe- 
care o arată cineva adevărului în- 
vederat ? 

RĂSPUNS 

îndîrjirea şi împotrivirea faţă de adevărul ştiut şi încre- 
dinţat este un păcat, atunci cînd cineva cunoaşte cu amănun- 
tul binele, dar, ca să păcătulască cu mai mare îngăduinţă, îl 
înfruntă cu hotărîre, cu vorba şi cu fapta, împotriva cugetului 
său. Pentru cei ce săvîrşesc acest păcat, Scriptura spune : Căci 
mînia lui Dumnezeu se descoperă din cer peste toată fărâde - 

60. Fac. 4, 13. 

61. IoeL 2, 12. 

legea şi peste toată nedreptatea oamenilor care fin nedrepta- 
tea drept adevăr 62 . La fel păcătuiesc şi cei ce defăimează fap- 
tele bune ale aproapelui, spunînd că nu sînt de la Dumnezeu, 
•cum au făcut fariseii şi iudeii împotriva lui Hristos, cînd a 
alungat cu cuvîntul duhurile necurate şi a săvîrşit minuni. în 
acelaşi păcat se găseşte şi cel ce pizmuieşte pe aproapele său 
pentru harul lui Dumnezeu şi cel ce nu-i învaţă pe neştiutori 
articolele credinţei, din pricina răutăţii Jui. Această patimă, 
Tu, Hristoase împărate, dezrădăcineaz-o din inimile tuturor 
creştinilor sobornici şi drept-credincioşi. Acelaşi lucru trebuie 
să se înţeleagă şi pentru cei ce numesc făţărnicie cucernicia 
şi celelalte fapte bune care sînt roadele Sfîntului Duh. Mai pă- 
cătuiesc şi cei ce tăgăduiesc credinţa lui Hristos, după cum 
s-a spus : Oricine va mărturisi pentru Mine înaintea oameni- 
lor, mărturisi-voi şi Eu pentru el Înaintea Tatălui Meu , Care 
este in ceruri . Iar de cel ce se va lepăda de Mine înaintea oa- 
menilor şi Eu Mă voi lepăda de el Înaintea Tatălui Meu, Care 
este in ceruri 63 . 

ÎNTREBAREA XLII 

Ce păcate sint acelea care strigă 
mai des răzbunare de la Dumnezeu, 
in lumea aceasta ? 

RĂSPUNS 

Acestea : uciderea cu voie, despre care Sfînta Scriptură 
spune : Glasul singelui fratelui tău strigă către Mine din pă- 
mint G4 . Apoi fapta sodomiţilor, după cum grăieşte Domnul : 
Strigarea Sodomei şi a Gomorei e mare şi păcatul lor cumplit 
de greu. Pogori-Mă-voi deci să văd dacă faptele lor sint cu 
adevărat aşa cum s-a suit pinâ la Mine strigarea împotriva 
lor, iar de nu, să ştiu 65 . Deopotrivă şi paguba adusă sărmani- 
lor şi văduvelor şi orfanilor, şi răpirea simbriei lucrătorilor, 

62 : Roin. 1; 18. 

63. Mt. 10, 32. 

04. Fac. 4, 10. 

65. Fac. 18, 20. 

după proorocirea lui Maleahi : Şi Mă voi apropia de voi ca sa 
vă Judec şi voi fi martor grabnic Împotriva vrăjitorilor , a des - 
irînatiior şi a celor care jură strîrnb, împotriva celor care asu- 
presc pe simbriaş, pe văduvă şi pe orfan, apasă pe cel străin 
şi nu se tem de Mine , zice Domnul Savaot 6 \ Şi la acestea, pu- 
tem adăuga şi nepăsarea şi nerecunoştinţa faţă de părinţi, cum 
grăieşte Scriptura : Cel ce va bate pe tată sau pe mamă să fie 
omorît . Cei ce va grai de râu pe tatăl său sau pe mama sa, 
aceia să fie omorît 67 , 

ÎNTREBAREA XLIII 

Care păcat nu este spre moarte ? 

RĂSPUNS 

Păcat care nu este spre moarte, care de unii se cheamă 
şi păcat cu iertare, este acela de care nici un om nu poate să 
scape, afară de Hristos şi Fecioara Maria. Nu ne lipseşte, însă, 
de harul lui Dumnezeu, nici nu ne supune morţii veşnice. Des- 
pre asemenea păcat Scriptura spune : Dacă zicem că păcat nu 
avem, ne amăgim pe noi înşine şi adevărul nu este intru noi e$ . 
Aceste păcate sînt nenumărate ; cu toate acestea aşa se nu- 
mesc, la drept vorbind, cele care nu se cuprind între cele de 
moarte. Nici pe acestea nu trebuie cineva să le nesocotească 
şi să nu le îndrepte, mai ales cînd, zilnic, merge să .se culce, 
să cugete la ele şi la altele, să plîngă înaintea lui Dumnezeu, 
după cum spune Psalmi stul : De cele ce ziceţi în inimile voas- 
tre, întru aşternuturile voastre, vă căiţi 6fl . Şi : Spăla-voi în fie- 
care noapte păcatul meu, cu lacrimile mele aşternutul meu voi 
uda 70 . Şi să caute iertarea prin mijlocirea Sfintei Născătoare 
de Dumnezeu şi a tuturor sfinţilor, fiindcă sînt urîte şi ele în 
faţa slavei dumnezeieşti, după cum grăieşte Scriptura : Gîn- 
durile cele rele sînt urîciune înaintea Domnului 11 . Iar dacă nu 

66. Mai. 3, 5. ! 

67. leş. 21, 15 şi 17. 

68. I In 1 ( 18. 

69. Ps. 4 , 4. 

70. Ps. 6, 6. 

71. Ps. 15, 26. 

se îndreaptă şi ele prin pocăinţă, deschid drumul păcatelor de 
moarte şi aduc omului răceală şi lipsă de grijă şi nepăsare 
întru împlinirea poruncilor lui Dumnezeu. 

ÎNTREBAREA XLIV 

Este cumva vreun chip prin care ci- 
neva ajunge părtaş la păcate străine?' 

RĂSPUNS 

Atunci luăm parte la păcatele străine, cînd îndemnăm pe 
cineva să greşească. Mai ales pe cel care poate să fie ajutat 
de noi şi în noi îşi pune toată nădejdea. Aşa sînt acei duhov- 
nici care-1 lasă pe om să trăiască în desfrînare, în afara porun- 
cilor dumnezeieşti şi a predaniilor bisericeşti. La fel şi stăpînii 
care îndeamnă la rău pe slugile lor sau bărbaţii pe soţiile lor,, 
părinţii pe fiii lor, dascălii pe ucenicii lor, cînd îi lasă să gre- 
şească fără oprelişte. Toţi aceştia şi cei asemenea lor vor da 
socoteală lui Dumnezeu în ceasul judecăţii pentru cei pe care 
i-au avut sub ocîrmuirea lor. Pentru aceasta, Pavel li spunea 
lui Timotei, sfătuindu-1 : Nu-ti pune mjinile degrabă pe ni~ 
meni, nici nu te face părtaş la păcatele altora. Păstrează-te 
curat 72 . 

ÎNTREBAREA XLV 

tn care alt chip ne facem părtaşi la _ 
păcatele altora ? 

RĂSPUNS 

Cînd cineva dă prilej altora să păcătuiască, cu vreo aba- 
tere care îndeamnă la păcat, sau cu un semn, sau cu vorbe 
necuviincioase, sau lăudînd ce e rău, sau osîndind faptele 
bune. Aci se mal poate număra şi cine» cu voia sa, aţîţă pe 
cineva la mînie sau nu împiedică răul, pe cît este cu putinţă. 
Sau nu dă sfat după îndatorirea lui. Fiecare din aceştia se 
face părtaş la păcatele altuia. 


72. I Tim. 5, 22. 

ÎNTREBAREA XLVI 

Fiindcă s-a vorbit despre virtuţi şi 
patimi, cer să- mi vorbeşti şi despre 
poruncile lui Dumnezeu . 

RĂSPUNS 

Poruncile lui Dumnezeu sînt zece ; dar in ele se mai cu- 
prind şi alte lucruri. 

ÎNTREBAREA XLVII 

Dar poruncile legii celei vechi s-au 
'împlinit ? 

RĂSPUNS 

Poruncile Vechiului Testament care priveau ceremoniile 
şi tainele şi preînchipuiau faptele lui Hristos, toate acelea au 
încetat şi, după cum umbra se retrage cînd soseşte adevărul, 
tot aşa au trecut şi ele, şi creştinii nu au îndatorirea să le îm- 
plinească. Dar acele porunci care privesc păzirea dragostei 
către Dumnezeu şi către aproapele, nu numai că trebuie să fie 
tinute de creştini, dar cu încă şi mai deplină amănunţime şi 
desăvîrşire decît au fost ţinute de izraeliţii legii celei vechi, 
fiindcă noi am fost părtaşi la mai multe faceri de bine din par- 
tea lui Dumnezeu şi fără asemuire cu ei am primit harul Sfîn- 
tului Duh prin Domnul nostru Iisus Hristos. Pentru aceasta 
trebuie să prisosească faptele noastre bune faţă de faptele 
iudeilor, după cum s-a spus : De nu va prisosi dreptatea voas- 
tră mai mult decît a cărturarilor şi a fariseilor , nu veţi intra 
in împărăţia cerurilor 7S . La fel : Aţi auzit că s- a zis celor de 
demult : să nu ucizi ; iar cine va ucide, vrednic va ii de osîn- 
dă. Eu însă vă spun vouă că oricine se mînie pe fratele său, 
vrednic va ti de osindă ; şi cine va zice fratelui său : netreb- 
nicule, vrednic va ii de judecata sinedriului ; iar cine va zice : 
nebunule, vrednic va ii de gheena focului 14 . La fel grăieşte, 
Sn acelaşi loc, şi despre alte porunci. Aşadar, toate poruncile 

73. Mt. 5, 20. 

74. Mt. 5, 21—22. 

care privesc dragostea către Dumnezeu şi către aproapele 
trebuie ţinute, fiindcă de aceste două porunci atîrnă toată Le- 
gea şi proorocii, cum spuUe Domnul: Să iubeşti pe Domnul 
Dumnezeul tău, cu toată inima ta, cu tot sufletul tău şi cu tot 
cugetul tău. Aceasta este marea şi întîia poruncă . Iar a doua, 
la iei cu aceasta : Să iubeşti pe aproapele tău ca pe tine Însuţi . 
In aceste două porunci se cuprind toată Legea şi proorocii n . 

ÎNTREBAREA XLVIII 

Cum de sint zece porunci, cmd Hris- 
tos. Domnul nostru, numai de două 
ne-a încredinţai ? 

RĂSPUNS 

Aceste două, porunci 1 sînt obşteşti şi de căpetenie ? pe ele 
se întemeiază toate celelalte. De aceea, acestelalte zece se îm- 
part în două table: în cea dintîi sînt înfăţişate acelea care ne 
cer să păzim dragostea către Dumnezeu ; iar într^ă doua, cele 
care ne învaţă în ce chip să ţinem dragostea pentru aproapele. 
Aşadar 1 , Hristos, prin aceste două porunci, întăreşte şi încre- 
dinţează pe toate celelalte zece. Iar despre această lege spune: 
Mai lesne e sd treacă cerul şi pămîntul decît sd cadă din Lege 
o frîntură de slovă 7B . 

ÎNTREBAREA xlix 

Care este cea dintîi poruncă din pri- 
ma tablă ? 

RĂSPUNS 

Cea dintîi poruncă din prima tablă este aceasta t 

Eu sînt Domnul Dumnezeul tău, Care te-a scos din pămîn- 
tul Egiptului şi din casa robiei. Să nu al alţi dumnezei 

afară de Mine 77 ! 


75. Mt. 22, 40. 

76. Lc. 16, 17. 

77. leş. 20, 2. 

ÎNTREBAREA l 

Cum trebuie să înţelegem această 
poruncă ? 

RĂSPUNS 

In această dintîi poruncă, Domnul Dumnezeii încredinţea- 
ză omului însăşi cunoştinţa Sa ca să-L cunoască, pentru că în 
acest scop ha făcut pe om cil - judecată, ca să-L cunoască 
drept Domnul' şi Făcătorul său şi să*L slăvească. Dar n-a 
început de la facerea Lumii, să spună : Eu sînt Dumnezeu care 
a făcut lumea, ci : Eu sînt Dumnezeul tău care te-am scos din 
pămîntu] Egiptului, fiindcă, pentru iudei, aceasta era mai po- 
trivit r să înceapă să le pună lege de la un fapt nou şi minunat, 
care atunci le stătea în faţa ochitor. Ca de aci să cunoască 
mai limpede şi mai bine iubirea de oaiheni a lui Dumnezeu, ca 
să-L slăvească mai cu rîvnă $i numai pe El să-L slujească. Cu 
toate acestea, într-un alt loc, mărturiseşte astfel despre Sine, 
zicînd : Eu am făcut pămîntul şl omul de pe el. Eu l-am zidit. 
Eu cu mîinile am întins cerurile şi la toată oştirea lor Eu îi 
dau poruncă 78 . Şi, ceva mai sus : Eu sînt Domnul şi nimeni 
altul / Afară de Mine nu este Dumnezeu 79 . La această poruncă 
mai mult sînt îndatoraţi creştinii decît iudeii, fiindcă mai 
multă slobozenie ni s-a dat, de către Domnul şi Dumnezeul 
nostru, nouă, creştinilor, decît iudeilor, precum grăieşte Apos- 
tolul : El ne-a scos de sub puterea întunericului şi ne-a stră- 
mutat în împărăţia Fiului iubirii Sale. Intru Care avem răs- 
cumpărarea prin sîngele Lui, adică iertarea păcatelor 80 . în 
partea a doua, această poruncă opreşte pe Izrail să se închine 
la -alt Dumnezeu, sau să slujească la altul, fără numai singu- 
rului Dumnezeu. Aşadar în această poruncă se cuprinde sla- 
va cea dinăuntru şi din inimă către Dumnezeu, care se naşte 
fiindcă mintea omenească II cunoaşte. 

78. Is. 45, 12. 

79. îs. 45, 5. 

80. Col. 1, 13. 

ÎNTREBAREA LI 

Cine păcătuieşte împotriva acestei 
porunci, şi cum ? 

RĂSPUNS 

împotriva acestei porunci săyîrşesc păcat de moarte mai 
întii toţi cei ce nu cunpsc nici un Dumnezeu, după cum spune 
Psalmistul : Zis-a cel nebun Intru inima sa ; «Nu este Dumne- 
zeu» 81 . Apoi păcătuiesc, în al doilea rînd, cei care îşi fac lor 
mulţi dumnezei, cărora le dau slavă şi închinăciune ca Dum- 
nezeului celui adevărat, cum făceau grecii cei vechi. în al 
treilea rînd, păcătuiesc faţă de această poruncă cei ce se dau 
pe ei înşişi diavolului, precum vrăjitorii şi cei ce se folosesc 
de faptele lor, cum sînt cei ce poartă baiere şi scrisuri. In al 
patrulea rînd, cei ce ţin la eresuri şi cred în ele, deopotrivă 
şi cei care, cînd sînt bolnavi, folosesc descîntecele babelor şi 
se ţin şi de alte credinţe deşarte. în al cincilea rînd, cei ce 
văd prevestiri în toate lucrurile. In al şaselea rînd, cei ce nu 
cred, după dreapta credinţă, într-un singur Dumnezeu după 
fire, în trei persoane. In al şaptelea, cei ce se încred mai mult 
în prevederea lor decît în harul şi pronia lui Dumnezeu ; sau 
în înţelepciunea şi iscusinţa lor, sau în bărbăţia şi mulţimea 
şi puterea prietenilor lor. în al optulea rînd, cei ce se iubesc 
mai mult pe dînşii şi bunurile trecătoare, şi celelalte lucruri, 
decît pe Dumnezeu. Şi — într-un cuvînt — faţă de această 
poruncă, cine, în orice chip, îşi face un dumnezeu din altceva, 
în care-şi pune toată nădejdea şi credinţa sa. 

ÎNTREBAREA LII 

Ce trebuie să credem despre chema- 
rea In ajutor a sfinţilor, fiindcă aci 
pare mai potrivit să se cerceteze lu- 
crul acesta ? 

RĂSPUNS 

Chemăm în ajutor mijlocirea sfinţilor pe lîngă Dumnezeu, 
ca ei să se roage pentru noi. Şi-i chemăm nu ca pe nişte dum- 


81. Ps. 52, 1. 

nezei, ci ca pe prietenii Lui, Căruia li slujesc şi pe care-L slă- 
vesc în cîntări şi I se închină. Şi avem nevoie de ajutorul lor, 
nu pentru că ne-ar ajuta ei cu însăşi puterea lor, ci pentru că 
cer pentru noi» prin soliile lor, harul lui Dumnezeu. Fiindcă 
şi Sfînta Scriptură ne învaţă să cerem de la sfinţii care sînt 
încă în viaţă mijlociri şi rugăciuni către Dumnezeu, cum a 
făcut Apostolul Pavei, cînd a spus : Dar vă îndemn, fraţilor, 
pentru Domnul nostru Iisus Hristos şi pentru iubirea Duhului 
Sfînt, ca Împreună cu mine să luptaţi în rugăciuni către Dum- 
nezeu pentru mine 82 . Iar, într-altă parte : Care nădăjduim că 
încă ne va mai izbăvi, ajutîndu-ne şi voi cu rugăciunea pen- 
tru noi , Inert dărui acesta făcut nouă, prin rugăciunea multo- 
ra, să ne fie prilej de mulţumire adusă de către mulţi pentru 
noi B3 . Şi, iarăşi, acesta se ruga lui Dumnezeu pentru alţii : 
Totdeauna, în toate rugăciunile mele , mă rog pentru voi cu 
bucurie a4 . Din aceste mărturii, de două lucruri luăm cunoş- 
tinţă : întîi, că sfinţii, cîtă vreme trăiesc în lumea aceasta, 
cer de la alţii rugăciuni şi mijlociri pe lîngă Dumnezeu. Apoi, 
că se roagă şi mijlocesc unii pentru alţii, nu numai fiecare în 
parte, dar şi laolaltă, pe faţă, cum ne încredinţează Scriptura 
cînd spune : Deci Petru era păzit în temniţă şi se făcea necon- 
tenit rugăciune către Dumnezeu pentru el, de către Biserică 
Aşadar, cu atît mai mult sfinţii aceştia se roagă lui Dumnezeu 
pentru noi după ce au murit, dat fiind că nimic nu-i mai îm- 
piedică, chiar dacă cer răzbunare împotriva nelegiuiţilor, cum 
grăieşte Scriptura : Am văzut, sub jertfelnic , sufletele celor 
înjunghiaţi pentru cuvîntul lui Dumnezeu şi pentru mărturia 
pe care au dat-o şi strigau cu glas mare şi ziceau : Pînă cînd, 
Stăplne Sfinte şi adevărate r nu vel judeca şi nu vei răzbuna 
sîngele nostru, fată de cei ce locuiesc pe pâmînt ? 86 . Cu mult 
mai vîrtos se vor ruga pentru fraţii lor, mai ales pentru aceia 
care au nevoie de ajutorul lor înaintea lui Dumnezeu, cum în* 

82. Rom. 15, 30, 

83. II Cor. 1, 10. 

84. Fii. 1. 4. 

85. Fapte 12, 5. 

86. Apoc. 6, 9 — 10. 

vată Scriptura cînd spune: Şi cei douăzeci şi patru de bătrâni, 
care şed înaintea iui Dumnezeu pe scaunele lor, au căzut cu 
iefele ia pămint şi s-au Închinat lui Dumnezeu, zicând : Mulţu- 
mim Ţie, Doamne Dumnezeule Atotţiitorule 87 şi maijos.-Sd 
; răsplăteşti pe robii Tăi , pe prooroci. şi pe stinti şi pe cei ce se 
tem de numele Tău, pe cei mici şi pe cei mari 8 ?. 

Dar va spune cineva : aceia nu ştiu, nici nu înţeleg rugă- 
ciunile noastre. Acestuia îi răspundem : Chiar dacă ei nu ştiu, 
nici nu aud, prin ei înşişi, rugăciunile noastre, cu toate aces- 
tea, prin descoperirea şi harul dumnezeiesc, cu care Dumne- 
zeu i-a dăruit din belşug, ei şi cunosc, şi aud aşa cum Elizei 
a ştiut ce făcea sluga lui pe drum. Şi iarăşi, toţi sfinţii cunosc 
şi aud, prin dumnezeiască descoperire, nevoile celor ce-i roa- 
gă pe dînşii. încă şi pe îngeri îi rugăm să mijlocească pentru 
noi înaintea lui Dumnezeu, prin ocrotirile lor, fiindcă ei aduc 
înaintea măreţiei lui Dumnezeu rugăciunile şi milosteniile şi 
toate faptele bune ale oamenilor. Iar sfinţii, după moarte, sînt 
•ca îngerii şi pot, atunci, să cunoască nevoile noastre şi să 
asculte rugăciunile noastre şi să mijlocească pentru noi. De 
aci este vădit că nu ne împotrivim poruncii lui Dumnezeu 
cînd ne rugăm sfinţilor. Care sfinţi, stînd înaintea măreţiei 
•lui Dumnezeu ca nişte slugi credincioase, mijlocesc pentru 
Tioi pe lîngă singur Adevăratul Dumnezeu. Ba, dacă nesocotim 
mijlocirea sfinţilor, supărăm cel mai mult măreţia dumneze- 
iască, fiindcă nu cinstim pe cei care o slujesc cu bună- 
credinţă. 

Punînd capăt învăţăturii despre această poruncă, poftim 
'pe fiecare creştin dreptcredincios să ţină seama de aceste 
•două lucruri : Mai întîi că, prift rugăciunile pe care le facem 
Sfinţilor, nu se frînge, nici nu se nimiceşte puterea şi tăria po- 
runcii decalogului, nici nu ne împotrivim înţelesului ei. Fi- 
indcă?; - cinstirea care se dă sfinţilor se îndreaptă şi străbate 
pînă la măreţia lui Dumnezeu, Căruia sfinţii I-au bineplăcut 
prin credinţa şi prin viaţa vrednică pe care au trăit-o. Aşadar, 

87. Apoc. 11, 16—17. 

88. Apoc. 11, 18. 

pe drept cuvînt îi cinstim pe sfinţii lui Dumnezeu, potrivit cu 
Scriptura care spune : Eu am cinstii foarte pe prietenii Tăi, 
Dumnezeule 88 . Şi printr-înşii cerem ajutorul de la Dumnezeu, 
aşa cum Dumnezeu a poruncit prietenilor lui Iov să pună pe 
însuşi Iov, sluga Sa credincioasă, să aducă jertfă pentru ei şi 
să se roage pentru dînşii, ca să le ierte lor păcatul, pentru 
vrednicia lui. Apoi, că această poruncă împiedică pe oameni 
să se închine făpturii cu plecăciunea închinării (cuvenite lui 
Dumnezeu). Iar noi nu-i cinstim pe sfinţii lui Dumnezeu cu 
închinăciune, ci îi rugăm ca pe fraţi ai noştri şi prieteni ai 
lui Dumnezeu, ca să ceară ajutorul dumnezeiesc pentru noi, 
fraţii lor, şi să mijlocească pentru noi pe lingă Domnul, ceea 
ce nu se împotriveşte poruncii decalogului. Fiindcă, după cum 
izraeliţii nu au greşit cînd 3-au rugat pe Moise să mijlocească 
pentru ei pe lîngă Dumnezeu, tot aşa nici noi nu păcătuim ru- 
gîndu-ne sfinţilor, pentru ajutor şi mijlocire. 

ÎNTREBAREA LIII 

Care esie a doua poruncă ? 

RĂSPUNS 

Să nu-ţi iaci chip cioplit şi nici un fel de asemănare 
a nici unui lucru din cite sînt în cer, sus, şi din cîte sînt 
pe pămînt, jos, şi din cîte sînt în apele de sub pămînt ! 
Să nu te închini lor, nici să le slujeşti 80 ! 

ÎNTREBAREA LIV 

Cum trebuie să înţelegem această 
poruncă ? 

RĂSPUNS 

Porunca aceasta este deosebită de cea dinţii, fiindcă aceea 
vorbeşte despre Dumnezeul cel adevărat, Care este Unul, tă- 
găduind şi înlăturînd mulţimea dumnezeilor. Iar cea de faţă 

89. Ps. 138, 17. 

90. leş. 20, 4. 

se leagă de unele datini păgîne, cum — adică — nu numai că 
nu trebuie să cinstim pe dumnezeii cei mincinoşi, ci trebuie să 
nu ne facem nici un chip cioplit în cinstea lor, nici să-i cinstim 
închinîndu-ne lor, nici să le aducem jertfe de închinăciune. 
De aceea, împotriva acestei porunci păcătuiesc cei care cin- 
stesc idolii ca pe nişte dumnezei şi le aduc jertfe, şi-şi pun 
într-înşii toată încrederea şi nădejdea lor. După cum mărturi- 
seşte Psalmistul cînd grăieşte : Idolii neamurilor sint argint 
şi aur, lucruri făcute de mlini omeneşti. Gură au şi nu vor 
grăi, ochi au şi nu vor vedea. Urechi au şi nu vor auzi, că nu 
este duh In gura lor. Asemenea lor să fie toţi cei ce-i fac pe 
dlnşii şi toţi cei ce se încred In ei 9I . Mai păcătuiesc încă îm- 
potriva acestei porunci şi cei robiţi poftei de avuţie, pentru 
care Sfînta Scriptură spune : Drept aceea, omoriţi, mădularele 
voastre cele pămlnteşti : desfrinarea, necurăţia , patima, pofta 
rea şi lăcomia care este închinare la idoli ° 2 . La fel şi cei nesă- 
ţioşi, pentru care Scriptura spune : Pîntecele este dumnezeu/ 
lor, iar mărirea lor este întru ruşinea lor, ca unii care au în 
gînd cele pămlnteşti 93 . Faţă de această poruncă mai greşesc 
încă şi cei care folosesc descîntecele şi vrăjile şi cei care soco- 
tesc drept neîndoioase şi adevărate norocul şi ursita şi cei care 
ţin la preziceri, ghicitul în palmă, ghicitul prin oameni morţi, 
ghicitul în vase şi altele la fel. Care leagă cu vrăji pe oameni, 
oi şi alte vieţuitoare, şi cîţi poartă baiere şi se înfăşoară în ele 
sau poartă slove şi cred în ele, sau în cuvinte ale ghicitorilor 
sau în chipuri scrise pe ele. Şi cînd le privesc, sau se roagă la 
ele sau se înfăşoară cu ele, cred că printr-însele nu mai pot să 
ia foc, sau să se înece, sau să se rănească. Sau cei care folo- 
sesc legături şi leacuri (pe care şi medicina le osîndeşte), fie 
în cuvinte, fie în slove, fie în lucruri care atîrnă, sau leagă 
sau dezleagă, cum ar fi cerceii şi inelele în degete şi cele ase- 
menea cu ele. 

91. Ps. 134, 15—18. 

92. Col. 3, 5. 

93. Fii. 3, 19. 

ÎNTREBAREA LV 

Ce trebuie să credem despre icoa- 
nele pe care Biserica ortodoxă le 
cinsteşte închinlndu-li-se ? 

RĂSPUNS 

Mare deosebire este între idoli şi icoane, fiindcă idolii 
sînt plăzmuiri şi născociri ale oamenilor, după cum mărturi- 
seşte Apostolul cînd spune : Ştim că nici un idol nu este In 
lume 9A . Icoana însă este o înfăţişare care ne arată ceva ade- 
vărat ce fiinţează în lume, cum este icoana Mîntuitorului nos- 
tru Hristos şi a Sfintei Fecioare Maria şi a tuturor sfinţilor. Şi, 
în afară de aceasta, elinii se închinau idolilor ca lui Dumnezeu 
şi le aduceau jertfe, socotind, ca Nabucodonosor, că aurul şi 
argintul sînt dumnezei. Noi însă, cînd cinstim icoanele şi ne 
închinăm la ele, nu cinstim văpselele sau lemnul, ci pe sfinţii 
aceia de pe icoane îi slăvim cu închinăciune de slujire, punînd 
cu mintea, înaintea ochilor noştri, înfăţişarea lor. Astfel, cînd 
ne închinăm Celui răstignit, înfăţişăm în cugetul nostru pe 
Hristos spînzurat pe cruce pentru mîntuirea noastră. înaintea 
Acestuia ne plecăm capetele şi genunchii cu mulţumire. La 
fel şi cînd ne închinăm la icoana Fecioarei Maria, ne ridicăm 
cu mintea la Prea Sfînta Născătoare de Dumnezeu, plecîndu- 
ne capetele şi genunchii în fata Sa, vestind-o pe Ea, împreună 
cu arhanghelul Gavriil, fericită mai presus de toti, bărbaţi şi 
femei. Astfel, închinarea la icoanele sfinţilor, care se săvîr- 
şeşte în Biserica ortodoxă, nu încalcă această poruncă, fiindcă 
nu este aceeaşi pe care o aducem lui Dumnezeu ; şi ortodocşii 
nu o fac fată de meşteşugul zugravilor, ci faţă de chipurile 
sfinţilor pe care icoanele le înfăţişează. Fiindcă, aşa cum he- 
ruvimii care umbreau cortul mărturiei înfăţişau pe acei ade- 
văraţi heruvimi, care, în ceruri, stau în fata lui Dumnezeu, 
iar izraeliţii li se închinau şi îi cinsteau, fără să calce întru 
nimic această poruncă a lui Dumnezeu, la fel şi fiii lui Izrail, 
cînd se închinau la cortul mărturiei şi-i primeau cu cinstea 


94. I Cor. 8, 4. 

cuvenită, nu săvîrşeau nici un păcat, nici nu încălcau porunca 
decalogului, ci mai degrabă aduceau slavă lui Dumnezeu, tot 
astfel şi noi, cînd cinstim sfintele icoane nu trecem peste po- 
runca decalogului, ci mai degrabă îl vestim pe Dumnezeu cel 
minunat Intre sfinţii Lui 9 *. Numai că trebuie să ne îngrijim 
ca fiecare icoană să aibă scris a cărui sfînt este, pentru ca să 
se împlinească mai cu înlesnire gîndul celui ce se roagă. Pen- 
tru ca să întărească şi mai mult închinarea la icoanele sfin- 
ţilor, cel de al şaptelea sinod a toată lumea a aruncat anatema 
asupra tuturor celor ce luptau împotriva icoanelor şi a întărit 
închinarea la cinstitele icoane, în canonul al nouălea al aces- 
tui sinod. 

ÎNTREBAREA LVI 

Dar atunci de ce, în Scriptura cea 
veche , este lăudat cel ce a sfârlmat 
şarpele de aramă, pe care mai îna- 
inte îl ridicase Moise ? 

RĂSPUNS 


Fiindcă iudeii începuseră să se abată de la închinarea 
Dumnezeului celui adevărat, închinîndu-se la acel şarpe ca 
Ia adevăratul Dumnezeu, şi-l tămîiau, cum spune Scriptura. 
De aceea, dorind să curme răul, ca să nu meargă mai departe, 
[Ezechia] a sfărîmat acel şarpe, pentru ca izraeliţii să nu mai 
aibă prilej de cinstire a idolilor. Dacă însă nu l-ar fi cinstit pe 
şarpe cu închinăciunea cuvenită lui Dumnezeu, n-ar fi fost 
osîndiţi de nimeni şi nici şarpele n-ar fi fost sfărîmat. Creştinii 
însă nu cinstesc icoanele ca pe nişte dumnezei şi nici nu se 
îndepărtează închinîndu-se la ele, de la închinăciunea la ade- 
văratul Dumnezeu. Mai degrabă, călăuziţi de ele către Dum- 
nezeu, îi cinstesc pe sfinţi prin slujire ca pe prieteni ai lui 
Dumnezeu, rugîndu-i să mijlocească pentru ei, pe lîngă Dom- 
nul. Şi chiar dacă cineva, din puţinătatea minţii lui, se roagă 
altfel de cum spunem, e mai bine ca acesta să fie îndrumat, 
decît să fie scoasă din Biserică închinarea la cinstitele icoane. 


05. Ps. 67, 36. 

ÎNTREBAREA LVII 

Ca/e este a treia poruncă ? 

RĂSPUNS 

Să nu lei numele Domnului Dumnezeului tău in de- 
şert, că nu va lăsa Domnul nepedepsit pe cel ce ia in de- 
şert numele Lui 95 ! 

ÎNTREBAREA LVI II 

Ce învaţă porunca aceasta ? 

RĂSPUNS 

Intîi, învaţă să ţinem în cinstea cea mai înaltă şi mare 
numele Domnului Dumnezeu, neluîndu-L în glumă sau în 
vreun prilej mărunt şi neîndreptăţit. In al doilea rînd, să nu se 
întîmplc ca, voind să dăm tărie minciunilor noastre, sa folosim 
numele lui Dumnezeu şi să jurăm strîmb. în al treilea rînd, să 
nu dăm cuiva prilej, nici să-l îndemnăm, sa dea mărturie min- 
cinoasă. lîn al patrulea rînd, ca aceia care fac făgăduinţe să le 
dea înaintea lui Dumnezeu şi sa le împlinească, după cum 
porunceşte Scriptura cînd spune : De vei da făgăduinţă Dom- 
nului Dumnezeului tău, să nu întîrzii a o împlini, căci Domnul 
Dumnezeul tău o vc cere de la tine şi păcat vei avea asupra 
ta u7 . Intr-aceasta greşesc toţi cei care, la vremea botezului, 
făgăduiesc că vor păzi credinţa ortodoxă pînă la moartea lor, 
şi apoi se dezbracă de ca pentru anume pricini ale lor, sau de 
teamă să nu -şi piardă cinstea sau bunurile lor, sau să nu fie 
lipsiţi de viaţa ele aici. Pentru aceasta jură strîmb pe faţă, 
adică tăgăduiesc ceea ce (cu jurămînt) au făgăduit lui Dum- 
nezeu. De care lucru, Apostolul Pavel, odată ce s-a izbăvit, a 
grăit : Lupta cea bună m-am luptat, călătoria am săvîrşit, cre- 
dinţa am păzAt 98 . 

96. Ic >. 20. 7. 

97. De ut. 23. 21. 

98. 1] Tim. 4 . 7. 

ÎNTREBAREA LIX 

Care este a patra poruncă ? 

RĂSPUNS 

Adu-ţi aminte de ziua odihnei, ca să o sfinţeşti. Lu- 
crează şase zile şi-ţi fă în acelea toate treburile tale, iar 
ziua a şaptea este odihna Domnului Dumnezeului tău : să 
nu faci în acea zi nici un lucru : nici tu, nici fiul tău, nici 
fiica ta, nici sluga ta, nici boul tău (nici asinul tău), nici 
orice dobitoc al tău 99 ! — şi celelalte. 

ÎNTREBAREA LX 

Cum trebuie să înţelegem porunca 
aceasta ? 

RĂSPUNS 

Trebuie să ştim că Dumnezeu, pentru ca oamenii să-şi 
amintească binefacerile pe care le face neamului omenesc, a 
statornicit o zi şi a hărăzit-o amintirii fiecărei binefaceri, aşa 
îneît oamenii, adueîndu-şi aminte atunci de harurile dăruite 
de Dumnezeu, să mulţumească, slăvind măreţia Lui. Astfel, 
odată ce a zidit lumea întreagă în şase zile, din nefiinţă, şi în 
a şaptea zi a pus capăt faptelor Sale, a sfinţit-o pe aceasta, 
pentru ca, în acea zi, oamenii, părăsindu-şi toate treburile, să 
binecuvînteze şi să slăvească pe Dumnezeu, adueîndu-şi amin- 
te de binefacerile pe care ni le-a făcut zidind lumea. De ase- 
menea şi cînd i-a izbăvit pe izraeliţi din Egipt, a rînduit prin 
Moise sărbătoarea Paştilor, în amintirea slobozirii Izraelului 
din robia lui Faraon. La fel, şi în alte locuri ale vechii Scrip- 
turi se face deseori amintire şi de alte zile care trebuie să fie 
ţinute. Noi creştinii, însă, în locul sîmbetei, ţinem ziua Dumi- 
nicii, pentru această pricină : fiindcă în ziua de Duminică, o- 
dată cu învierea lui Iisus Hristos, Domnul nostru, s-a făcut în- 
noirea a toată lumea şi slobozirea neamului omenesc din robia 


99. leş. 20, 8. 

diavolului. Şi în întreagă această zi trebuie să părăsim toate 
treburile şi ostenelile noastre, ca să avem răgaz, pe toată lun- 
gimea zilei, să ne îndeletnicim cu rugăciuni şi să cugetăm la 
cele dumnezeieşti, pentru darurile pe care Dumnezeu ni le-a 
făcut. Aşa încît nici slugile şi robii de tot soiul să nu lucreze 
în acea zi, ca să aibă răgazuri pentru lucrurile dumnezeieşti 
şi să se roage, slăvind pe Dumnezeu. Prin această poruncă 
aveam îndatorirea să păzim şi toate celelalte zile pe care 
Biserica le-a rînduit să le sfinţim, cum ar fi sărbătorile împă- 
răteşti ale Naşterii lui Hristos, Tăierii împrejur, Bobotezii, în- 
tîmpinării Domnului, învierii, înălţării lui Hristos şi celelalte. 
La fel şi Sărbătorile Pururea Fecioarei Maria, ale apostolilor, 
mucenicilor şi ale celorlalţi sfinţi. Şi cum trebuie să fie cin- 
stită ziua Duminicii, învaţă al şaselea sinod ecumenic în ca- 
nonul 91. Iar pricina pentru care ziua sîmbetei s-a strămutat 
Duminica este aceasta : fiindcă Hristos este Domnul sîmbetei, 
potrivit cu Scriptura care spune : Că Domn este şi ai sîmbetei 
Fiul Omului 10 °. Iar dacă Hristos este, aşadar, Domn al sîmbe- 
tei, pe drept cuvînt simbăta s-a strămutat în ziua de Duminică, 
atît deoarece Hristos nu este supus nici unei ascultări, cît şi 
fiindcă in aceasta, şi nu în aLtă zi, Hristos a înviat din morţi şi 
în această zi s-a făcut prefacerea şi înnoirea lumii spre mîntui- 
rea cea veşnică. 

ÎNTREBAREA LXI 

Care este a cincea poruncă ? 

RĂSPUNS 

Cinsteşte pe tatăl tău şi pe mama ta, ca să-ţi fie bine 
şi să trăieşti ani mulţi pe pămîntul pe care Domnul Dum- 
nezeul tău ţi-1 va da ţie 101 ! 

100. Mt. 12, 8. 

101. leş. 20 , 12. 

ÎNTREBAREA LXII 

Cum trebuie să Înţelegem porunca 
aceasta ? 

RĂSPUNS 

Porunca aceasta ne cere să ne cinstim părinţii şi să le ară- 
tăm tot respectul şi pietatea, fiindcă ei ne-au născut şi ne-au 
crescut. Dar şi socoteala noastră firească (dacă n-am avea şi 
poruncă de la Dumnezeu) ne învaţă că este drept să-i iubim şi 
să-i cinstim pe părinţii noştri, pentru că le sîntem datori pen- 
tru binefacerile pe care ni le-au făcut, pe care nu putem nicio- 
dată să le întoarcem, fiindcă nu putem să-i naştem în schimb 
şi noi pe dînşii, cum au făcut ei cu noi. Aşadar, fiindcă nu 
avem de la nimeni binefaceri mai mari (în afara darurilor du- 
hovniceşti) după cele primite de la Dumnezeu, decît ale părin- 
ţilor, avem datoria să le dăruim mai mare iubire şi pietate 
decît altora. Porunca de fată cuprinde, apoi, cînd spune : pe 
tatăl şi mama, şi pe toti cei de la care am primit unele faceri 
de bine, cum sînt duhovnicii, învăţătorii, domnitorii, voievo- 
zii, împăraţii, cei în slujbe înalte şi cei asemenea acestora. 
Lucru pe care Apostolul îl învederează cu aceste cuvinte : 
Tot sufletul să se supună înaltelor stăpiniri 102 , şi, mai jos: 
celui cu cinstea, cinste 10S . Iar pe cei care nu ascultă pe părin- 
ţii lor îi numeşte nesocotiţi. La aceasta, de un lucru doar tre- 
buie sa ţinem seama : cînd este vorba de slava lui Dumnezeu 
sau de porunca Lui cea sfîntă, atunci trebuie să ascultăm mai 
mult de Dumnezeu decît de părinţi, după învăţătura lui Hris- 
tos, care spune : Cel ce iubeşte pe tată ori pe mamă mai mult 
decît pe Mine nu este vrednic de Mine l04 . La fel trebuie să 
gîndim şi cu privire la toţi mai marii noştri. Şi, în sfîrşit, 
această pietate şi dragoste pe care o datorăm întîi-stătători- 
lor trebuie să se arate în bunăvoinţa şi supunerea faţă de 
dînşii, şi în cuvinte de cinste ; şi cele asemenea cu acestea. 

102. Rom. 13, 1. 

103. Rom. 13, 7. 

101. Mt. 10, 37. 

ÎNTREBAREA LXIII 

Care este a şasea poruncă ? 

RĂSPUNS 

Să nu ucizi 105 ! 

ÎNTREBAREA LXIV 

Cum trebuie înţeleasă această po- 
runcă ? 

RĂSPUNS 

Porunca aceasta Învaţă că nici un om care se teme de 
Dumnezeu să nu săvîrşească omor, nu numai faţă de trup, dar 
şi de suflet. Cei ce ucid trupul iau viaţa vremelnică, dar cei 
care omoară sufletul îl lipsesc de viaţa cea veşnică. Şi aceştia 
sînt mai mari ucigaşi, aşa cum sînt ereticii, învăţătorii min- 
cinoşi şi creştinii răi, care dau pildă de viaţă desfrînată, cînd, 
adică, pricinuiesc sminteală. Pentru aceştia Scriptura spune : 
Iar cine va sminti pe unul dintr-aceştia mici care cred în 
Mine, mai bine i-ar fi iui să i se athne de gît o piatră de 
moară şi să fie afundat în adîncul mării 1<w . Uciderea se savîr- 
şeşte nu numai cu fapta însăşi, ci şi cu voinţa, cu ajutorul 
dat, cu îndemnul, cu învoirea la omor. în această poruncă se 
mai cuprind şi toate acele patimi de pe urma cărora se întîm- 
plă omorul, adică trufia, pizma, ura, setea de avuţie şi cele 
asemănătoare. 

ÎNTREBAREA LXV 

Care este a şaptea poruncă ? 

RĂSPUNS 

Să nu fii desîrînat 107 1 

105. leş. 20, 13. 

106. Mt. 18, 6. 

107. leş. 20, 14. 

ÎNTREBAREA LXVI 

Cum trebuie înţeleasă această po- 
runcă ? 

RĂSPUNS 

Porunca aceasta Hristos, Domnul nostru, a hotărît să o 
păzim şi mai deplin, cînd a spus : Oricine se uită ta femeie, 
poftind-o a şi săvîrşit adulter cu ea in inima lui 108 . Numai că 
păcatul acesta este de două feluri : unul duhovnicesc şi celă- 
lalt trupesc. Cel duhovnicesc se petrece cînd cineva se lea- 
pădă de credinţa ortodoxă sobornicească şi trece la tot felul 
•de erezii. Pentru acesta Scriptura spune : Nimici t-ai pe tot cel 
ce se leapădă de Tine 109 . Cel trupesc este lucrarea desfrînării, 
care se săvîrşeşte cu femeia altuia. Iar în această poruncă se 
cuprind şi toate felurile de curvie şi desfrînare : mijlocirile 
’vinovate şi codoşii, cîntecele neruşinate, dănţuirile deşu- 
chiate, jocurile dezmăţate ; pe acestea, arătîndu-le, Apostolul 
grăieşte : Iar desfrîu şi orice necurăţie şi lăcomie de avere 
nici să se pomenească Intre voi, cum se cuvine sfinţilor. Nici 
vorbe de ruşine, nici vorbe nebuneşti, nici glume care nu se 
cuvin u0 . 


ÎNTREBAREA LXVII 

Care este a opta poruncă ? 

RĂSPUNS 

Să nu furi 111 1 

ÎNTREBAREA LXVIII 

Cum trebuie să se înţeleagă această 
poruncă ? 

RĂSPUNS 

Porunca aceasta învaţă că nu trebuie în nici un chip să 

108. Mt. 5, 28. 

109. Ps. 72, 26. 

110. Ef. 5 , 3. 

111. leş. 20, 15. 

ţinem un lucru străin, fără să avem dreptul. Aceasta se pe- 
trece, fie prin răpire, fie prin furt, sau poprind dreptul altuia, 
în aceasta se numără şi fapta celui care răpeşte cinstea altuia 
şi cînd ia vamă, adică haraci, de la supuşi, în afară de ce este 
îndreptăţit, sau cînd ii face să slujească mai mult, decît se 
cuvine. Aici intră şi camăta. Pentru toate acestea, Apostolul 
spune : Nici furii, nici lacomii, nici batjocoritorii, nici răpi- 
torii nu vor moşteni împărăţia lui Dumnezeu ,12 . Aici se cu- 
vine sa mai cugetăm şi la învoielile drepte care se fac, în 
care trebuie să se păstreze buna-credinţă şi nu unul să-l des- 
poaie pe celălalt. 

ÎNTREBAREA LXIX 

Care este a noua poruncă ? 

RĂSPUNS 

Să nu mărturiseşti strîmb împotriva aproapelui 
tău 1 13 ! 

ÎNTREBAREA LXX 

Cum trebuie să înţelegem această 
poruncă ? 

RĂSPUNS 

Porunca aceasta împiedică pe cineva să spună vreo min- 
ciună Împotriva aproapelui său sau să defaime cinstea cuiva 
prin vreun vicleşug sau răzbunîndu-se şi, într-un cuvînt, tre- 
buie să alungăm orice patimă, ca să nu ne facem fii ai diavo- 
lului, asemenea cu cei cărora Domnul le-a spus: Voi sînteţi 
din tatăl vostru, diavolul , şi vreţi să faceţi poftele tatălui 
vostru. EI de la început a fost ucigător de oameni şi nu a stat 
întru adevăr, pentru că nu este adevăr întru el. Cînd grăieşte 
minciuna , grăieşte dintru ale sale, căci este mincinos şi tatăl 
minciunii 3U . Această poruncă trebuie să o păzească mai cu 
seamă cei ce au îndeletniciri în judecătorii, ca să nu încalce 

112. I Cor. 6, 10. 

• 113. leş. 20, 16. 

IU. In 8, 44. 

dreptatea cu mărturiile mincinoase ale martorilor sau cele din 
înscrisuri ; altminteri se vor face fii ai diavolului şi fii ai 
gheenei celei veşnice. 

Întrebarea lxxi 

Care este a zecea poruncă ? 

RĂSPUNS 

Să nu doreşti casa aproapelui tău ; să nu doreşti fe- 
meia aproapelui tău r nici ogorul lui, nici sluga lui, nici 

slujnica lui, nici boul lui, nici asinul lui, şi nici unul din 

dobitoacele lui şi nimic din cîte are aproapele tău 115 1 

ÎNTREBAREA LXXII 

Cum trebuie să înţelegem porunca 
aceasta ? 

RĂSPUNS 

Porunca aceasta este cea mai desăvîrşită, cit priveşte 
dragostea de aproapele, fiindcă împiedică nu numai lucrările- 
din afară, dar şi pe cele din lăuntru ale omului, care vin din 
mintea şi din voia omului de a făptui răul. Pe aceasta o îm- 
plineşte desăvîrşirea creştină. Şi cine păzeşte această poruncă 
împlineşte ceea ce datoreşte pe drept aproapelui său. Fiindcă 
ce tu nu-ţi doreşti, altuia să nu faci. Şi în aceasta stă mîntui- 
rea tuturor creştinilor. Să nu poftească cineva împotriva lui 
Dumnezeu şi a aproapelui său. Mai degrabă să-L iubească pe 
Dumnezeu mai mult ca pe sine însuşi, iar pe aproapele, ca pe 
sine însuşi. 

Săvîrşind pe deplin aceste fapte în această lume, cu harul 
Domnului şi Dumnezeului nostru, în credinţa sobornicească 
şi ortodoxă, nădăjduim fără şovăire ca, în veacul ce va sa 
vină, căpătînd desăvîrşirea dragostei, vom slăvi în ceruri pe 
Unul Dumnezeu, în Treime proslăvit, pe Tatăl, pe Fiul şi pe 
Sfîntul Duh, în vecii vecilor. Amin. 

SFIRŞIT ŞI LUI DUMNEZEU MULŢUMITĂ*. 

115. Icş. 20, 17. 

• Lămurirea care urmează se află în ediţia din 1942 (amintită de noi în Cuvînt 
înainte) însoţind textul «Mărturisirii*. 

Această carte trimeasă din Rusia Mică la Iaşi — prin mijlocirea prea 
învăţaţilor soli Isaia Trofimie şi Tgnatie Oxenovici şi losif Cononovici — 
•către noi exarhii şi trimişii Marii Biserici a lui Hristos, Prea Sfinţitul Mi- 
tropolit al Niceii, Chir Porlirie. şi eu M eletfe Sirigul, dascălul Marii Bise- 
rici, tălmăcită din latineşte în limba greacă de obşte, şi îndreptată în chipul 
în care este aşternută aici, de către noi, pomeniţii exarhi, am trimes-o 
Sinodului din Constantinopol, ca să primească întărirea sa, prin mijloci- 
rea Prea luminatului şi prea cucernicului Domn şi Cîrmuitor a toată Mol- 
dovlahia, Chir Io Vasilie Voevod. în luna decembrie 30; 1642, indictionul 
•al unsprezecelea. Şi, după ce a căpătat întărirea şi încuviinţarea Sinodului 
aflător acolo, la acea vreme, s-a trimes iarăşi Prea Sfinţitului Mitropolit 
al Chievului şi a toată Rusia, avînd această subscriere : 

Partenie, din mila lui Dumnezeu arhiepiscop al Constantinopolei, 
Roma cea nouă, şi patriarh ecumenic 

Smerenia noastră, împreună şi cu sfinţitul sinod arhieresc de pe 
lingă sine, am cercetat cartea trimeasă nouă de către sora noastră. Bise- 
rica Rusiei Mici, purtînd titlul : 

Mărturisirea ortodoxă de c/edin}ă a Bisericii soborniceşti şi aposto- 
leşti a Iui Ilristos. Lucrarea se alcătuieşte din trei părţi : credinţa, dragos- 
tea şi nădejdea. Iar credinţa se împarte în douăsprezece articole de cre- 
dinţă, adică ale sfinţitului Crez; iar dragostea, în zece porunci, şi în cele- 
lalte lucruri de trebuinţă din sfinţita şi de Dumnezeu insuflata Scriptură, 
•cea Veche şi cea Nouă. Şi nădejdea, în rugăciunea domnească şi cele 
nouă fericiri ale sfinţitei Evanghelii. Am găsit că această carte urmează 
învăţăturile Bisericii lui Hristos şi glăsuieşte deopotrivă cu sfinţitele ca- 
noane, nelmpotrivindu-se cu nimic acestei Biserici. Partea a doua a cărţii 
care-i stă alături, este scrisă în limba latină şi nu am cercetat-o. întărim, 
aşadar, numai pe aceasta, care se află scrisă în limba noastră, şi hotărîm 
— cu încuviinţarea de obşte a sinodului — ca to-t creştinul cucernic şi drept- 
credincios să o citească şi să nu o năpustească. Pentru care s-a şi sub- 
scris, pentru necurmată încredinţare. In anul mîntuirii 1643, luna martie, 
.indictionul unsprezece. 

L.S. Iscălitura cu însămi mina Intru tet prea Sflntului se înfăţişează astfel : 

Partenie, din mila lui Dumnezeu arhiepiscop al Constantinopolei, 
Roma cea nouă, şi patriarh ecumenic 

t loanîchie, din mila lui Dumnezeu papă şi patriarh al Marii cetăţi 
Alexandria şi judecător a toată lumea. 

f Al Anchirei, Lavrentie. t Al Larissei, Grigorie. t Al HalkedonuLui h 
Pahomie. t Ai Adrianopolei, Partenie. f Al Veriei, loanichie. f Al Rodo- 
sului, Meletie. t Al Methimnei, Cornilie. f Al Lachedomonei, Gavriil. | Al 
Iliosului, Partenie. 

t Marele logofăt al Marii Biserici, Lascaris. t Marele ritor al Marii 
Biserici, Mihoil. f Marele sachelar al Marii Biserici, preotul Teologos. 
t Al Sacheliului Marii Biserici, Gheorghe. f Marele hartofilax al Marii. 
Biserici (Ioc alb), f Protecdicui Marii Biserici, Toma Vlastos. t Protono- 
tarul Marii Biserici, Filip. ’t Protapostelarul Marii Biserici, Constantin _ 
t Logofătul Marii Biserici, Nicolae. t Ipomnimatograful Marii Biserici, 
Cons/anf/n. t Dicheofilaxul Marii Biserici, Mihail. t Logofătul vistieriei 
Marii Biserici, Hrisosculos. 

t Macarie, din mila lui Dumnezeu patriarh al Marii cetăţi a lui Dum- 
nezeu, Antiohia. 

t Paisie, din mila lui Dumnezeu patriarh al sfintei cetăţi, Ierusalim, 




CUPRINS 

Cuvint înainte 5’ 

Partea î ntîia — Despre credinţă 25 

Partea a doua — Despre nădejde 10£> 

Partea a treia — Despre dragoste 

